ഹരിതം ജനകീയ ഹോട്ടലിന് പൂഞ്ഞാറില് തുടക്കമായി – Pala Vartha: Pala News Online News Portal\nഹരിതം ജനകീയ ഹോട്ടലിന് പൂഞ്ഞാറില് തുടക്കമായി\nAugust 17, 2020 August 17, 2020 Maxin Francis\nപൂഞ്ഞാര് : സംസ്ഥാന സര്‍ക്കാരിന്റെ പന്ത്രണ്ട് ഇന പരിപാടിയുടെ ഭാഗമായുള്ള വിശപ്പ് രഹിത കേരളം പദ്ധതിയുടെ ഭാഗമായുള്ള ജനകീയ ഹോട്ടലിന് പൂഞ്ഞാറില് തുടക്കമായി.\nപഞ്ചായത്ത് പ്രസിഡണ്ട് പ്രസാദ് തോമസിന്റെ അധ്യക്ഷതയില് ചേര്‍ന്ന യോഗത്തില് പൂഞ്ഞാര് എം.എല്.എ പി. സി ജോര്‍ജ് ഹോട്ടലിന്റെ ഉദ്ഘാടനം നിര്‍വഹിച്ചു. വാര്‍ഡ് മെമ്പര് രമേഷ് ബി വെട്ടിമറ്റം സ്വാഗതവും ജനകീയ ഹോട്ടല് കണ്‍വീനര് ശാന്തകുമാരി നന്ദിയും പറഞ്ഞു.\nഹരിത കേരളം മിഷന്റെ നേതൃത്വത്തില് അജൈവ മാലിന്യങ്ങളുടെ ശേഖരണത്തിനായി നിയോഗിച്ചിരിക്കുന്ന ഹരിതകര്‍മ്മസേനയെ സ്വയംപര്യാപ്തരാക്കുന്നതിന്റെ ഭാഗമായി ജനകീയ ഹോട്ടലിന്റെ പ്രവര്‍ത്തനം ഹരിത കര്‍മ്മസേനയ്ക്കാണ് കൈമാറിയത്.\nശാന്തകുമാരി, പുഷ്പമ്മ, ശുഭ, റ്റിന്റു, ലത ബാബു എന്നീ5വനിതകളാണ് ഹോട്ടലിന്റെ പ്രവര്‍ത്തനങ്ങളെ മുന്നോട്ട് നയിക്കുന്നത്. ഹോട്ടലിനെ ജനകീയമാക്കുന്നതിന് കമ്മറ്റിയും രൂപീകരിച്ചിട്ടുണ്ട്.\nപഞ്ചായത്ത് വൈസ് പ്രസിഡന്റ് അഡ്വ. ലീലാമ്മ ചാക്കോ, ഗ്രാമപഞ്ചായത്ത് സ്റ്റാന്‍ഡിങ് കമ്മിറ്റി ചെയര്‍പേഴ്‌സണ് ഗീത നോബിള്, വികസന സ്റ്റാന്‍ഡിങ് കമ്മിറ്റി ചെയര്‍മാന് ഷിഹാബ് ഉസ്മാന്, വാര്‍ഡ് മെമ്പര്‍മാര്, കുടുംബശ്രീ ചെയര്‍പേഴ്‌സണ് ജെ.സി. അഗസ്റ്റിന്, എ.സി. ജോര്‍ജ്, കെ.പി മധുകുമാര്, ഹരിസ്വാമി, ഹരിത കേരളം മിഷന് റിസോഴ്‌സ് പേഴ്‌സണ് അന്‍ഷാദ് ഇസ്മായില് തുടങ്ങിയവര് പരിപാടിയില് പങ്കെടുത്തു.\nLocal News, PoonjarPC George MLA\nകോവിഡ്; കോട്ടയം ജില്ലയില് 89 പുതിയ രോഗികള്\nഈരാറ്റുപേട്ടയുടെ പച്ചയായ കഥ, മലയാള സിനിമയുടെ അഭ്രപാളികളിലേക്ക്\nമുളക്കുളം: വര്‍ത്തമാനകാലത്ത് കര്‍ഷക വൃത്തിയില് മുന്നേറുന്ന യുവാക്കളിലൂടെ സമൂഹം പുരോഗമിക്കുകയാണെന്ന് പാലാ രൂപതാ മെത്രാന് മാര് ജോസഫ് കല്ലറങ്ങാട്ട്. എസ് എം...\nNovember 24, 2020 Maxin Francis 0\nതിരെഞ്ഞെടുപ്പ് പ്രചരണ പ്രവർത്തനങ്ങളുടെ ഒന്നാം ഘട്ടം പൂർത്തിയാക്കി രണ്ടാംഘട്ട ഭവന സന്ദർശനത്തിലേക്ക് കടന്ന് പൂഞ്ഞാർ ഡിവിഷൻ ജനപക്ഷം സ്‌ഥാനാർഥി അഡ്വ. ഷോൺ...\nപൂഞ്ഞാര്: കോട്ടയം ജില്ലാ പഞ്ചായത്തില് ഇക്കുറി ഏറ്റവും ശക്തമായ മല്‍സരം നടക്കുന്ന ഡിവിഷനുകളില് ഒന്നാണ് പൂഞ്ഞാര്. പല കാരണങ്ങള്‍കൊണ്ടും ഏറ്റവും ശ്രദ്ധ...


"ഉപയോക്താവിന്റെ സംവാദം:Sruthi aami" എന്ന താളിന്റെ പതിപ്പുകൾ തമ്മിലുള്ള വ്യത്യാസം - വിക്കിപീഡിയ\n"ഉപയോക്താവിന്റെ സംവാദം:Sruthi aami" എന്ന താളിന്റെ പതിപ്പുകൾ തമ്മിലുള്ള വ്യത്യാസം\nഉപയോക്താവിന്റെ സംവാദം:Sruthi aami (തിരുത്തുക)\n11:57, 29 ഒക്ടോബർ 2013-നു നിലവിലുണ്ടായിരുന്ന രൂപം\n2,200 ബൈറ്റുകൾ കൂട്ടിച്ചേർത്തിരിക്കുന്നു , 8 വർഷം മുമ്പ്\n15:14, 26 ഒക്ടോബർ 2013-നു നിലവിലുണ്ടായിരുന്ന രൂപം (തിരുത്തുക)\nSruthi aami (സംവാദം | സംഭാവനകൾ)\n11:57, 29 ഒക്ടോബർ 2013-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nഒരു നവാഗത വിക്കിപീഡിയൻ(?) എന്ന നിലയിൽ വളരെയധികം സന്തോഷം. ഒരുപാട് നന്ദി അറിയിക്കുന്നു. ബഹുമാനപൂർവ്വം````\nഉത്തരം കൃത്യമാകണമെങ്കിൽ താങ്കൾ ഏത് രീതിയിലാണ് എഴുതുന്നത് എന്നു കൂടി വിശദമാക്കണമായിരുന്നു. രണ്ട് രീതികളുണ്ട് ഒന്ന് ഇൻസ്ക്രിപ്റ്റ് (ഐ.എസ്.എം). രണ്ട് ലിപ്യന്തരണം അഥവാ മൊഴി. അതായത് മംഗ്ലീഷ് രീതിയിൽ എഴുതുന്നത്.\nതാങ്കൾ മൊഴി രൂപത്തിൽ ആയിരിക്കും എഴുതുന്നത് എന്ന് ഊഹിക്കുന്നു. അങ്ങനെയെങ്കിൽ ദാ നേരേ മുകളിലോട്ട് നോക്കൂ. അക്ഷരങ്ങൾ ആ രീതിയിൽ എഴുതുന്നത് എങ്ങനെയെന്ന ചിത്രമാണ് അവിടെ കൊടുത്തിരിക്കുന്നത് അതിന്റെ പ്രിന്റെടുത്ത് വെച്ച് എഴുതിക്കോളൂ. കൂടുതൽ വിവരങ്ങൾക്ക് [[സഹായം:എഴുത്ത്]] എന്ന താൾ ചേർക്കുക.\nപിന്നെ ഒപ്പിടുമ്പോൾ നാല് ടിൽഡെ ചിഹ്നങ്ങൾ കിട്ടുവാനായി ഷിഫ്റ്റ് അമർത്തിപ്പിടിച്ച് വേണം എസ്കേപ്പ് കീയുടെ താഴെയുള്ള കീ അമർത്തുവാൻ അപ്പോഴേ ഇപ്രകാരം കിട്ടൂ. <nowiki>~~~~</nowiki> എങ്കിൽ മാത്രമേ ഓട്ടോമാറ്റിക്കായി ഒപ്പ് രേഖപ്പെടുത്തപ്പെടൂ. ആശംകളോടെ -- [[ഉപയോക്താവ്:Adv.tksujith|Adv.tksujith]] ([[ഉപയോക്താവിന്റെ സംവാദം:Adv.tksujith|സംവാദം]]) 11:57, 29 ഒക്ടോബർ 2013 (UTC)\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/1851926" എന്ന താളിൽനിന്ന് ശേഖരിച്ചത്


രജിത്ത് കുമാറിന് എങ്ങനെ തന്റെ എല്ലാം നഷ്ടമായി? എങ്ങനെ അനാഥനായി വീഡിയോ കാണാം | Chanakya News\nHome CINEMA രജിത്ത് കുമാറിന് എങ്ങനെ തന്റെ എല്ലാം നഷ്ടമായി? എങ്ങനെ അനാഥനായി വീഡിയോ കാണാം\nരജിത്ത് കുമാറിന് എങ്ങനെ തന്റെ എല്ലാം നഷ്ടമായി? എങ്ങനെ അനാഥനായി വീഡിയോ കാണാം\nബിഗ് ബോസ്സിൽ ലക്ഷോപലക്ഷങ്ങളുടെ പിന്തുണയുള്ള മത്സരാർത്ഥി ആരെന്നു ചോദിച്ചാൽ ഒരേയൊരു ഉത്തരമേ അതിനുള്ളൂ.. തിരുവനന്തപുരം ആറ്റിങ്ങൽ സ്വദേശിയായ ഡോ രജിത്ത് കുമാർ. ജനിച്ചു എട്ടുമാസം കഴിഞ്ഞപ്പോൾ അച്ഛൻ നഷ്ടമായി, കഴിഞ്ഞ വർഷം അമ്മയും നഷ്ടമായി, ഭാര്യയും മക്കളും നഷ്ട്ടമായി. ഒടുവിൽ ഏകനായി ഒറ്റപ്പെട്ടു ജീവിതം നയിച്ചു. എന്നാൽ ഇന്ന് അദ്ദേഹം കേരളത്തിലെ ലക്ഷക്കണക്കിന് അമ്മമാരുടെ സഹോദരങ്ങളുടെയെല്ലാം മനസ്സിൽ നിറഞ്ഞു നിൽക്കുകയാണ്.\nഅദ്ദേഹം പഠിക്കുന്ന കാലത്ത് ഒരു പ്രണയം ഉണ്ടായിരുന്നു. എന്നാൽ പെണ്ണിന്റെ വീട്ടുകാരുടെ എതിർപ്പിനെ തുടർന്ന് അത് നടക്കാതെ വന്നതിനെ കുറിച്ചുള്ള കഥയും അദ്ദേഹം ബിഗ്ബോസ്സിൽ അവതരിപ്പിച്ചിട്ടുണ്ട്. അങ്ങനെ ഒരുപാട് നഷ്ടങ്ങളുടെ താഴ്‌വരയിൽ നിന്നും എത്തിയ അദ്ദേഹം ഇന്ന് ഉയരങ്ങളുടെ കൊടുമുടിയിൽ വരെ വന്നെത്തി നിൽക്കുകയാണ്. ബിഗ് ബോസ്സിൽ പലർക്കും അദ്ദേഹത്തോട് യോജിച്ചു പോകാൻ കഴിഞ്ഞിട്ടില്ല. സ്വന്തമായി അഭിപ്രായവും ആരെയും ഭയപ്പെടാതെയുള്ള ജീവിതം നയിക്കുന്ന ആൾ കൂടിയാണ് ബിഗ്ബോസ്സ് താരമായ ഡോ രജിത് കുമാർ. ബിഗ് ബോസ് ഫൈനലിൽ അദ്ദേഹം തന്നെയെത്തി ചേരുമെന്നുള്ള ശുഭാഭ്ധി വിശ്വാസത്തിലാണ് ആരാധകർ.


തിരക്കഥാകൃത്തും സംവിധായകനുമായ ഡെന്നീസ് ജോസഫ് വിടവാങ്ങി\nഏറ്റുമാനൂർ ∙ മലയാള സിനിമയിൽ സൂപ്പർ ഹിറ്റുകളുടെ ഇടിമുഴക്കം സൃഷ്ടിച്ച തിരക്കഥാകൃത്ത് ഡെന്നിസ് ജോസഫ് (64) അന്തരിച്ചു. ദേശീയ അവാർഡ് നേടിയ സംവിധായകനുമായിരുന്നു. ഇന്നലെ വൈകിട്ട് ഏറ്റുമാനൂർ പേരൂർ ജവാഹർ നഗർ റോസ് വില്ല വീട്ടിലെ ശുചിമുറിയിൽ കുഴഞ്ഞു വീണ ഉടൻ കാരിത്താസ് ആശുപത്രിയിൽ എത്തിച്ചെങ്കിലും മരണം സംഭവിച്ചു.\nനിറക്കൂട്ട്, രാജാവിന്റെ മകൻ, ന്യൂഡൽഹി, ശ്യാമ, കോട്ടയം കുഞ്ഞച്ചൻ, ആകാശദൂത്, നായർ സാബ്, സംഘം, നമ്പർ 20 മദ്രാസ് മെയിൽ തുടങ്ങി കരുത്തേറിയ തിരക്കഥകളിലൂടെ 1980 കളിലും 90 കളിലും മെഗാഹിറ്റുകളുടെ നീണ്ട നിര തന്നെയൊരുക്കിയ ഡെന്നിസ് സംവിധായകനെന്ന നിലയിലും ശ്രദ്ധേയനായിരുന്നു.\nഉജ്വലമായ കഥാപാത്ര സൃഷ്ടിയിലൂടെയും തീപാറുന്ന ഡയലോഗുകളിലൂടെയും മമ്മൂട്ടിയെയും മോഹൻലാലിനെയും സൂപ്പർതാര പദവിയിലെക്കുയർത്തുന്നതിൽ ഡെന്നിസിന്റെ തൂലിക വഹിച്ച പങ്ക് വളരെ വലുതാണ്. മികച്ച ബാലചിത്രത്തിനുളള ദേശീയപുരസ്കാരം നേടിയ മനു അങ്കിൾ, അഥർവം, തുടർക്കഥ, അപ്പു, അഗ്രജൻ എന്നിവയാണ് സംവിധാനം ചെയ്ത ചിത്രങ്ങൾ.\nസിനിമാ നിർമാതാവും നടനുമായ പ്രേം പ്രകാശിന്റെയും പ്രമുഖ നടൻ ജോസ് പ്രകാശിന്റെയും സഹോദരി ഏലിയാമ്മ ജോസഫിന്റെ മകനാണ്.\nഭാര്യ: ലീന ഡെന്നീസ്, മക്കൾ: എലിസബത്ത് (ഓസ്ട്രേലിയ), റോസി, ജോസ്.\nശരീരത്തിനു വ്യായാമം പോലെയാണ് …


സി.ഐ ഡാമിയൻ ഫ്രാൻസിസ് ആയി ഷൈൻ ടോം ചാക്കോ; 'ആറാം തിരുകൽപന' പോസ്റ്റർ പുറത്തിറങ്ങി | 10G Media\nസി.ഐ ഡാമിയൻ ഫ്രാൻസിസ് ആയി ഷൈൻ ടോം ചാക്കോ; ‘ആറാം തിരുകൽപന’ പോസ്റ്റർ പുറത്തിറങ്ങി\n‘who’ എന്ന ഫാന്റസി ത്രില്ലറിന് ശേഷം സംവിധായകൻ അജയ് ദേവലോക ഒരുക്കുന്ന പുതിയ ചിത്രമാണ് ആറാം തിരുകല്പന. ഷൈൻ ടോം ചാക്കോ സി ഐ ഡാമിയൻ ഫ്രാൻസിസ് എന്ന കഥാപാത്രമായി എത്തുന്ന ചിത്രത്തിന്റെ ഫസ്റ്റ് ലുക്ക് പുറത്തിറങ്ങി. ഷൈൻ ടോമിന് പുറമെ നിത്യ മേനോനും ചിത്രത്തിൽ പ്രധാന കഥാപാത്രമായി എത്തുന്നുണ്ട്. വളരെ വലിയ നിരൂപകശ്രദ്ധ ആയിരുന്നു മുൻപ് ഇറങ്ങിയ ‘who’ ലോകമെമ്പാടും നേടിയത്. അടുത്ത വർഷമായിരിക്കും ചിത്രം റിലീസിനെത്തുക.\n‘ഒന്നായ്’; കൊവിഡ് അതിജീവനത്തിന്റെ ഭാഗമായി പ്രാർത്ഥനയുടെ...\nഹരിപോത്തന്റെ സുപ്രിയ ഫിലിംസ് പുനർജനിക്കുന്നു; അശ്വമേധം...


തദ്ദേശ തെരഞ്ഞെടുപ്പ്: ജെ ദേവപ്രസാദ് പൊതു നിരീക്ഷകനായി ചുമതലയേറ്റു - Kannur Varthakal Online\nതദ്ദേശ തെരഞ്ഞെടുപ്പ്: ജെ ദേവപ്രസാദ് പൊതു നിരീക്ഷകനായി ചുമതലയേറ്റു\nഅഞ്ച് ചെലവ് നിരീക്ഷകരെയും നിയമിച്ചു\nസി രാജാരാമ (ജോയിന്റ് ഡയറക്ടര്, കണ്ണൂര് യൂണിവേഴ്‌സിറ്റി ഓഡിറ്റ് ഓഫീസ്, സിവില് സ്റ്റേഷന് പി ഒ, കണ്ണൂര്) 9447550858- കല്ല്യാശ്ശേരി, പയ്യന്നൂര്, പയ്യന്നൂര് മുനിസിപ്പാലിറ്റി, തളിപ്പറമ്പ്, തളിപ്പറമ്പ് മുനിസിപ്പാലിറ്റി, ആന്തൂര് മുനിസിപ്പാലിറ്റി.\nആര് അജിത്ത് (ജില്ലാ ഓഡിറ്റ് ഓഫീസര്, മലബാര് ദേവസ്വം ഓഡിറ്റ് ഓഫീസ്, സിവില് സ്റ്റേഷന് കോഴിക്കോട്) 9495497807- ഇരിക്കൂര്, കണ്ണൂര്, എടക്കാട്.\nകെ ജലീല് (ജില്ലാ ഓഡിറ്റ് ഓഫീസര്, കോര്‍പറേഷന്, ഓഡിറ്റ് ഓഫീസ്, കോഴിക്കോട്) 8921041334- തലശ്ശേരി, കൂത്തുപറമ്പ്, പാനൂര്, തലശ്ശേരി മുനിസിപ്പാലിറ്റി, കൂത്തുപറമ്പ് മുനിസിപ്പാലിറ്റി, പാനൂര് മുനിസിപ്പാലിറ്റി.\nഎം ആര് സുനില് ദത്ത് (ജില്ലാ ഓഡിറ്റ് ഓഫീസര്, കോര്‍പറേഷന്, ഓഡിറ്റ് ഓഫീസ്, തൃശ്ശൂര്) 9847799754- ഇരിട്ടി, ഇരിട്ടി മുനിസിപ്പാലിറ്റി, ശ്രീകണ്ഠാപുരം മുനിസിപ്പാലിറ്റി, പേരാവൂര്.\nസി വൈ സലിം (ജോയിന്റ് ഡയറക്ടര്, കേരള അഗ്രികള്‍ച്ചറല് യൂണിവേഴ്‌സിറ്റി, ഓഡിറ്റ് ഓഫീസ്, വെള്ളാനിക്കര പി ഒ, തൃശൂര്) 9447896794- കണ്ണൂര് കോര്‍പറേഷന്.\nPrevious കണ്ണൂരിൽ ഇന്ന് 144 പേർക്ക് കോവിഡ്; 135 പേർക്ക് സമ്പർക്കത്തിലൂടെ\nNext കണ്ണൂർ ചാലാട് രണ്ടു പേർക്ക് നേരെ ആക്രമണം


സൈന്യത്തില് എസ്.സി-എസ്.ടി സംവരണം വേണമെന്ന് കേന്ദ്രമന്ത്രി\nSunday 20th August 2017 10:05am\nമുംബൈ: സൈന്യത്തിലും പട്ടികജാതി-പട്ടിക വര്‍ഗ്ഗ സംവരണമെന്ന ആവശ്യവുമായി കേന്ദ്ര മന്ത്രി രാംദാസ് അത്താവലെ. പ്രധാനമന്ത്രി നരേന്ദ്രമോദിയോടാണ് കേന്ദ്ര സാമൂഹിക ക്ഷേമ വകുപ്പ് സഹമന്ത്രിയായ രാംദാസ് ഇക്കാര്യം ആവശ്യപ്പെട്ടത്.\nഇതുസംബന്ധിച്ച് പ്രധാനമന്ത്രിയെ നേരില് കണ്ട് സംസാരിക്കാനിരിക്കുകയാണെന്നും മന്ത്രി വാര്‍ത്താ ഏജന്‍സിയായ എ.എന്.ഐയോട് പറഞ്ഞു. രാജ്യത്തിന്റെ ഭരണഘടനാ ശില്‍പി ബി.ആര് അംബേദ്കര് എല്ലാവരും രാജ്യത്തെ സേവിക്കണമെന്ന് നിര്‍ദ്ദേശിച്ചിരുന്നു.\nഇതിന്റെ അടിസ്ഥാനത്തില് യുവാക്കളെ സൈന്യത്തിലേയ്ക്ക് റിക്രൂട്ട് ചെയ്യണമെന്നും അത്താവാലെ നിര്‍ദ്ദേശിച്ചിരുന്നു. നേരത്തെ അത്താവലെ ഇന്ത്യന് ക്രിക്കറ്റ് ടീമില് പട്ടിക ജാതി-പട്ടിക വര്‍ഗ്ഗ വിഭാഗത്തിന് സംവരണം നല്‍കമെന്നാവശ്യപ്പെട്ടിരുന്നു.\nറിപ്പബ്ലിക്കന് പാര്‍ടി ഓഫ് ഇന്ത്യയുടെ നേതാവായ അത്താവലെ മഹാരാഷട്രയില് നിന്നുള്ള എം.പിയാണ്.


ടെക്നോളജി ഫ്രാൻസിന്റെ രക്ഷയ്ക്ക്, ആസ്ട്രേലിയ പൊരുതി തോറ്റു | Fanport | Reports News Malayalam\nHome Fifa World Cup Reports ടെക്നോളജി ഫ്രാൻസിന്റെ രക്ഷയ്ക്ക്, ആസ്ട്രേലിയ പൊരുതി തോറ്റു\nടെക്നോളജി ഫ്രാൻസിന്റെ രക്ഷയ്ക്ക്, ആസ്ട്രേലിയ പൊരുതി തോറ്റു\nJune 16, 2018 - 5:22 PM\nആദ്യ മത്സരത്തിൽ ഫ്രാൻസിന് തകർപ്പൻ ജയം. ഒന്നിനെതിരെ രണ്ടു ഗോളുകൾക്കാണ് ആസ്‌ട്രേലിയയെ ഫ്രാൻസ് പരാജയപ്പെടുത്തിയത്. ഗ്രീസ്മാനും പോഗ്ബയും ഫ്രാൻസിന് വേണ്ടി ഗോളടിച്ചപ്പോൾ ആസ്ട്രേലിയ്‌ക്ക് വേണ്ടി ഗോളടിച്ചത് മൈൽ ജെഡിനാക്കാണ്. ടെക്കനോളജിയാണ് ഫ്രാൻസിന്റെ രക്ഷയ്ക്കെത്തിയത്. ആദ്യ ഗോൾ വീഡിയോ അസിസ്റ്റന്റ് റഫറിയുടെ സഹായം വേണ്ടി വന്നെങ്കിൽ രണ്ടാം ഗോളിൽ ഗോൾ ലൈൻ ടെക്കനോളജിയാണ് ഫ്രാൻസിന്റെ രക്ഷയ്ക്കെത്തിയത്.\nലോകകപ്പ് ചരിത്രത്തിൽ വീഡിയോ അസിസ്റ്റന്റ് റഫറി സംവിധാനത്തിലൂടെ ആദ്യ പെനാൽറ്റിയാണ് ഫ്രാൻസിന് ലഭിച്ചത്. ഫറി വിളിക്കാതിരുന്ന പെനാൽറ്റി വീഡിയോ അസിസ്റ്റന്റ് റഫറി സംവിധാനത്തിലൂടെ ഫ്രാൻസിന് അനുകൂലമായി പെനാൽറ്റി ലഭിക്കുകയായിരുന്നു. ആസ്ട്രേലിയൻ താരം റിസ്ഡൻ ഫ്രാൻസ് താരം ഗ്രീസ്മാനെ ഫൗൾ ചെയ്തതിനു ആണ് പെനാൽറ്റി വിളിച്ചത്. റഫറി പെനാൽറ്റി വിളിച്ചില്ലെങ്കിലും വീഡിയോ അസിസ്റ്റന്റ് റഫറി സംവിധാനം റഫറിയുടെ രക്ഷക്ക് എത്തുകയായിരുന്നു. അങ്ങനെ VAR വഴി ഗ്രീസ്മാന്റെ ആദ്യ ലോകകപ്പ് ഗോളിന് വഴിയൊരുങ്ങി.\nപെനാൽറ്റി ഗോളാക്കി ഗ്രീസ്മാൻ ഫ്രാൻസിനെ മുൻപിൽ എത്തിച്ചെങ്കിലും അധികം താമസിയാതെ ആസ്‌ട്രേലിയ ഗോൾ തിരിച്ചടിച്ചു. ഉംറ്റിറ്റിയുടെ കൈയ്യബദം അതിനു കാരണമായി. ഉംറ്റിറ്റി കൈകൊണ്ട് പന്ത് തൊട്ടതിന് ലഭിച്ച പെനാൽറ്റി ഗോളാക്കി ജെഡിനാക്ക് ഓസ്ട്രേലിയക്ക് സമനില നേടി കൊടുത്തു.\nസമനിലയിലേക്ക് മത്സരം പോകുമെന്ന് തോന്നിച്ചയിടത്താണ് പോഗ്ബയിലൂടെ ഫ്രാൻസ് മത്സരം വരുതിയിലാക്കുന്നത്. പോഗ്ബയുടെ വെടിച്ചില്ലു ഷോട്ട് ബാറിൽ തട്ടി ആസ്ട്രേലിയൻ ഗോളി റയാന്റെ കയ്യിലെത്തി. പക്ഷെ ഗോൾ ലൈൻ ടെക്കനോളജി ഫ്രാൻസിന്റെ രക്ഷയ്ക്കെത്തി. ഗോൾ ലൈൻ കിടന്നതിനാൽ അത് ഗോളായി അനുവദിച്ചു.\nPrevious articleവാർ സംവിധാനത്തിലൂടെ ലോകകപ്പിലെ ആദ്യ പെനാൽറ്റി സ്വന്തമാക്കി ഫ്രാൻസ്\nNext articleപ്രധാന ടൂര്‍ണ്ണമെന്റുകളില് ഫ്രാന്‍സിന്റെ പ്രായം കുറഞ്ഞ താരമായി കൈലിയന് എംബാപ്പെ


അഡാറ് ലവ് താരവും ബിഗ് ബോസിൽ: താൻ വന്നത് കളിക്കാനും ജയിക്കാനുമാണെന്ന് മോഹൻലാലിനോട് മിഷേൽ | World Malayali Live\nഅഡാറ് ലവ് താരവും ബിഗ് ബോസിൽ: താൻ വന്നത് കളിക്കാനും ജയിക്കാനുമാണെന്ന് മോഹൻലാലിനോട് മിഷേൽ\nമലയാളി മിനിസ്‌ക്രീൻ പ്രേക്ഷകരെ ഏറെ ആകർഷിച്ച് മുന്നേരുകയാണ് ബിഗ്‌ബോസ് മലയാളം പതിപ്പിന്റെ മൂന്നാം സീസൺ. ഫിറോസ് ഖാനും ഭാര്യ സജ്നയ്ക്കുമൊപ്പം മിഷേൽ ആൻ ഡാനിയേൽ ആണ് ഈ ആഴ്ച ബിഗ് ബോസ് വീട്ടിലേക്ക് എത്തിയ പുതിയ മത്സരാർഥി.\nവൈൽഡ് കാർഡ് എൻട്രിയിലൂടെ ചിലർ വരുന്നുവെന്ന സൂചന ആദ്യമേ പുറത്ത് വന്നിരുന്നു. എന്നാൽ താരദമ്പതിമാരെ കൊണ്ട് വരുമെന്ന കാര്യം അധികമാരും ശ്രദ്ധിച്ചിരുന്നില്ല. ഇവർക്കൊപ്പമെത്തിയ മിഷേലിനും ഗംഭീര സ്വീകരണമായിരുന്നു ലഭിച്ചത്. ഷോയിലെത്തിയ മിഷേൽ തന്റെ വിശേഷങ്ങൾ പങ്കുവെച്ചു.\nവിദേശത്ത് താമസിച്ചിരുന്ന താൻ ഷോയിലേക്ക് പങ്കെടുക്കാൻ വേണ്ടിയാണ് നാട്ടിലെത്തുന്നത്. ബിഗ് ബോസിലേക്ക് താൻ വന്നത് ഗെയിം കളിക്കാനും ജയിക്കാനുമാണെന്ന് മോഹൻലാലിനോട് മിഷേൽ പറയുന്നു. എനിക്ക് ഏറ്റവും പ്രിയപ്പെട്ട ഷോ ബിഗ് ബോസ് ആണ്.\nമറ്റ് മത്സരാർഥികളുടെ ഒരാഴ്ചത്തെ മത്സരം കണ്ട് കഴിഞ്ഞു. അവിടെ വരാൻ കഴിഞ്ഞതിൽ വലിയ സന്തോഷം. ജെനുവിൻ ആയി ഗെയിം കളിക്കുന്നവരെ സപ്പോർട്ട് ചെയ്യണമെന്നാണ് മിഷേൽ പറയുന്നത്.\nഅതിനൊപ്പം പ്രണവ് മോഹൻലാലിന്റെ ഏറ്റവും വലിയൊരു ആരാധികയാണ് ഞാൻ.\nവീട്ടിൽ പോകുമ്പോൾ എന്റെ അന്വേഷണം പറയണമെന്നും മിഷേൽ സൂചിപ്പിച്ചു. പുറത്ത് നടന്ന കാര്യങ്ങൾ മിഷേലും അകത്ത് പറയരുതെന്ന ഉപദേശം നൽകിയാണ് മിഷേലിനെയും ഫിറോസിനെയും സജ്നയെയും വീടിനുള്ളിലേക്ക് അയച്ചത്. ഒരു ടാസ്‌ക് കൊടുത്താണ് മോഹൻലാൽ മൂവരെയും അകത്തേക്ക് വിട്ടത്.\nലക്ഷ്യൂറി പോയിന്റ് വെച്ച് ഈ ആഴ്ചത്തെ റേഷൻ കിട്ടാനുള്ള സാധാനങ്ങൾ എഴുതി എടുക്കാനാണ് പറഞ്ഞത്. 2800 രൂപ കൊടുത്തെങ്കിലും 1270 രൂപയുടെ സാധനങ്ങൾ തിരഞ്ഞെടുക്കാനേ ഇവർക്ക് സാധിച്ചുള്ളു. വരും ദിവസങ്ങളിൽ എന്തൊക്കെ നിങ്ങൾക്ക് കിട്ടുമെന്നുള്ളത് മറ്റ് മത്സരാർഥികളോട് മോഹൻലാൽ സൂചിപ്പിച്ചിരുന്നു.\nPrevious articleഇത്രയും വിനയമുളള ഒരു നടനെ കാണാൻ കിട്ടുക എന്നത് അപൂർവ്വമാണ്: സുരേഷ് ഗോപിയെ കുറിച്ച് കവിയൂർ പൊന്നമ്മ\nNext articleനീരജ് മാധവിനും ദീപ്തിക്കും പെൺകുഞ്ഞ് പിറന്നു, അച്ഛനായ സന്തോഷം പങ്കുവെച്ച് താരം


ചാക്കോച്ചന്റെ കുഞ്ഞിന്റെ നൂലുകെട്ട് ചടങ്ങില് ആടിത്തിമിര്‍ത്തത് ഇവരാണ്! വീഡിയോ വൈറല് -\nകുഞ്ചാക്കോ ബോബനും ഭാര്യ പ്രിയയ്ക്കും കുഞ്ഞുണ്ടായ വിവരം എല്ലാവരിലും സന്തോഷമുണ്ടാക്കിയിരുന്നു. നീണ്ട പതിനാല് വര്‍ഷത്തെ കാത്തിരിപ്പിനൊടുവിലായിരുന്നു ഇവര്‍ക്ക് ആദ്യത്തെ കണ്‍മണിയെ ലഭിച്ചിരുന്നത്. ജൂനിയര് കുഞ്ചാക്കോയുടെ ചിത്രങ്ങളും നേരത്തെ സോഷ്യല് മീഡിയയില് വൈറലായി മാറിയിരുന്നു. എപ്രില് 17 രാത്രിയോടെയായിരുന്നു പ്രിയ ജൂനിയര് ചാക്കോച്ചന് ജന്മം നല്‍കിയത്.\nകുഞ്ചാക്കോ ബോബന് തന്നെ ഈ വിവരം തന്റെ ഇന്‍സ്റ്റഗ്രാം പേജിലൂടെ അറിയിക്കുകയും ചെയ്തിരുന്നു. കുറച്ചു ദിവസങ്ങള്‍ക്ക് മുന്‍പായിരുന്നു കുഞ്ഞിന്റെ നൂലുകെട്ട് ചടങ്ങ് നടന്നിരുന്നത്. നിലവിളക്കും നിറകതിരും ഒകെയായി അലങ്കരിച്ച ചടങ്ങിന്റെ ചിത്രങ്ങള് നേരത്തെ സോഷ്യല് മീഡിയയില് പുറത്തിറങ്ങിയിരുന്നു. പ്രിയാ കുഞ്ചാക്കോയുടെയും കുഞ്ഞിന്റെയും ചിത്രമായിരുന്നു മുന്‍പ് ഇറങ്ങിയിരുന്നത്.\nശരിക്കും കുഞ്ഞിന്റെ നൂലുകെട്ട് ചടങ്ങ് ആഘോഷമാക്കിയത് അവിടെയെത്തിയ കുട്ടികളായിരുന്നു. മൈനാക പൊന്‍മുടിയില് എന്ന് തുടങ്ങുന്ന ഗാനത്തിനൊപ്പം ഡാന്‍സ് കളിക്കുന്ന കുടുംബത്തിലെ കുട്ടിക്കൂട്ടത്തിന്റെ വീഡിയോ ചാക്കോച്ചന് കഴിഞ്ഞ ദിവസം പുറത്തുവിട്ടിരുന്നു. ഇത് ആസ്വദിച്ചുകൊണ്ട് പ്രിയയും മറ്റ് കുടുംബാംഗങ്ങളും നോക്കിയിരിക്കുന്നതും വീഡിയോയില് കാണാം.


‘നിങ്ങളുടെ ഒരൊറ്റ യെസ് ചിലപ്പോൾ ചരിത്രമാകും’; ട്രാഫിക് സിനിമയിലെ രംഗം പങ്കുവെച്ച് അരുൺകുമാർ » Newsthen\n‘നിങ്ങളുടെ ഒരൊറ്റ യെസ് ചിലപ്പോൾ ചരിത്രമാകും’; ട്രാഫിക് സിനിമയിലെ രംഗം പങ്കുവെച്ച് അരുൺകുമാർ\nകൊച്ചി: ട്രാഫിക് സിനിമയിലെ പ്രശസ്തമായ രംഗം പങ്കുവെച്ച് ഡിവൈഎഫ്ഐ നേതാവ് അഡ്വ. കെ എസ് അരുൺകുമാർ. ഹൃദയമാറ്റ ശസ്ത്രക്രിയക്കായി ഹൃദയം ആശുപത്രിയിലെത്തിക്കുന്നതിന് പൊലീസിനെ പ്രേരിപ്പിക്കുന്ന ജോസ് പ്രകാശിന്റെ ഡയലോഗാണ് അരുൺകുമാർ ഫേസ്ബുക്ക് പേജിൽ പങ്കുവെച്ചത്. ഡോ. ജോ ജോസഫ് അവയവമാറ്റ ശസ്ത്രക്രിയക്കായി നേതൃത്വം നൽകുന്നതും പ്രചാരണ വീഡിയോയിലുണ്ട്. തനിക്കെതിരെയുള്ള ട്രോളുകൾക്കും വിമർശനങ്ങൾക്കുമുള്ള പരോക്ഷ മറുപടി എന്ന തരത്തിലാണ് അരുൺകുമാർ വീഡിയോ ഷെയർ ചെയ്തിരിക്കുന്നത്.\nഅരുൺകുമാർ പങ്കുവെച്ച വീഡിയോ നിരവധി പേർ കാണുകയും ഷെയർ ചെയ്യുകയും ചെയ്തു. ഉപതെരഞ്ഞെടുപ്പ് നടക്കുന്ന തൃക്കാക്കര മണ്ഡലത്തിലെ എൽഡിഎഫ് സ്ഥാനാർഥിയാണ് ഹൃദ്രോഗ വിദഗ്ധനായ ഡോ. ജോ ജോസഫ്. നേരത്തെ കെ എസ് അരുൺകുമാർ സ്ഥാനാർഥിയായേക്കുമെന്ന് അഭ്യൂഹമുയർന്നിരുന്നു. മാധ്യമങ്ങളെല്ലാം അരുൺകുമാറാണ് എൽഡിഎഫ് സ്ഥാനാർഥിയെന്ന തരത്തിൽ വാർത്തകൾ പ്രസിദ്ധീകരിക്കുകയും ചെയ്തു. ചിലയിടങ്ങളിൽ ചുമരെഴുത്തും നടന്നു. എന്നാൽ, അപ്രതീക്ഷിതമായിട്ടാണ് അവസാനം ജോ ജോസഫിന്റെ സ്ഥാനാർഥിത്വം എൽഡിഎഫ് കൺവീനർ ഇ പി ജയരാജൻ പ്രഖ്യാപിച്ചത്. യുഡിഎഫ് സ്ഥാനാർഥിയായി ഉമ തോമസിനെയാണ് കോൺഗ്രസ് രംഗത്തിറക്കിയത്.\nകൊവിഡ് മരണ കണക്ക്: ലോകാരോഗ്യ സംഘടനയെ വിമർശിച്ച് ഇന്ത്യ


യാത്ര തിരിക്കാം വയനാട്ടിലേക്ക് | Best Places to Visit in Wayanad\nയാത്ര തിരിക്കാം വയനാട്ടിലേക്ക്\nമനോരമ ലേഖകൻ March 15, 2021 06:47 PM IST\nസഞ്ചാരികള്‍ക്ക് എന്നും പുതുമ നിറഞ്ഞ കാഴ്ചകള് സമ്മാനിക്കുന്ന സുന്ദരയിടമാണ് വയനാട്. വയലും നാടും കാടും ചേരുന്ന അപൂർവം പ്രദേശങ്ങളിലൊന്നാണിവിടം. താമരശ്ശരി ചുരം കയറുന്നതുമുതൽ വയനാടിന്റെ ദൃശ്യചാരുതയ്ക്ക് തുടക്കമാകും. ചെറുതും വലുതുമായ നൂല്‍മഴയും കോടമഞ്ഞും പെയ്തിറങ്ങുന്ന ഈ ഹരിതഭൂവില് എവിടേയ്ക്ക് കണ്ണുപായിച്ചാലും കാഴ്ചകളിലേക്കുള്ള കയറ്റിറക്കങ്ങളാണ്. വയനാടിന്റെ കാഴ്ചകളിലേക്ക്.\nവന്യത തുളുമ്പി മുത്തങ്ങ\nസുല്‍ത്താന് ബത്തേരിയില് നിന്ന് മൈസൂരിലേക്ക് പോകുന്ന വഴിയിലാണ് കേരളത്തിലെ രണ്ടാമത്തെ വലിയ വന്യജീവി സംരക്ഷണകേന്ദ്രമായ മുത്തങ്ങ സ്ഥിതിചെയ്യുന്നത്. ഇലപൊഴിയും മരങ്ങളും അര്‍ദ്ധ നിത്യഹരിത വനമേഖലയും ഉള്‍പ്പെടുന്ന ഈ പ്രദേശം പശ്ചിമഘട്ടത്തിന്‍റെ ജൈവസമൃദ്ധിയുടെ മകുടോദാഹരണമാണ്. കര്‍ണ്ണാടകയിലെ നാഗര്‍ഹോളെ, ബന്ദിപ്പൂര് തുടങ്ങിയ ദേശീയോദ്യാനങ്ങളെ തമിഴ്നാട്ടിലെ മുതുമലൈ ദേശീയോദ്യാനവുമായി ബന്ധിപ്പിക്കുന്നത് മുത്തങ്ങയാണ്. ഒരു ദിവസത്തെ യാത്ര പോകാന് ആഗ്രഹിക്കുന്നവര്‍ക്ക് പറ്റിയ ഇടമാണ് മുത്തങ്ങ വനം.\nസഞ്ചാരികൾക്ക് ജീപ്പ് സഫാരിയും ഒറുക്കിട്ടുണ്ട്. വനംവകുപ്പിന്‍റെ നേതൃത്വത്തിലാണ് ഇവിടെ ജീപ്പ് സഫാരി കൂടെ ഗൈഡും കാണും. രാവിലെയും വൈകീട്ടുമാണ് സഞ്ചാരികള്‍ക്ക് കാട്ടിലൂടെ ജീപ്പ് സഫാരി നടത്താനാവുക.\nഹൃദയഹാരിയായ ചെമ്പ്രമുടി ഒറ്റനോട്ടത്തിൽ ആരെയും ആകർഷണവലയത്തിലാക്കും. കൽപ്പറ്റയിലെ മേൽപ്പാടിയിൽ നിന്ന് ഇവിടേ‌ക്ക് വളരെ എളുപ്പത്തിൽ എത്തിച്ചേരാം. പച്ചപുതച്ച പുൽമേടുകളും ജലസമൃദ്ധമായ ഹൃദയതടാകവും തേടി സഞ്ചാരികളുടെ ഒഴുക്കാണ് ഇവിടേക്ക്. വയനാടന് സൗന്ദര്യത്തിന്റെ മുഖ്യആകര്‍ഷകങ്ങളിലൊന്നാണ് ചെമ്പ്രപീക്ക്. ചെറുസസ്യങ്ങളും കാട്ടുപൂക്കളും അടങ്ങുന്ന സംരക്ഷിത ജൈവമേഖലയാണ് സമദ്രനിരപ്പില് നിന്നും 6900 അടി ഉയരത്തിലുള്ള ചെമ്പ്ര. മഴക്കാലത്താണ് ഇവിടെ കൂടുതല് മനോഹരമാകുന്നത്.\nബാണാസുര സാഗർ മല\nചെമ്പ്ര കഴിഞ്ഞാൽ കേരളത്തിലെ വയനാട് ജില്ലയിലെ ഏറ്റവും വലിയ രണ്ടാമത്തെ പർവതമാണ് ബാണാസുരമല. സമുദ്ര നിരപ്പിൽ നിന്ന് 6732 അടി ഉയരം. ചെങ്കുത്തായ മലനിരകളാണ് ഇവിടുത്തെ ആകർഷണം. ബാണാസുരമല കാവൽ നിൽക്കുന്ന അണക്കെട്ടിലൂടെയുള്ള യാത്ര എപ്പോൾ നടത്തിയാലും പുതുമ നിറഞ്ഞതുമാണ്. കൽപറ്റയിൽനിന്ന് 20 കിലോമീറ്റർ സ‍ഞ്ചാരിച്ചാൽ പടിഞ്ഞാറത്തറയെത്തും അവിെടനിന്ന് അൽപദൂരം പോയാൽ ഡാമായി. ഇൗ സുന്ദരകാഴ്ച തേടി നിരവധി സഞ്ചാരികള് എത്തിച്ചേരാറുണ്ട്.\nവയനാട്ടില് ഏറ്റവും കൂടുതല് സഞ്ചാരികളെത്തുന്ന ഇടമാണ് കബനിയുടെ മാറില് ചിതറിക്കിടക്കുന്ന കുറുവ ദ്വീപ്. മാനന്തവാടി നിന്നും മൈസൂര് പോകുന്ന വഴിയിലാണ് സഹ്യന്‍റെ ചുവട്ടിലായി ഈ പച്ച പുതച്ച ദ്വീപ്. 950 എക്കറോളം വിസ്തൃതിയില് കബനി നദിയില് ചിതറിക്കിടക്കുന്ന നൂറ്റിയമ്പതോളം ചെറു ദ്വീപുകള് ആണ് കുറുവ ദ്വീപുകള് എന്നറിയപ്പെടുന്നത്. കല്പറ്റയില് നിന്ന് 40 കിലോ മീറ്ററും ബത്തേരിയില് നിന്ന് 34 കിലോമീറ്ററും മാനന്തവാടിയില് നിന്ന് 17 കിലോമീറ്ററുമാണ് ഇങ്ങോട്ടേക്കുള്ള ദൂരം.\nവയനാട്ടില് ഏതു സമയത്തും ഏറ്റവും കൂടുതല് സഞ്ചാരികള് വിരുന്നെത്തുന്ന വിനോദ സഞ്ചാര കേന്ദ്രമാണ് പൂക്കോട് തടാകം. വയനാടിന്റെ വാല്‍ക്കണ്ണാടി എന്നു വേണമെങ്കില് വിശേഷിപ്പിക്കാവുന്ന ഇൗ തടാകം മൂന്ന് കുന്നുകള്‍ക്കിടയില് ഒരിക്കലും വറ്റാതെ നിറഞ്ഞുനില്‍ക്കുകയാണ്. തടാകം ചുറ്റിയുള്ള വഴികളില് ഇരിപ്പിടങ്ങള് ധാരാളമുണ്ട്. കൽപ്പറ്റയിൽ നിന്ന് 15 കിലോമീറ്റർ അകലെയായാണ് പൂക്കോട് തടാകം സ്ഥിതി ചെയ്യുന്നത്.\nEnglish Summary: Wayanad Tourist Places


ലേലഹാളിൽ നാടകീയ രംഗങ്ങൾ 😱ഓക്ഷനർ ഹ്യൂ എഡ്മീഡ്‌സ് കുഴഞ്ഞുവീണു ; ഐപിഎൽ താരലേലം നിർത്തിവെച്ചു - Volley Live India\nനിലവിൽ ബെംഗളൂരുവിൽ നടക്കുന്ന ഇന്ത്യൻ പ്രീമിയർ ലീഗ് (ഐ‌പി‌എൽ) മെഗാ ലേലത്തിനിടയിൽ ഓക്ഷനർ ഹ്യൂ എഡ്മീഡ്‌സ് കുഴഞ്ഞുവീണു. ശ്രീലങ്കയുടെ വനിന്ദു ഹസരംഗയുടെ ലേലം നടക്കുന്നതിനിടെയാണ് എഡ്മീഡ്സ് വേദിയിൽ നിന്ന് താഴേക്ക് കുഴഞ്ഞുവീണത്. സംഭവത്തെ തുടർന്ന് ലേലം നിർത്തിവെക്കുകയും, നേരത്തെ ഉച്ചഭക്ഷണത്തിന് പിരിയുകയും ചെയ്തു.\nതുടർന്ന്, ലേലം താൽക്കാലികമായി മാത്രമാണ് നിർത്തിവച്ചിരിക്കുന്നത് ഐപിഎൽ അധികൃതർ അറിയിച്ചു. ശേഷം, താര ലേലത്തിന്റെ ഔദ്യോഗിക പ്രക്ഷേപകരായ സ്റ്റാർ സ്‌പോർട്‌സിന്റെ അപ്‌ഡേറ്റ് അനുസരിച്ച്, എഡ്‌മീഡ്‌സ് ചികിത്സയിലാണ് എന്നും സുഖമായിരിക്കുന്നുവെന്നും അറിയിച്ചു. പിന്നാലെ, ലേലം 3:30 ന് പുനരാരംഭിക്കും എന്ന് ഐപിഎൽ അധികൃതർ ഔദ്യോഗികമായി അറിയിച്ചു.\nഐപിഎൽ ലേലം നടത്താൻ 2018-ലാണ് ബിസിസിഐ ഹ്യൂ എഡ്മീഡ്‌സിനെ ആദ്യമായി നിയമിക്കുന്നത്. മുൻ ഓക്ഷനറായ റിച്ചാർഡ് മാഡ്‌ലിയെ മാറ്റിയാണ് ഹ്യൂ എഡ്മീഡ്‌സിനെ നിയമിച്ചത്. തുടർന്നുള്ള, എല്ലാ വർഷവും മെഗാ ഇവന്റ് നടത്തുന്നതിന്റെ ഉത്തരവാദിത്തം അദ്ദേഹത്തിനായിരുന്നു. 35 വർഷത്തെ പരിചയസമ്പത്തുള്ള എഡ്മീഡ്‌സ്, ഇതിനോടകം ലോകമെമ്പാടും 2,500 – ഓളം ലേലങ്ങൾ നിയന്ത്രിച്ചിട്ടുണ്ട്.\nനേരത്തെ, ശനിയാഴ്ച ഉച്ചയ്ക്ക് 12 മണിക്ക് ലേലം ആരംഭിച്ച ശേഷം ശിഖർ ധവാനാണ് (പഞ്ചാബ് കിംഗ്സിന് ₹ 8.25 കോടിക്ക്) വിറ്റുപോയ ആദ്യ കളിക്കാരൻ. മാർക്വീ കളിക്കാരിൽ, ശ്രേയസ് അയ്യരെ കൊൽക്കത്ത നൈറ്റ് റൈഡേഴ്‌സ് 12.25 കോടി ചെലവഴിച്ച് തട്ടകത്തിൽ എത്തിച്ചതോടെ, അയ്യർ ഏറ്റവും ഇതുവരെയുവിള്ള ഏറ്റവും വിലയേറിയ താരമായി. ‘മിസ്റ്റർ ഐപിഎൽ’ സുരേഷ് റെയ്‌ന, സ്റ്റീവ് സ്മിത്ത്, ഡേവിഡ് മില്ലർ, ഷാക്കിബ് അൽ ഹസൻ എന്നിവരുൾപ്പെടെ നിരവധി പ്രമുഖ താരങ്ങൾ ലേലത്തിന്റെ ആദ്യ റൗണ്ടിൽ അൺസോൾഡ് ആയതും ശ്രദ്ധേയമായി.


kpcc sudhakaran | മുരളീധരൻ നിർമ്മിച്ച പുതിയ കെട്ടിടം ഒഴിവാക്കി പഴയ ബിൽഡിംഗിൽ ഇരുന്ന മുല്ലപ്പള്ളി; പുതിയ പ്രസിഡന്റ് മാറുക ചെന്നിത്തലയും സുധീരനും ഇരുന്ന മൂന്ന് വർഷമായി ഒഴിഞ്ഞു കിടന്ന ഓഫീസിൽ; സ്ഥാനം ഏറ്റെടുത്ത ശേഷം ഡൽഹി യാത്ര; ജംബോ കമ്മറ്റികൾ ഒഴിവാക്കി സ്‌ക്രീനിംഗിലൂടെ ഭാരവാഹികളെ കണ്ടെത്തൽ; കെപിസിസിയെ ഇനി സുധാകരൻ നയിക്കുമ്പോൾ - MarunadanMalayalee.com\nJune 16, 202107:16 AM IST Permalink\nതിരുവനന്തപുരം: കെപിസിസി പുനഃസംഘടനയും ഉടൻ ഉണ്ടാകും. കെ.സുധാകരൻ കെപിസിസി പ്രസിഡന്റായി ഇന്നു ചുമതലയേൽക്കും. അതിന് ശേഷം സംസ്ഥാനത്തെ പ്രമുഖ നേതാക്കളുമായി ചർച്ച നടത്തും. പിന്നീട് ഡൽഹിക്ക് പോകും. അതിന് ശേഷമാകും പുനഃസംഘടനയിൽ അന്തിമ തീരുമാനം ഉണ്ടാവുക. സുധാകരന്റെ സ്ഥാനമേൽക്കലിനെ പ്രതീക്ഷയോടെയാണ് കോൺഗ്രസുകാർ കാണുന്നത്. കോവിഡ് പ്രോട്ടോക്കോൾ പാലിച്ചായിരിക്കും ചടങ്ങുകൾ എന്നാണ് അറിയിപ്പെങ്കിലും അണികളുടെ ആവേശം ഇന്ദിരാഭവനിൽ നിറയും. രാവിലെ 11നും 11.30നും ഇടയ്ക്കാണ് ചടങ്ങ്.\nപേട്ടയിലെ വസതിയിൽനിന്ന് 9.30ന് പുറപ്പെടുന്ന സുധാകരൻ 10 നു കിഴക്കേകോട്ടയിലെ ഗാന്ധി പ്രതിമയിൽ ഹാരാർപ്പണം നടത്തും. 10.15ന് പാളയം രക്തസാക്ഷി മണ്ഡപത്തിൽ പുഷ്പാർച്ചനയ്ക്കു ശേഷം കെപിസിസി ആസ്ഥാനത്തെത്തും. സേവാദൾ വൊളന്റിയർമാരുടെ ഗാർഡ് ഓഫ് ഓണർ സ്വീകരിച്ച ശേഷം പാർട്ടി പതാക ഉയർത്തും. ചുമതല ഏറ്റെടുത്ത ശേഷം 11.30ന് രാജീവ് ഗാന്ധി ഓഡിറ്റോറിയത്തിലെ സമ്മേളനത്തിൽ പ്രസംഗിക്കും. വർക്കിങ് പ്രസിഡന്റുമാരായ കൊടിക്കുന്നിൽ സുരേഷ്, പി.ടി. തോമസ്, ടി.സിദ്ദിഖ് എന്നിവരും സുധാകരനൊപ്പം സ്ഥാനമേൽക്കും. ഗ്രൂപ്പുകളും സുധാകരന്റെ സ്ഥാനാരോഹണത്തിന് എതിർപ്പുകൾ മാറ്റി വച്ച് എത്തും.\nസ്ഥാനം ഏറ്റെടുത്ത ശേഷം അതിവേഗം പുനഃസംഘടനാ ചർച്ചകളിലേക്ക് കടക്കും. തിരുവനന്തപുരത്തെത്തിയ എഐസിസി ജനറൽ സെക്രട്ടറി താരിഖ് അൻവർ ഉമ്മൻ ചാണ്ടിയും രമേശ് ചെന്നിത്തലയും അടക്കമുള്ള നേതാക്കളുമായി ചർച്ച നടത്തും. പ്രതിപക്ഷ നേതാവ്, കെപിസിസി പ്രസിഡന്റ് എന്നിവരെ നിശ്ചയിച്ചതുമായി ബന്ധപ്പെട്ട് നേതാക്കൾക്കു പരിഭവമുണ്ട്. ഈ പരിഭവം മാറ്റിയ ശേഷമാകും സുധാകരന്റെ ഇടപെടലുകൾ.\nസ്ഥാനമേറ്റ ശേഷം വൈകാതെ സുധാകരൻ ഡൽഹിക്കു തിരിക്കും. കെപിസിസി, ഡിസിസി പുനഃസംഘടന സംബന്ധിച്ചു തന്റെ നിർദേശങ്ങൾക്ക് എഐസിസി നേതൃത്വത്തിന്റെ അനുവാദം വാങ്ങിയ ശേഷം ഇവിടെ രാഷ്ട്രീയകാര്യസമിതിയിൽ അവതരിപ്പിച്ച് അംഗീകാരം തേടി മുന്നോട്ടു പോകാനാണ് സുധാകരൻ ഉദ്ദേശിക്കുന്നത്. ഡിസിസി പുനഃസംഘടനയ്ക്കായി അഞ്ചംഗ സമിതിയെ നിയോഗിക്കും. കെപിസിസി ഭാരവാഹി നിയമനവും സ്‌ക്രീനിങ് കമ്മിറ്റിക്ക് വിടും. ജംബോ കമ്മറ്റികൾ ഉണ്ടാകില്ല. ഗ്രൂപ്പ് അടിസ്ഥാനത്തിലെ വീതം വയ്‌പ്പും അനുവദിക്കില്ല.\nകെ.സുധാകരൻ തിരഞ്ഞെടുത്തത് നേരത്തേ രമേശ് ചെന്നിത്തലയും വി എം. സുധീരനും കെപിസിസി പ്രസിഡന്റായി ഉപയോഗിച്ച ഓഫിസ്.3വർഷത്തോളമായി ഈ മുറി ഒഴിഞ്ഞു കിടക്കുകയായിരുന്നു. പഴയ മന്ദിരത്തിന്റെ ഭാഗമായുള്ള പ്രസിഡന്റുമാരുടെ ഓഫിസാണ് മുല്ലപ്പള്ളി തിരഞ്ഞെടുത്തത്. കെ.മുരളീധരൻ പ്രസിഡന്റായപ്പോൾ നിർമ്മിച്ച പുതിയ കെട്ടിടത്തിലാണ് പിന്നീടു വന്ന പ്രസിഡന്റുമാരുടെ ഓഫിസ് എങ്കിലും മുല്ലപ്പള്ളി അവിടേക്കു പോയില്ല. എന്നാൽ സുധാകരൻ പുതിയ കെട്ടിടത്തിലേക്ക് ഓഫീസ് മാറ്റും.\nഈ മാസം എട്ടിനാണ് കെപിസിസി പ്രസിഡന്റിനെയും വർക്കിങ് പ്രസിഡന്റുമാരെയും നിയമിച്ചുകൊണ്ടുള്ള ഹൈക്കമാൻഡ് ഇത്തരവ് വന്നത്. പിന്നാലെ നേതാക്കൾക്ക് നാടിന്റെ നാനാഭാഗങ്ങളിൽ നിന്ന് അഭിനന്ദന പ്രവാഹമായിരുന്നു. ശനിയാഴ്ച മുതൽ സ്വന്തം തട്ടകമായ കണ്ണൂരിലടക്കമുള്ള മുതിർന്ന കോൺഗ്രസ് നേതാക്കളെയും ഘടക കക്ഷി നേതാക്കളെയും നേരിട്ട് കണ്ട് അനുഗ്രഹം വാങ്ങുന്ന തിരക്കിലായിരുന്നു സുധാകരൻ. പാർട്ടിക്കു വേണ്ടി ജീവൻ ത്യജിച്ച രക്തസാക്ഷി കുടീരങ്ങളിലും സന്ദർശനം നടത്തിയിരുന്നു. കണ്ണൂരിൽ നിന്നു തിരുവനന്തപുരത്തേക്കുള്ള യാത്രാ മധ്യേ, അങ്കമാലി വെടിവയ്പിൽ രക്തസാക്ഷിത്വം വരിച്ചവരുടെ സ്മാരകങ്ങളിലും പുഷ്പാർച്ചന നടത്തിയിരുന്നു.\nമുല്ലപ്പള്ളി രാമചന്ദ്രൻ, മുന്മുഖ്യമന്ത്രി ഉമ്മൻ ചാണ്ടി, രമേശ് ചെന്നിത്തല, വയലാർ രവി, വി.ഡി. സതീശൻ, കെ.സി. വേണുഗാപാൽ, തെന്നല ബാലകൃഷ്ണപിള്ള, വി എം. സുധീരൻ, സി.വി പത്മരാജൻ, പ്രൊഫ. കെ.വി. തോമസ്, കെ. മുരളീധരൻ തുടങ്ങിയ മുതിർന്ന നേതാക്കളുമായി ഈ ദിവസങ്ങളിൽ കൂടിക്കാഴ്ച നടത്തിയ ശേഷമാണ് കെപിസിസി പ്രസിഡന്റായി കെ സുധാകരൻ എംപി ചുമതലയേൽക്കുന്നത്.


കേരളം കരഞ്ഞ നോവുപകൽ | Avinasi | Coimbatore | Road | Accidents | Death | Malayalees | KeralaManorama News TV | Manorama news\nകേരളം കരഞ്ഞ നോവുപകൽ\nബിനോയ് രാജന് February 22, 2020 12:03 AM IST\nപുലര്‍ച്ചെ 4.58 നാണ് പരിചിതമല്ലാത്ത നമ്പറില് നിന്ന് ആ വിളിയെത്തിയത്. കോയമ്പത്തൂരെവിടെയോ വണ്ടി തട്ടിയെന്ന് മാത്രമായിരുന്നു സംഭാഷണം. മറ്റൊന്നും വിളിച്ചയാള്‍ക്കും അറിയില്ല. അഞ്ചുമിനുട്ട് കഴിഞ്ഞപ്പോള് രണ്ടാമതും മൊബൈല്‍ഫോണ് ശബ്ദിച്ചു. മനോരമ ന്യൂസിന്റെ അരൂരിലെ ക്യാമറാമാന് സുരേഷ് വിശ്വത്തിന്റെ നമ്പറാണ്. കോയമ്പത്തൂര് അവിനാശിയില് കെഎസ്ആര്‍ടിസി ബസ് അപകടത്തില്‍പ്പെട്ടു. ഒരാള് അറിയിച്ചതാ, ഒന്നന്വേഷിക്ക് എന്ന സുരേഷിന്റെ അറിയിപ്പ് കാര്യഗൗരവമുളളതാണെന്ന് എന്റെ മനസ് പറഞ്ഞു. അപകടത്തില്‍പ്പെട്ടത് കെഎസ്ആര്‍ടിസി ബസ് ആയതിനാല് പാലക്കാട്ടെ വണ്ടിയായിരിക്കുമെന്ന വിശ്വാസത്തില് പാലക്കാട് ഡിപ്പോയിലേക്ക് വിളിച്ചു. ഒന്നുമറിയില്ല...വണ്ടി അടിച്ചെന്ന് കേള്‍ക്കുന്നു. സാറുമ്മാര് അവിടേക്ക് പോകുന്നുണ്ട്..ഇത്രമാത്രമായിരുന്നു അവിടുന്ന് മറുപടി. മറ്റൊന്നും കെഎസ്ആര്‍ടിസിയിലുളളവര്‍ക്കും അറിയില്ല. ചാവടി മുതല് കോയമ്പത്തൂര് നഗരത്തിലെ ചില പൊലീസ് സ്റ്റേഷനുകളിലും അന്വേഷിച്ചെങ്കിലും അപകടത്തിന്റേതായ യാതൊരു വിവരവും ലഭിച്ചില്ല. ഒാരോ നിമിഷത്തിലും അന്വേഷണം തുടരുകയായിരുന്നു. അപ്പോഴേക്കും സമയം 5.30 പിന്നിട്ടു. പാലക്കാട് നിന്നും 95 കിലോമീറ്റര് അകലെ അവിനാശി നഗരത്തോട് ചേര്‍ന്ന് ദേശീയപാതയിലായിരുന്നു അപകടമെന്ന് പ്രാദേശിക മാധ്യമപ്രവര്‍ത്തകര് മുഖേനയാണ് അറിഞ്ഞത്. അല്‍പം കൂടി സ്ഥിരീകരണം ലഭിച്ചു അപകടത്തില്‍പ്പെട്ടത് ബെംഗളുരുവില് നിന്ന് എറണാകുളത്തേക്ക് വന്ന ബസ് ആണെന്ന്. നിരവധിപേര് മരിച്ചെന്ന് വിവരം ലഭിച്ചെങ്കിലും സ്ഥിരീകരണമില്ലാത്തതിനാല് മരണത്തെ വാര്‍ത്തയില് നിന്ന് മാറ്റിനിര്‍ത്താന് നോക്കിയെങ്കിലും സാധിച്ചില്ല.\nആറുമണിയുടെ ആദ്യവാര്‍ത്തയില് തന്നെ മരണം ഏഴാണെന്ന് ഉറപ്പാക്കി കൊടുത്തു. പിന്നീട് മരണം കൂടുന്നതിന്റെ ലക്ഷണമായി സന്ദേശങ്ങള് വന്നുകൊണ്ടേയിരുന്നു. ഇതിനിടെ അപകടസ്ഥലത്തേക്ക് പോകാനുളള തയ്യാറെടുപ്പായി. ക്യാമറമാന് പി.ആര്.രാജേഷും ഞാനും രാവിലെ 6.20 ന് ഒാഫീസില് നിന്നിറങ്ങി. കാറിലിരുന്ന് വിവരങ്ങള് ശേഖരിക്കുകയും ഒപ്പം വിശ്വാസ്യതയോടെ വാര്‍ത്ത നല്‍കുകയും നല്‍കുകയും ചെയ്തു. എത്രയും വേഗം അപകട സ്ഥലത്തേക്ക് എത്തിച്ചേരുവാന് അതീവശ്രദ്ധയോടെ വാഹനം പാഞ്ഞുകൊണ്ടേയിരുന്നു. വാളയാര് അതിര്‍ത്തിവരെയാണ് വേഗനിയന്ത്രണത്തിന്റെ ഭാഗമായി ക്യാമറകള് ഉളളത്. തമിഴ്നാട് അതിര്‍ത്തി കടന്നാല് വിശാലമായ ദേശീയപാതയാണ്. രാവിലെ തിരക്കൊന്നുമില്ലാതെ യാത്ര അതിവേഗത്തിലായി. അപ്പോഴേക്കും അപകട മരണം 13 പിന്നിട്ടിരുന്നു. ഇതിനിടെ അപകടത്തില്‍പ്പെട്ട കെഎസ്ആര്‍ടിസി ബസിന്റെ ഡ്രൈവറെയും കണ്ടക്ടറെയും ഫോണില് വിളിക്കാന് നോക്കിയെങ്കിലും ലഭിച്ചിരുന്നില്ല.. ജില്ലാ ട്രാന്‍സ്പോര്‍ട്ട് ഒാഫീസര് ടി.എ.ഉബൈദിനോടും ഇതേക്കുറിച്ച് ചോദിച്ചിരുന്നു. പക്ഷേ ഉബൈദും നിസഹായവസ്ഥയിലായിരുന്നു . ഇതിനിടെ ഗതാഗതമന്ത്രി എ.െക.ശശീന്ദ്രന് അപകടം സ്ഥിരീകരിച്ച് മരണത്തെക്കുറിച്ച് ലഭിച്ച വിവരങ്ങള് മനോരമന്യൂസിലൂടെ നല്‍കി. കൊച്ചിയില് നിന്ന് ആശാജാവേദും കിട്ടുന്ന വിവരങ്ങളെല്ലാം പങ്കുവച്ചിരിക്കുന്നു.\nഞങ്ങള് ടോള്‍പ്ളാസകള് പിന്നിട്ട് അപകട സ്ഥലത്ത് എത്താന് പിന്നെയും പതിനഞ്ചു കിലോമീറ്ററുണ്ടെന്ന് എല്‍ആന്‍ഡ്ടി ബൈപ്പാസിലെ ടോള്‍പ്ളാസ ജീവനക്കാരി പറഞ്ഞു. സമയം രാവിലെ 7.28. വാഹനം ലക്ഷ്യത്തിലേക്ക് നീങ്ങിക്കൊണ്ടേയിരുന്നു. ഇതിനിടെ ബസിന്റെ ഡ്രൈവറും കണ്ടക്ടറും മരിച്ചെന്ന് സ്ഥിരീകരണമായി. പത്തുമിനുട്ടുകൊണ്ട് ഞാനും ക്യാമറമാന് രാജേഷും അവിടെയെത്തി. അതായത് 7.38 ന് അപകട സ്ഥലത്തു നിന്ന് ദൃശ്യങ്ങളോടെ തല്‍സമയ റിപ്പോര്‍ട്ടിങ്. ദേശീയപാതയുടെ ഹൃദയത്തില് തകര്‍ന്നുകിടക്കുന്ന വാഹനങ്ങള്. വലിയ ആള്‍ക്കൂട്ടം. പൊലീസും അഗ്നിശമമനസേനയും രക്ഷാപ്രവര്‍ത്തകരും. നിരവധി ആംബുലന്‍സുകള്. രക്ഷാപ്രവര്‍ത്തനം തുടരുകയാണ്. എല്ലാവരുടെയും പരക്കംപാച്ചിലിലും ആശങ്കപ്പെടുത്തുന്ന കാഴ്ചകളും. ബസിന്റെ മുന്‍വശം കാണാനില്ല. ഡ്രൈവര് സീറ്റ് മുതല് പിന്നിലേക്ക് യാത്രക്കാരുടെ ഇരിപ്പിടങ്ങളൊന്നുമില്ല. ചിന്നിച്ചിതറി കിടക്കുന്ന ശരീരഭാഗങ്ങള്. രക്തം തളംകെട്ടി നില്‍ക്കുന്നു. ബസിന്റെ പിന്‍വശത്തേക്ക് മറിഞ്ഞുകിടക്കുന്ന കണ്ടെയ്നര് ലോറിയുടെ ഇരുമ്പുപാളിയില് നിന്ന് ജീവനറ്റ ആരെയൊക്കെയോ പുറത്തെടുക്കുന്നു. ക്യാമറ അവിടേയ്ക്കൊന്നും പോകാതെ രാജേഷും ശ്രദ്ധിച്ചിരുന്നു. ലൈവിനിടെ ആദ്യം പലപ്പോഴും വാക്കുകള് കിട്ടാതെ വന്നെങ്കിലും മനസിനെ പാകപ്പെടുത്തി വാര്‍ത്തകള് നല്‍കിക്കൊണ്ടേയിരുന്നു. പതിനേഴുപേര് മരിച്ചെന്ന് തിരുപ്പൂര് കലക്ടര് കെ.വിജയകാര്‍ത്തികേയന് മനോരമ ന്യൂസിനോട് പറഞ്ഞതോടെ അല്‍പംകൂടി ആധികാരികമായി. പരുക്കേറ്റവരെല്ലാം വിവിധ ആശുപത്രികളിലാണെന്നും പൊലീസ് ഉദ്യോഗസ്ഥരും പറഞ്ഞു.. തല്‍സമയ റിപ്പോര്‍ട്ടിങ് തുടര്‍ന്നുകൊണ്ടേയിരുന്നു. ഇതിനിടെ യാത്രക്കാരുടെ പേരുവിവരങ്ങളും ഫോണ്‍നമ്പറുമെല്ലാം ശേഖരിച്ച് വിവരങ്ങളെടുക്കാന് ഡെസ്കില് മനു സി.കുമാറും അനൂപും ഉള്‍പ്പെടുന്നവര് ശ്രമിച്ചത് കാര്യങ്ങള്‍ക്ക് ഏറെ വ്യക്തതയുണ്ടാക്കി.\nബസിലേക്ക് ഇടിച്ചുകയറിയ കണ്ടെയ്നര് ലോറിയും എറണാകുളത്ത് നിന്നുളളതാണെന്ന് റജിസ്ട്രേഷന് നമ്പര് നോക്കിയപ്പോള് മനസിലായി. പക്ഷേ ലോറി ഡ്രൈവറെക്കുറിച്ച് യാതൊരു വിവരവും ലഭിച്ചിരുന്നില്ല. സമയം ഒന്‍പതു പിന്നിടുമ്പോഴേക്കും അപകടത്തില്‍പ്പെട്ട വാഹനങ്ങള് ദേശീയപാതയില് നിന്ന് മാറ്റുന്ന പ്രവൃത്തികളും തുടങ്ങിയിരുന്നു. രണ്ടു ക്രെയിന് എത്തിച്ച് ബസ് വലിച്ചു നീക്കി. പക്ഷേ ടൈല്‍സ് നിറച്ച കണ്ടെയ്നര് ലോറി മാറ്റാന് മണിക്കൂറുകളെടുത്തു. മരണം 20 ല് നില്‍ക്കുമ്പോള് തന്നെ 23 പേര് മരിച്ചെന്ന് ആശുപത്രികളില് നിന്ന് വിവരം ശേഖരിച്ച മലയാളിസംഘത്തിലെ ആളുകള് പറഞ്ഞിരുന്നു. പക്ഷേ ആധികാരികതയ്ക്ക് വേണ്ടി പിന്നെയും കാത്തു. പാലക്കാട് ജില്ലാ പൊലീസ് മേധാവി ജി.ശിവവിക്രം അപകട സ്ഥലത്തെത്തിയപ്പോഴാണ് വ്യക്തതയുണ്ടായത്. 19 േപര് മരിച്ചെന്നും പരുക്കേറ്റവര് 23 പേരാണെന്നും എസ്പി വ്യക്തമാക്കി.\nതമിഴ്നാട് പൊലീസില് നിന്ന് ലഭിച്ച വിവരം പ്രകാരം മരിച്ചവരുടെ ചില പേരുകള് ഇതിനിടെ വാര്‍ത്തയായിരുന്നു. അപകട സ്ഥലത്തു നിന്ന് ആശുപത്രികളിലേക്കാണ് ഞങ്ങള് പിന്നീട് പോയത്. തിരുപ്പൂരിനടുത്ത് പൂണ്ടിയിലെ ആശുപത്രിയിലെത്തിയപ്പോള് പരുക്കേറ്റ ആറുപേരെ കണ്ടു. പേരും നാടുമൊക്കെ ചോദിച്ചപ്പോഴാണ് മറ്റൊരു സത്യം തിരിച്ചറിഞ്ഞത്. നേരത്തെ പൊലീസ് നല്‍കിയ വിവരം പ്രകാരം മരിച്ചവരുടെ പട്ടികയിലുണ്ടായിരുന്ന എല്ലാവരും ജീവിച്ചിരിപ്പുണ്ട്. അതായത് പരുക്കേറ്റവരുടെയും മരിച്ചവരുടെയും പേരുകള് മാറിപ്പോയതാണെന്ന് വ്യക്തം. അതോടെ അല്‍പം കൂടി വ്യക്തതവരുത്തിയശേഷമാണ് മരിച്ചവരുടെ പേരുകളെല്ലാം കൊടുത്തത്. ഇക്കാര്യത്തില് തമിഴ്നാട് പൊലീസിനെ കുറ്റംപറയാനും സാധിക്കില്ല. എല്ലാവരുടെയും വിവരങ്ങളെടുക്കുക പൊലീസ് റവന്യൂ ഉദ്യോഗസ്ഥര്‍ക്ക് വെല്ലുവിളി തന്നെയായിരുന്നു. പീന്നീട് തിരുപ്പൂരിലെ രേവതി ആശുപത്രിയിലേക്കാണ് പോയത്. മൂന്നുപേര് ചികില്‍സയിലുണ്ടായിരുന്നു. ആരുടെയും പരുക്കുകള് ഗുരുതരമല്ലെന്ന ഡോക്ടര്‍മാരുടെ വിശദീകരണം ആശ്വാസമായി. പരുക്കേറ്റവര് മനോരമ ന്യൂസിലൂടെ അപകടത്തെക്കുറിച്ച് അറിവാവുന്ന വിവരങ്ങള് പങ്കുവച്ചു. അല്‍ഭുതകരമായി രക്ഷപെട്ടതിന്റെ അനുഭവം പങ്കുവച്ചതിലൂടെ അവരുടെ വീട്ടുകാര്‍ക്കും ആശ്വാസമായി. മലയാളി സമാജം പ്രവര്‍ത്തകര് എന്ത് സഹായത്തിനും ആശുപത്രികളിലുണ്ടായിരുന്നു. കേരളത്തിലുളളവരെ ആശ്വസിപ്പിക്കുന്ന സന്ദേശമായി അത്. പരുക്കേറ്റവരെ നേരില് കണ്ടശേഷമാണ് പരുക്കേറ്റവരെക്കുറിച്ച് ആരും ആശങ്കപ്പെടേണ്ടതില്ലെന്ന് നൂറുശതമാനം വിശ്വാസ്യതയോെട പറഞ്ഞത്.\nപിന്നീട് തിരുപ്പൂര് ജില്ലാ ആശുപത്രിയിലേക്ക്. മൃതദേഹങ്ങളെല്ലാം വിവിധ ആശുപത്രികളില് നിന്ന് തിരുപ്പൂര് ജില്ലാ ആശുപത്രിയിലേക്ക് എത്തിച്ചിരുന്നു. പാലക്കാട് നിന്ന് ജില്ലാ പൊലീസ് മേധാവിയും കലക്ടറുമൊക്കെ കാര്യങ്ങള് ഏകോപിപ്പിച്ചു. മന്ത്രി വിഎസ് സുനില്‍കുമാര് പതിനൊന്നുമണിയോടെ എത്തി. എംപിമാരായ വികെ ശ്രീകണ്ഠനും രമ്യ ഹരിദാസും മന്ത്രിയ്ക്കൊപ്പം തോളോട് തോള് േചര്‍ന്ന് എല്ലാത്തിനും ഒാടിനടന്നു. പാലക്കാട് നിന്നുളള റവന്യൂ െപാലീസ് ഉദ്യോഗസ്ഥരും കാര്യങ്ങള് വേഗത്തിലാക്കി. പതിനൊന്നരയോടെയാണ് പോസ്റ്റുമോര്‍ട്ടം നടപടികള് തുടങ്ങിയത്. മൃതദേഹങ്ങള് തിരിച്ചറിയുക എന്നത് വെല്ലുവിളിയായി. എങ്കിലും മരിച്ച പത്തൊന്‍പതു പേരില് ആദ്യഘട്ടത്തില് പതിനൊന്നു പേരെ തിരിച്ചറിഞ്ഞിരുന്നു. ഉച്ചയ്ക്ക് ശേഷം മൂന്നുവരെയും മരണപ്പട്ടികയില് ജീവിച്ചിരുന്ന ചില പേരുകള് മാറി വന്നിരുന്നു. എല്ലാത്തിനും അഞ്ചുമണിയോടെയാണ് വ്യക്തയുണ്ടായത്. മന്ത്രിമാരായ വി.എസ്. സുനില്‍കുമാറും, എ.കെ.ശശീന്ദ്രനും എംപിയും എംഎല്‍എമാരുമാണ് ഒാരോ മണിക്കൂറിലും മാധ്യമങ്ങളോട് വിവരങ്ങള് പങ്കുവച്ചിരുന്നത്.\nഇതിനിടെ കണ്ടെയ്‌നർ ലോറി ഡ്രൈവർ ഒറ്റപ്പാലം അമ്പലപ്പാറ സ്വദേശി ഹേമരാജ് ഇൗറോഡ് പൊലീസില് കീഴടങ്ങിയിരുന്നു. ലോറിയുടെ ടയര് പൊട്ടി നിയന്ത്രണം വിട്ടതാണ് അപകടത്തിന് കാരണമായതെന്ന ഹേമരാജിന്റെ വാദം തെറ്റാണെന്ന് മോട്ടര്‍വാഹനവകുപ്പ് കണ്ടെത്തി. ഡിവൈഡറിലൂടെ മൂന്നുറു മീറ്റര് ദൂരത്തില് ലോറി ഒാടിയതിന് ശേഷമാണ് ബസിലേക്ക് ഇടിച്ചുകയറിയത്. ഇതിന് തെളിവുണ്ടായിരുന്നു. വൈകിട്ട് ആറുമണിയോടെ തിരൂപ്പൂരില് നിന്ന് അപകട സ്ഥലമായ അവിനാശിയിലേക്ക് എത്തുമ്പോഴും അവിടെ ആളൊഴിഞ്ഞിരുന്നില്ല. ദുരന്തത്തിന്റെ നടുക്കം വിട്ടുമാറാതെ എല്ലാവരും അക്ഷമരായി നില്‍ക്കുന്നതാണ് ഞങ്ങള് കണ്ടത്. രാത്രി ഏഴരയോടെ എല്ലാ മൃതദേഹങ്ങളുടെയും പോസ്റ്റുമോര്‍ട്ടം പൂര്‍ത്തിയായി മൃതദേഹങ്ങള് ബന്ധുക്കള്‍ക്ക് വിട്ടുനല്‍കുന്നതുവരെ തിരുപ്പൂര് ജില്ലാ ആശുപത്രി പരിസരത്ത് ആള്‍ക്കൂട്ടമായിരുന്നു. കേരളത്തിന് മാത്രമല്ല അവിനാശി, തിരൂപ്പൂ‍ര് പട്ടണങ്ങള്‍ക്കും തീരാവേദനയായിരുന്നു ബസ് അപകടം.


മന്ത്രി സുധാകരന് കോടതിയില് ഹാജരായി | Malayalam News- Central expert committee critizes KSEB/സംസ്ഥാന വൈദ്യുതി വകുപ്പിന് കേന്ദ്ര വിമര്‍ശനം - Malayalam Oneindia\nദില്ലി: കേരള സംസ്ഥാന വൈദ്യുതി വകുപ്പിന് കേന്ദ്ര വിദഗ്‌ധ സമിതിയുടെ വിമര്‍ശനം. ജനങ്ങളുടെ പരാതി പരിഹരിക്കുന്നതില് കെഎസ്‌ഇബി പരാജയപ്പെട്ടുവെന്ന കേന്ദ്രപരിസ്ഥിതി മന്ത്രാലയത്തിന്റെ വിദഗ്‌ധ സമിതി. കേന്ദ്ര പരിസ്ഥിതി വകുപ്പ് സഹമന്ത്രി നമോ നാരായണ് മീണയാണ് ഇക്കാര്യം രാജ്യസഭയില് അറിയിച്ചത്.\nആതിരപ്പളളി ജല വൈദ്യുതി പദ്ധതിയ്‌ക്ക് അനുമതി നല്‍കുന്ന കാര്യം പരിശോധിക്കുന്നതിനായി കേന്ദ്ര പരിസ്ഥിതി മന്ത്രാലയം നിയമിച്ച വിദഗ്‌ധ സമിതി അടുത്തിടെ പദ്ധതി പ്രദേശം സന്ദര്‍ശിച്ചിരുന്നു. സമിതി തയാറാക്കിയ റിപ്പോര്‍ട്ടിലാണ് കെഎസ്‌ഇബിക്കെതിരെ വിമര്‍ശനങ്ങളുളളത്.\nവിനോദസഞ്ചാര മേഖലയെ പ്രധാന വരുമാന മാര്‍ഗ്ഗമായി സ്വീകരിച്ചിരിക്കുന്ന ആളുകളുടെ ആശങ്കകളും പരാതികളും പരിഹരിക്കുന്നതിന് കെഎസ്‌ഇബി പരാജയപ്പെട്ടുവെന്ന് സമിതി അറിയിച്ചു. പദ്ധതിക്കെതിരെയുളള ജനങ്ങളുടെ പ്രതിഷേധം കണ്ടില്ലെന്ന് നടിച്ചു.\nവൈദ്യുതി ഉത്‌പാദിപ്പിച്ചതിന് ശേഷമുളള വെളളം പാഴായി പോകുന്ന അവസ്ഥ നിലവിലുണ്ടെന്നും സമിതി കണ്ടെത്തി. ജലസേചനത്തിനായി വെളളം ഉപയോഗിക്കാനാവാതെ വരുന്നു. പദ്ധതി പ്രദേശത്തെ കുടിവെളള വിതരണം ഇടയ്‌ക്കിടെ തടസ്സപ്പെടുന്നതും ജനങ്ങളുടെ പ്രതിഷേധത്തിന് ഇടയാക്കുന്നതായും സമിതി റിപ്പോര്‍ട്ടില് പറയുന്നു.


സിവില് സര്‍വീസില് 29-ാം റാങ്ക്; 'വിജയലക്ഷ്മി'യായി ശ്രീലക്ഷ്മി | Thrissur native Sreelakshmi secured 29th rank in all India CSE 2018\nസിവില് സര്‍വീസില് 29-ാം റാങ്ക്; 'വിജയലക്ഷ്മി'യായി ശ്രീലക്ഷ്മി\nലണ്ടന് സ്‌കൂള് ഓഫ് ഇക്കണോമിക്‌സില് നിന്നായിരുന്നു ബിരുദാനന്തര ബിരുദം\nഫോണില് ആശം സകള് അറിയിക്കുന്നവരോട് സംസാസാരിക്കുന്ന ശ്രീലക്ഷ്മിയുടെ മാതാപിതാക്കളും ബന്ധുക്കളും\nകടുങ്ങല്ലൂര്: വെള്ളിയാഴ്ച വൈകീട്ട് ഏഴിനാണ് ശ്രീലക്ഷ്മി അമ്മയെ ഫോണ്‍വിളിച്ച് ആ ആഹ്‌ളാദവാര്‍ത്ത പറഞ്ഞത്... 'സിവില് സര്‍വീസ് പരീക്ഷയില് 29-ാം റാങ്ക്'. പിന്നെ, കിഴക്കേ കടുങ്ങല്ലൂര് സഹജഗ്രാമം തൈക്കാട്ടില് പ്രസന്നയില് ഫോണ്‍ശബ്ദം നിലച്ചിട്ടില്ല... ആശംസകള്... അഭിനന്ദനങ്ങള്...\nമറുപടിപറയാന് മാത്രമേ രാമചന്ദ്രനും കലാദേവിക്കും നേരമുള്ളു. മകള് സിവില് സര്‍വീസ് നേടുമെന്ന് അവര്‍ക്ക് ഉറപ്പായിരുന്നു. എന്നാല് 29-ാം റാങ്ക് വിചാരിച്ചിരുന്നില്ല. എല്.കെ.ജി. മുതല്‍തന്നെ ഒന്നും പഠിപ്പിച്ചുകൊടുക്കേണ്ടി വന്നിട്ടില്ലെന്ന് എസ്.ബി.ഐ. റിട്ട. ഉദ്യോഗസ്ഥരായ രാമചന്ദ്രനും കലാദേവിയും പറയുന്നു. എല്ലാം ദൃഢനിശ്ചയത്തോടെ പഠിച്ച് നേടിയതാണ്. ആലുവ നിര്‍മല സ്‌കൂളിലും രാജഗിരിയിലുമായിരുന്നു ശ്രീലക്ഷ്മിയുടെ സ്‌കൂള് പഠനം. തുടര്‍ന്ന് ചെന്നൈ സ്റ്റെല്ല മേരീസ് കോളേജില് നിന്ന് ബിരുദം. ലണ്ടന് സ്‌കൂള് ഓഫ് ഇക്കണോമിക്‌സില് നിന്നായിരുന്നു ബിരുദാനന്തര ബിരുദം.\nബിരുദ വിദ്യാര്‍ഥിയായിരുന്നപ്പോഴാണ് ശ്രീലക്ഷ്മിയുടെ മനസ്സില് സിവില് സര്‍വീസ് മോഹമുദിച്ചത്. അത് ലക്ഷ്യംവച്ച് കൃത്യമായ വഴിയിലൂടെ പഠനം കൊണ്ടുപോയി. തിരുവനന്തപുരത്തെ ഒരു സ്ഥാപനത്തില് പരിശീലനത്തിന് ചേര്‍ന്നെങ്കിലും ഒന്നരമാസമേ തുടര്‍ന്നുള്ളു. പിന്നീട് എല്ലാം സ്വന്തമായി പഠിച്ചു.\nസിവില് സര്‍വീസ് ഫലം വരുമ്പോള് ശ്രീലക്ഷ്മി തൃശ്ശൂര് കോലയിലുള്ള സുഹൃത്തിന്റെ വീട്ടിലായിരുന്നു. അവിടെനിന്ന് ആദ്യം അമ്മയെ വിളിച്ചാണ് വിവരം പറഞ്ഞത്.\nContent Highlights: Thrissur native Sreelakshmi secured 29th rank in all India CSE 2018\nകാസർകോട്: കേന്ദ്രസർവകലാശാലയുടെ തിരുവനന്തപുരം കേന്ദ്രത്തിലുള്ള ഇന്റർനാഷണൽ റിലേഷൻസ് ..


ബിഗ്ബി 70 ന്റെ നിറവില്\nഭൂമിദാനം; വി.എസിനെ ഒഴിവാക്കണമെന്ന ശുപാര്‍ശ വിവാദമാകുന്നു\nTuesday 9th October 2012 11:39am\nTuesday 9th October 2012 10:57am\nബച്ചന്റെ 70-ാം പിറന്നാള് വ്യത്യസ്തമായി ആഘോഷിക്കാനുള്ള തയ്യാറെടുപ്പിലാണ് ഭാര്യ ജയാ ബച്ചന്.\nഅറുപതാം പിറന്നാളിന് ബച്ചന്റെ സിനിമാജീവിതത്തെ ആസ്പദമാക്കിയുള്ള പുസ്തകമാണ് പിറന്നാള് സമ്മാനമായി ജയ നല്‍കിയത്. എന്നാല് ഈ വര്‍ഷത്തെ പിറന്നാള് മറ്റൊരു തരത്തില് ആഘോഷിക്കാനാണ് തീരുമാനിച്ചതെന്നാണ് ജയാ ബച്ചന് പറയുന്നത്.\nകഴിഞ്ഞ ഏപ്രില് മുതല് അതിനുള്ള ഒരുക്കങ്ങള് തുടങ്ങി. പിയൂഷ് പാണ്ഡെയുമായി ചേര്‍ന്ന് രണ്ട് ദിവസത്തെ ആര്‍ട്ട് എക്‌സിബിഷനാണ് എഴുപതാം പിറന്നാള് സമ്മാനമായി ജയബച്ചന് നല്‍കുന്നത്. ബി സെവന്റി എന്നാണ് എക്‌സിബിഷന് പേരിട്ടിരിക്കുന്നത്.\nബച്ചന്റെ പിറന്നാളിന്റെ പിറ്റേന്ന് മുതല്‍ക്കാണ് എക്‌സിബിഷന് ആരംഭിക്കുക. ലോകത്തിന്റെ വിവിധ ഭാഗങ്ങളിലുള്ള 70 ഇന്ത്യന് ആര്‍ട്ടിസ്റ്റുകളുടെ ആര്‍ട്ടിസ്റ്റിക് വര്‍ക്കിനെ ക്ഷണിച്ചുകൊണ്ടുള്ള എക്‌സിബിഷന് നെഹ്‌റു ആര്‍ട്ട് ഗ്യാലറിയിലാണ് പ്രദര്‍ശിപ്പിക്കപ്പെടുന്നത്.


4malayalees - യുഎഇയില് കോവിഡ് ബാധിച്ച് 24 മണിക്കൂറിനിടെ മരണങ്ങളില്ല\nയുഎഇയില് ഇന്ന് 115 പേര്‍ക്ക് കൊവിഡ് വൈറസ് ബാധ സ്ഥിരീകരിച്ചതായി ആരോഗ്യ പ്രതിരോധ മന്ത്രാലയം അറിയിച്ചു. ചികിത്സയിലായിരുന്ന 159 പേരാണ് ഇന്ന് രോഗമുക്തരായത്. കഴിഞ്ഞ 24 മണിക്കൂറിനിടെ രാജ്യത്ത് കോവിഡ് ബാധിച്ച് മരണങ്ങളൊന്നും റിപ്പോര്‍ട്ട് ചെയ്തിട്ടില്ല.\nപുതിയതായി നടത്തിയ 362,508 കോവിഡ് പരിശോധനകളില് നിന്നാണ് പുതിയ രോഗികളെ കണ്ടെത്തിയത്. ഇതുവരെയുള്ള കണക്കുകള് പ്രകാരം ആകെ 738,487 പേര്‍ക്ക് യുഎഇയില് കോവിഡ് വൈറസ് ബാധ സ്ഥിരീകരിച്ചിട്ടുണ്ട്. ഇവരില് 732,143 പേര് ഇതിനോടകം തന്നെ രോഗമുക്തരായി. 2,118 പേരാണ് രാജ്യത്ത് ആകെ കോവിഡ് ബാധിച്ച് മരണപ്പെട്ടത്. നിലവില് രാജ്യത്ത് 4,226 കൊവിഡ് രോഗികളാണ് ചികിത്സയിലുള്ളത്.


സൗത്ത് വെസ്റ്റ് ഭദ്രാസന ഡയറക്ടറി പുറത്തിറക്കുന്നു - Pravasishabdam\nHome Religion സൗത്ത് വെസ്റ്റ് ഭദ്രാസന ഡയറക്ടറി പുറത്തിറക്കുന്നു\nസൗത്ത് വെസ്റ്റ് ഭദ്രാസന ഡയറക്ടറി പുറത്തിറക്കുന്നു\nഡാളസ്: സൗത്ത് വെസ്റ്റ് ഭദ്രാസന ഫാമിലി കോണ്‍ഫറന്‍സിനോടനുബന്ധിച്ച് സൗത്ത് വെസ്റ്റ് ഭദ്രാസന ഡയറക്ടറി പുറത്തിറക്കുന്നു. ഭദ്രാസനത്തിലെ 52 ഇടവക പള്ളികളും6ചാപ്പലുകളും അടങ്ങിയ ഡയറക്ടറിയില് ഓരോ പള്ളികളുടേയും ചരിത്രവും വിവരണങ്ങളും ഫോട്ടോകളും ഉള്‍പ്പെടുത്തിയിട്ടുണ്ട്. സ്ഥാപനങ്ങള്‍ക്കും വ്യക്തികള്‍ക്കും പരസ്യം നല്‍കുന്നതിനും ഇതില് അവസരം ഉണ്ടായിരിക്കും.\nഭദാസനാധിപന് അഭിവന്ദ്യ അലക്‌സിയോസ് മാര് യൗസേബിയോസ് മെത്രാപ്പോലീത്തയുടെ അധ്യക്ഷതയില് ഡാളസ് സെന്റ് ജയിംസ് മിഷന് ചര്‍ച്ചില് കൂടിയ യോഗത്തില് ഇതിന്റെ പ്രവര്‍ത്തനങ്ങല് വിലയിരുത്തി. ഡയറക്ടറി കണ്‍വീനറായി ഡാളസ് വലിയപള്ളി വികാരി റവ.ഫാ. രാജു ദാനിയേല്, ജോയിന്റ് കണ്‍വീനര് പ്രിന്‍സ് ഏബ്രഹാം, ജിജു ജോണ് എന്നിവര് വിജയത്തിനായി പ്രവര്‍ത്തിച്ചുവരുന്നു.\nഫാമിലി കോണ്‍ഫറന്‍സ് സെക്രട്ടറി എല്‍സണ് സാമുവേല് വാര്‍ത്താകുറിപ്പിലൂടെ അറിയിച്ചതാണിത്.\nPrevious articleതോമസ് കരീപ്പറമ്പില് (ജിജു, 47) ന്യൂയോര്‍ക്കില് നിര്യാതനായി\nNext articleഷിക്കാഗോ മലയാളി അസോസിയേഷന് ചീട്ടുകളി മത്സരം നടത്തുന്നു


വ്യക്തമായ കാരണങ്ങൾ വേണം; ഉപതിരഞ്ഞെടുപ്പ് മാറ്റിവയ്ക്കില്ലെന്ന് തിരഞ്ഞെടുപ്പ് കമ്മിഷന് – Indian Express Malayalam\nതിരഞ്ഞെടുപ്പ് മാറ്റിവയ്ക്കാനും മാത്രം മതിയായ കാരണങ്ങളല്ല ഇപ്പോൾ ഉന്നയിക്കുന്നതെന്ന് തിരഞ്ഞെടുപ്പ് കമ്മിഷൻ വ്യക്തമാക്കി\nUpdated: September 9, 2020 7:20:42 pm\nന്യൂഡൽഹി: സംസ്ഥാനത്തെ ഒഴിവുവന്ന നിയമസഭ മണ്ഡലങ്ങളിലേക്ക് നടത്താൻ നിശ്ചയിച്ചിരിക്കുന്ന ഉപതിരഞ്ഞെടുപ്പുമായി മുന്നോട്ടുപോകാൻ തിരഞ്ഞെടുപ്പ് കമ്മിഷൻ. വ്യക്തമായ കാരണങ്ങളില്ലാതെ തിരഞ്ഞെടുപ്പ് മാറ്റിവയ്ക്കില്ലെന്ന് കേന്ദ്ര തിരഞ്ഞെടുപ്പ് കമ്മിഷൻ വൃത്തങ്ങൾ അറിയിച്ചതായി മാതൃഭൂമി റിപ്പോർട്ട് ചെയ്യുന്നു.\nതിരഞ്ഞെടുപ്പ് മാറ്റിവയ്ക്കാനും മാത്രം മതിയായ കാരണങ്ങളല്ല ഇപ്പോൾ ഉന്നയിക്കുന്നതെന്ന് തിരഞ്ഞെടുപ്പ് കമ്മിഷൻ വ്യക്തമാക്കി. നിയമപ്രകാരം സീറ്റ് ഒഴിവുവരുന്ന കാലാവധി മുതല് പ്രവര്‍ത്തനത്തിന് ഒരു കൊല്ലം വരെ സമയം ഉണ്ടെങ്കില് തിരഞ്ഞെടുപ്പ് നടത്തണമെന്നാണ് ചട്ടം. അത് പാലിക്കണം. എന്നാൽ എല്ലാ പാർട്ടികളും ആവശ്യപ്പെട്ടാൽ ഇക്കാര്യം പരിശോധിക്കുമെന്നും തിരഞ്ഞെടുപ്പ് കമ്മിഷൻ അറിയിച്ചു.\nAlso Read: ഉപതിരഞ്ഞെടുപ്പ് ഒഴിവാക്കാൻ സർക്കാർ ആവശ്യപ്പെടും; പ്രതിപക്ഷത്തിന്റെ പിന്തുണ തേടി മുഖ്യമന്ത്രി\nഅതേസമയം നവംബറിൽ സംസ്ഥാനത്തെ ചവറ, കുട്ടനാട് മണ്ഡലങ്ങളിലേക്ക് നടക്കുന്ന ഉപതിരഞ്ഞെടുപ്പ് ഒഴിവാക്കാനാണ് സർക്കാർ ശ്രമം. ഇക്കാര്യം തിരഞ്ഞെടുപ്പ് കമ്മിഷനോട് ആവശ്യപ്പെടും. വിഷയത്തിൽ പ്രതിപക്ഷത്തിന്റെ പിന്തുണ ഉറപ്പിക്കാൻ നേരത്തെ മുഖ്യമന്ത്രി പിണറായി വിജയൻ പ്രതിപക്ഷ നേതാവ് രമേശ് ചെന്നിത്തലയെ വിളിച്ചു. കോവിഡ് രോഗവ്യാപനം വർധിക്കുന്ന സാഹചര്യത്തിൽ ഉപതിരഞ്ഞെടുപ്പ് നടത്തുന്നത് ശരിയല്ലെന്നാണ് സർക്കാർ നിലപാട്.\nAlso Read: വെഞ്ഞാറമൂട് ഇരട്ടക്കൊലപാതകം; സിബിഐ വരട്ടെയെന്ന് അടൂർ പ്രകാശ്, വേണ്ടെന്ന് കോടിയേരി\nനിയമസഭയുടെ കാലാവധി കഴിയാൻ മാസങ്ങൾ മാത്രമാണ് ബാക്കിയുള്ളത് എന്നതാണ് ഭരണ-പ്രതിപക്ഷ കക്ഷികളെ ഇത്തരമൊരു ആവശ്യത്തിലേക്ക് നയിക്കുന്നത്. പ്രതിപക്ഷവും സർക്കാരിന്റെ ആവശ്യത്തോട് അനുകൂലിക്കുന്നണ്ടെങ്കിലും തദ്ദേശ തിരഞ്ഞെടുപ്പും മാറ്റിവയ്ക്കണമെന്നാണ് യുഡിഎഫ് നിലപാട്.\nWeb Title: Central election commission on cancelling by election in kuttanad and chavara


ലോകം മുഴുവന് കറങ്ങണം, എന്നാല് വീട്ടില് തന്നെ താമസിക്കണം, പഴയ ബസ്സിനെ അടിപൊളി വീടാക്കി ദമ്പതികള് | Couple transform council bus into family home on wheels\nമൂന്നുമുറി ആധുനിക അപ്പാര്‍ട്ട്‌മെന്റ് ഉപേക്ഷിച്ചാണ് കുടുംബം ഈ ബസ്സ് വീട്ടിലേക്ക് താമസം മാറ്റിയത്. ഞങ്ങളുടെ ബസ്സ്, ലോകത്തില് എവിടെയോ.. ഇതാണ് ഇനി ഞങ്ങളുടെ വിലാസം, താരിയയും റിവറും പറയുന്നു.\nതാരിയയുടേത്, പങ്കാളിയായ റിവര് പെയ്ജും മൂന്ന് മക്കളും ചേര്‍ന്ന സാധാരണ കുടുംബമാണ്. ഒരിക്കല് താരിയയുടെ പിതാവ് ഇവരെ ഒരു ഫെസ്റ്റിവെല് കാണാന് കൊണ്ടുപോയി, ഒരു ക്യാംപര് വാന് ഫെസ്റ്റിവലായിരുന്നു അത്. അതോടെ മാറി മറിഞ്ഞത് അവരുടെ ജീവിതമാണ്. സംഭവമെന്താണെന്നോ, അന്ന് ഫെസ്റ്റിവലിലെത്തിയവരെപ്പോലെ വണ്ടിയില് തന്നെ ജീവിക്കുകയും യാത്രകള് ചെയ്യുകയും ചെയ്യുന്നവരുടെ ജീവിതരീതിയോട് താരിയക്കും റിവറിനും വലിയ താല്‍പര്യമായി. അത്തരമൊരു വീട് സ്വന്തമാക്കണമെന്നായി ഇരുവരുടെയും ആഗ്രഹം.\nഒരു പഴയ കൗണ്‍സില് ബസ്സാണ് ഇവര് തങ്ങളുടെ ചലിക്കുന്ന വീടാക്കി മാറ്റിയത്. ഈ-ബേയില് നിന്ന് 8000 പൗണ്ട്, അതായത് ഏകദേശം എട്ട് ലക്ഷം രൂപയ്ക്കാണ് ദമ്പതികള് ഈ ബസ്സ് വാങ്ങിയത്. 7.6 മീറ്റര് നീളവും എട്ട് സീറ്റുകളും നാല് വീല്‍ചെയറുകള്‍ക്കുള്ള ഇടവും ഡ്രൈവറുടെ സീറ്റിങ്ങ് ഏരിയ പ്രത്യേകവുമുള്ള ബസ്സ് അടിപൊളി വീടാക്കി മാറ്റാന് ഇരുവര്‍ക്കും വേറാരുടെയും സഹായം വേണ്ടി വന്നില്ല. സ്വന്തം ഐഡികള് തന്നെയാണ് ഈ മനോഹരമായ ഹൗസ് ഓണ് വീല്‍സിന് പിന്നില്. താരിയ-റിവര് ദമ്പതിമാരുടെ വീട് ഇപ്പോല് സോഷ്യല് മീഡിയയില് താരമാണ്.\nബസ്സിന്റെ മുകള്‍ഭാഗത്തിന് അല്‍പം കൂടി ഉയരം കൂട്ടി അകം വിശാലമാക്കി. റൂഫില് ആറ് സോളാര് പാനലുകളും സ്ഥാപിച്ചു. ഇന്റീരിയര് മക്കളായ എട്ടുവയസ്സുകാരന് റോമന്, ആറ് വയസ്സുകാരി അരബെല്ല, പതിനെട്ട് മാസം പ്രായമുള്ള നാലു റിവര് എന്നിവരുടെ ഇഷ്ടത്തിനാണ് ഒരുക്കിയത്. യൂറോപ്പില് നിന്ന് ആഫ്രിക്കയിലേക്ക് ഈ വണ്ടിവീട്ടില് യാത്ര ചെയ്യാനാണ് ഇവരുടെ പ്ലാന്. എന്നാല് കോവിഡ് പടര്‍ന്നുപിടിച്ചതോടെ യാത്ര തല്‍ക്കാലം മാറ്റിവച്ചിരിക്കുകയാണ്.\nലെയ്‌സെസ്റ്ററിലുള്ള മൂന്നുമുറി ആധുനിക അപ്പാര്‍ട്ട്‌മെന്റ് ഉപേക്ഷിച്ചാണ് കുടുംബം ഈ ബസ്സ് വീട്ടിലേക്ക് താമസം മാറ്റിയത്. ഇരുപത്തെട്ടുകാരിയായ താരിയ കുട്ടികളുടെ ഫോട്ടോഗ്രാഫറായാണ് ജോലിചെയ്യുന്നത്. ഇരുപത്തേഴുകാരനായ റിവര് ഡിസൈനറും. നാല് വര്‍ഷം കൊണ്ടാണ് ഇവര് ഈ വീടിന്റെ പണി പൂര്‍ത്തിയാക്കിയത്. ആദ്യം ഡ്രില്ല് പോലും ശരിയായി ഉപയോഗിക്കാന് തങ്ങള്‍ക്കറിയില്ലായരുന്നുവെന്ന് താരിയ. എങ്കിലും ഇതിന്റെ പണി പൂര്‍ത്തിയാക്കാന്‍ഒരു തവണപോലും മറ്റാരെയും ആശ്രയിക്കേണ്ടി വന്നില്ലെന്നും ദമ്പതികള് പറഞ്ഞു.\nഏതായാലും ധാരാളം യാത്രകള് ചെയ്യാനാണ് ഇവരുടെ പ്ലാന്. യാത്ര ചെയ്യുമ്പോള് വീട് മിസ്സ് ചെയ്യാനും പാടില്ല. ഇപ്പോള് വീടിനെയും ഒപ്പം കൊണ്ടുപോകാം. കുട്ടികള്‍ക്ക് കുറച്ചുകാലം ഹോം- സ്‌കൂളിങ്ങ് നല്‍കാനാണ് ഇരുവരുടെയും പദ്ധതി. ഞങ്ങളുടെ ബസ്സ്, ലോകത്തില് എവിടെയോ.. ഇതാണ് ഇനി ഞങ്ങളുടെ വിലാസം, താരിയയും റിവറും പറയുന്നു.\nContent Highlights: Couple transform council bus into family home on wheels


തദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പ് ഡിസംബര് ആദ്യവാരം -\nതദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പ് ഡിസംബര് ആദ്യവാരം നടത്തും. രണ്ടു ഘട്ടമായാണ് തെരഞ്ഞെടുപ്പ് നടത്തുന്നത്. ഏഴു ജില്ലകളില് ആദ്യഘട്ടത്തിലും ശേഷിക്കുന്ന ഏഴു ജില്ലകള് രണ്ടാംഘട്ടത്തിലും എന്ന വിധത്തിലായിരിക്കും വോട്ടെടുപ്പ്. നിലവിലെ ഭരണസമിതിയുടെ കാലാവധി നവംബര് 11 നാണ് അവസാനിക്കുന്നത്. കോവിഡിന്‍റെ പശ്ചാത്തലത്തിലാണ് തെരഞ്ഞെടുപ്പ് നീട്ടിവെച്ചത്.\nതദ്ദേശ തെരഞ്ഞെടുപ്പുമായി ബന്ധപ്പെട്ട പ്രക്രിയകള് സംസ്ഥാനത്ത് പുരോഗമിക്കുകയാണ്. സംവരണ വാര്‍ഡുകളുടെ നറുക്കെടുപ്പ് പൂര്‍ത്തിയായി. പ്രസിഡന്‍റ് സ്ഥാനത്തേക്കുള്ള സംവരണം സീറ്റുകള് നിശ്ചയിക്കുന്നത് അടക്കമുള്ളവ അന്തിമഘട്ടത്തിലാണ്. കോവിഡ് പ്രോട്ടോക്കോള് പാലിച്ചായിരിക്കും തെരഞ്ഞെടുപ്പ് നടക്കുക. ഡിസംബര് മധ്യത്തോടെ പുതിയ ഭരണസമിതി നിലവില് വരുന്ന രീതിയില് തെരഞ്ഞെടുപ്പ് നടത്തണമെന്ന തരത്തിലാണ് സംസ്ഥാന തെരഞ്ഞെടുപ്പ് കമ്മീഷന് ആലോചിക്കുന്നത്. തെരഞ്ഞെടുപ്പ് ഒരു മാസം നീട്ടിവെക്കാന് നേരത്തേ സര്‍വക്ഷിയോഗം തീരുമാനിച്ചിരുന്നു.\n1200 വോട്ടര്‍മാരില് കൂടുതലുള്ള ബൂത്തുകള് രണ്ടായി വിഭജിക്കും. തെരഞ്ഞെടുപ്പ് സമയത്ത് കോവിഡ് രോഗികളായവര്‍ക്ക് പോസ്റ്റല് വോട്ട് നടപ്പാക്കാന് നേരത്തെ തീരുമാനിച്ചിരുന്നു. തെരഞ്ഞെടുപ്പിന്‍റെ തലേ ദിവസങ്ങളില് കോവിഡ് ബാധിക്കുന്നവര്‍ക്കും പോസ്റ്റല് വോട്ട് തന്നെ നടപ്പാക്കാനാണ് ആലോചന.\nTags : DecemberElectionKeralaunique timesUnique Times Malayalamvote\nPrevious Postനടി ആക്രമിക്കപ്പെട്ട് കേസില് നീതികിട്ടാന് മുഖ്യമന്ത്രി ഇടപെടണമെന്ന് ഡബ്ല്യുസിസി.\nNext Postപ്രധാനമന്ത്രി നരേന്ദ്രമോദി ഇന്ന് വൈകീട്ട് ആറുമണിക്ക് രാജ്യത്തെ അഭിസംബോധന ചെയ്യും.


സിപിഎമ്മിലെ വിഭാഗീയത; സ്‌കൂള് പരിപാടി മന്ത്രി ബഹിഷ്‌കരിച്ചു\nThursday 22 June 2017 12:56 pm IST\nകുന്നത്തൂര്: സിപിഎമ്മിലെ വിഭാഗീയതയെ തുടര്‍ന്ന് സ്‌കൂളിന്റെ നവതിയാഘോഷ ചടങ്ങില് നിന്നും വിദ്യാഭ്യാസ മന്ത്രിസി.രവീന്ദ്രനാഥ് വിട്ടുനിന്നതായി ആക്ഷേപം. മുതുപിലാക്കാട് ഗവ.എല്‍വി എല്‍പിഎസിന്റെ ഒരു വര്‍ഷത്തെ നവതിയാഘോഷ ചടങ്ങുകളുടെ ഉദ്ഘാടനം തിങ്കളാഴ്ചയായിരുന്നു. വിദ്യാഭ്യാസമന്ത്രിയെയാണ് ഉദ്ഘാടകനായി നിശ്ചയിച്ചിരുന്നത്. ഒരുമാസത്തെ കാത്തിരിപ്പിന് ശേഷമാണ് വിദ്യാഭ്യാസമന്ത്രിയുടെ സൗകര്യാര്‍ത്ഥം ഉദ്ഘാടന പരിപാടി ഈ ദിവസം നിശ്ചയിച്ചത്. വിദ്യാഭ്യാസ മന്ത്രി പങ്കെടുക്കുന്ന പരിപാടിയായതിനാല് വിപുലമായ ഒരുക്കങ്ങളാണ് സ്‌കൂള് അധികൃതര് നടത്തിയത്. വന്‍പ്രചാരണ പരിപാടികളും സംഘടിപ്പിച്ചു. പരിപാടിയുടെ വിജയത്തിനായി പിടിഎയും നാട്ടുകാരും പൂര്‍വ്വ വിദ്യാര്‍ത്ഥികളും സജീവമായി രംഗത്തിറങ്ങി. 450 കുരുന്നുകള് മന്ത്രിയ്ക്കായി മണിക്കൂറുകളോളം കാത്തിരുന്നു. എന്നാല് ഉദ്ഘാടന സമയം 12 മണിയാണ് നിശ്ചയിച്ചിരുന്നതെങ്കിലും ഒരു മണിയായപ്പോള് മാത്രമാണ് മന്ത്രി എത്തില്ല എന്ന അറിയിപ്പ് സംഘാടകര്‍ക്ക് ലഭിച്ചത്. ഇതോടെ എല്ലാ ഒരുക്കങ്ങളും വെറുതെയായി. ഒടുവില് പൊലിമ നഷ്ടപ്പെട്ട പരിപാടി നാട്ടുകാരനായ രാജ്യസഭാംഗം ഉദ്ഘാടനം ചെയ്യേണ്ടി വന്നു. സിപിഎമ്മിലെ വിഎസ്, പിണറായി പക്ഷക്കാരുടെ വിഭാഗീയതയുടെ ഫലമായാണ് മന്ത്രി പരിപാടി ഉപേക്ഷിച്ചതെന്നാണ് ഒരു വിഭാഗത്തിന്റെ ആരോപണം. ആഘോഷ കമ്മിറ്റി കണ്‍വീനറായ പഞ്ചായത്ത് പ്രസിഡന്റ്, സിപിഎം ഏരിയ സെക്രട്ടറിയും തമ്മിലുള്ള അഭിപ്രായ വ്യത്യാസമാണ് ഇതിന് കാരണമെന്നാണ് സൂചന. വിഎസ് പക്ഷക്കാരനായ പഞ്ചായത്ത് പ്രസിഡന് കണ്‍വീനറായ പരിപാടിക്ക് പിണറായി പക്ഷക്കാരനായ ഏരിയ സെക്രട്ടറിയേ പ്രത്യേകം ക്ഷണിക്കാത്തതും പ്രശ്‌നത്തിന് കാരണമായി.\nവിഎസിന്റെ പരിപാടി; വെട്ടിനിരത്തല് തുടങ്ങി\nസിപിഎമ്മില് വിഭാഗീയത കത്തുന്നു; വിഎസിന് സുധാകരന്റെ രൂക്ഷവിമര്‍ശനം


leaf garland | കടുത്തുരുത്തിയില് കല്യാണങ്ങള്‍ക്ക് ഇലമാല! - Malayalivartha.com Widgets Magazine\nകടുത്തുരുത്തിയില് കല്യാണങ്ങള്‍ക്ക് ഇലമാല!\n13 MAY 2020 01:39 PM IST\nഇതര സംസ്ഥാനങ്ങളില് നിന്നും മറ്റും പൂക്കളുടെ വരവു കുറഞ്ഞതോടെ കടുത്തുരുത്തിയില് പലരും പൂക്കടകള് അടച്ചു.\nഈ സമയത്താണ് അംഗപരിമിതനായ തിരുവാമ്പാടി മാഞ്ഞാലില് റെജി ഒന്നു മാറി ചിന്തിച്ചത്.\nഇപ്പോള് വീട്ടുമുറ്റത്തും പാടത്തുമുള്ള പച്ചിലകള് കൊണ്ടു മാല കെട്ടുകയാണ് ഞീഴൂരില് പൂക്കട നടത്തുന്ന റെജി. വിവാഹമാലകളും ഇപ്പോള് ഇങ്ങനെയാണ് ഒരുക്കുന്നത്.\nമുന്‍പ് മുല്ലപ്പൂവ്, ട്യൂബ് റോസ്, കട്ട് റോസ് എന്നിവ ഉപയോഗിച്ചാണ് വിവാഹമാലകളും ബൊക്കെകളും നിര്‍മിച്ചിരുന്നത്.\nഭാര്യയും2മക്കളും മാതാപിതാക്കളും അടങ്ങുന്നതാണ് അംഗപരിമിതനായ റെജിയുടെ കുടുംബം. തുളസി, ആര്യവേപ്പ്, കണിക്കൊന്ന, കമ്മല് ചെടി എന്നിവയുടെ ഇലയാണ് വിവാഹ മാലകള്‍ക്ക് ഉപയോഗിക്കുന്നത്. ഒരു മാലയ്ക്ക് 1500 രൂപ കിട്ടും.\nപനിയുണ്ടോ മദ്യമില്ല.... മദ്യവില്‍പ്പന കേന്ദ്രങ്ങളിലെല്ലാം തെര്‍മല് സ്‌കാനറുകള് ഉണ്ടാകും... സാധാരണ ഫോണുകള് ഉള്ളവര്‍ക്ക് എസ്.എം.എസ്. വഴി മദ്യം വാങ്ങുന്നതിന് ടോക്കണ് എടുക്കാം, ടോക്കണില് നല്‍കിയിട്ടു (56 seconds ago)


എനിക്ക് വേണ്ടി വിജയ് കണ്ണടച്ചു പിടിച്ചു;ഒരുപാട് ടേക്ക് പോയ ആ സീനിനെ പറ്റി ബിഗിൽ നായിക! - metromatinee.com Lifestyle Entertainment & Sports\nഎനിക്ക് വേണ്ടി വിജയ് കണ്ണടച്ചു പിടിച്ചു;ഒരുപാട് ടേക്ക് പോയ ആ സീനിനെ പറ്റി ബിഗിൽ നായിക!\nആരാധകർ വലിയ ആകാംഷയോടെയാണ് വിജയ്‌യുടെ ഓരോ ചിത്രങ്ങളും കാത്തിരിക്കുന്നത്.സൂപ്പർ സ്റ്റാറിന്റെ ഒട്ടുമിക്ക ചിത്രങ്ങളും ഹിറ്റ് ആകാറുമുണ്ട്.ഇപ്പോൾ വിജയ്‌യുടെ ഏറ്റവും പുതിയ ചിത്രമായ ബിഗിലാണ് തീയ്യറ്ററുകളിൽ നിറഞ്ഞ കയ്യടി നേടി മുന്നേറുന്നത്.ചിത്രത്തിന് വിജയ് ആരാധകർ വലിയ സപ്പോർട്ട്, നൽകുന്നുണ്ട്.എന്നാൽ ബിഗിൽ സിനിമയിലെ ചില അണിയറ വിശേഷങ്ങളാണ് സോഷ്യൽ മീഡിയയിൽ ചർച്ചയാകുന്നത്.കഴിഞ്ഞ ദിവസം ചിത്രത്തിലെ നായികാ തന്റെ ഒരു അനുഭവം പങ്കുവെച്ചിരുന്നു.\nചിത്രത്തിൽ ഒരുപാട് ടേക്ക് പോയ ഒരു സീൻ താൻ എങ്ങനെയാണു പൂർത്തിയാക്കിയതെന്നാണ് ഇതിലെ തെൻട്രൽ എന്ന കഥാപാത്രം അവതരിപ്പിച്ച അമൃത അയ്യർ പറയുന്നത്. എന്നാൽ പിന്നീട് അത് പൂർത്തിയാക്കിയത് വിജയ്‌യുടെ സഹായത്തോടെയാണെന്നും അമൃത പാറയുന്നു.ചിത്രത്തിലെ ഒരു ആശുപത്രി രംഗത്തിൽ വിജയ് സാറിനെ ചീത്ത പറയുന്നത് ആയിരുന്നു താൻ ചെയ്യേണ്ടത് എന്നും എന്നാല് അദ്ദേഹത്തെ ചീത്ത പറയാന് തനിക്കു മനസ്സ് വന്നില്ല എന്നുമാണ് അമൃത പറയുന്നത്.\nഇത് മനസ്സിലാക്കിയ വിജയ് കണ്ണടച്ച് പിടിച്ചപ്പോൾ ആണ് തനിക്കു ആ രംഗം പൂർത്തിയാക്കാൻ സാധിച്ചത് എന്നും അമൃത അയ്യർ പറഞ്ഞു. സിനിമയില് കാണുന്നതില് കൂടുതല് അദ്ദേഹത്തെ ചീത്ത പറയുന്ന രംഗമുണ്ട് എന്നും എന്നാൽ ഭാഗ്യത്തിന് ആ രംഗം ഡിലീറ്റ് ചെയ്തു കളഞ്ഞു എന്നും അമൃത വെളിപ്പെടുത്തി. സിനിമയുടെ വര്‍ക് ഷോപ്പിനു മുമ്പേ താൻ ഫുട്ബോൾ പരിശീലിക്കാൻ ആരംഭിച്ചത് കൊണ്ടാണ് സിനിമയിൽ അത് നന്നായി ചെയ്യാൻ കഴിഞ്ഞത് എന്നും അമൃത പറയുന്നു. ചിത്രത്തില് ഫുട്‌ബോള് ടീം ക്യാപ്റ്റന് ആയാണ് അമൃത അഭിനയിച്ചത്.\nbigil film actress talks about vijay\nRelated Topics:amritha aiyyer, bigil, Vijay\nമാസ്സ് ലുക്കിൽ രജനീകാന്ത്; ദര്‍ബാറിന്റെ മോഷന് പോസ്റ്റര് ഏറ്റെടുത്ത് ആരാധകർ!\nതിരുവള്ളുവറിനെ പോലെ തന്നെയും കാവി പൂശാൻ ബിജെപി ശ്രമിക്കുന്നു!


എപ്പിഫനിയുടെ മാതാവ് – Catholic View\nFr Joshy Mayyattil\nBy Catholic View\t On Jan 7, 2019\nകിഴക്കിന്റെ ജ്ഞാനികള് യേശുവിനെ ദൈവമായി കുമ്പിട്ടാരാധിച്ച സംഭവം വായിക്കുമ്പോള് വളരെ രസകരമായ ഒരു പ്രസ്താവന കാണാം: ”അവര് ഭവനത്തില് പ്രവേശിച്ച് ശിശുവിനെ അമ്മയായ മറിയത്തോടുകൂടി കാണുകയും അവനെ കുമ്പിട്ടാരാധിക്കുകയും ചെയ്തു” (മത്താ 2,11). ജ്ഞാനികള് കുമ്പിട്ടാരാധിച്ചത് മറിയത്തിന്റെ കൈയിലെ ഉണ്ണീശോയെയാണ്.\nപഴയനിയമത്തിലെ ദൈവപ്രത്യക്ഷീകരണങ്ങളില്‍നിന്ന് തികച്ചും വ്യത്യസ്തമായ ഒന്നാണ് യേശുവിന്റെ എപ്പിഫനി. പുറ 19,16-19 ഒന്നു വായിച്ചുനോക്കൂ. തികച്ചും ഭയാനകമായ നിമിഷങ്ങളാണവ! അടുക്കാന് അനുവദിക്കാത്ത കാഴ്ച; അടുക്കാന് ആഗ്രഹിക്കാത്ത കാഴ്ച! എന്നാല് അമ്മയുടെ കൈകളിലെ ആ ഉണ്ണിദൈവം എത്ര ഹൃദ്യനും അഭിഗമ്യനുമാണ്! ഈയര്‍ത്ഥത്തില്, പരിശുദ്ധ കന്യകാമാതാവിനെ എപ്പിഫനിയുടെ മാതാവ് അഥവാ പ്രത്യക്ഷീകരണമാതാവ് എന്നു വിളിക്കുന്നത് യുക്തമാണെന്നു തോന്നുന്നു.\nജ്ഞാനികളുടെ ഈ സംഭവത്തില് മാത്രമല്ല എപ്പിഫനിയുടെ മാതാവിനെ നാം കാണുന്നത്. കന്യകയുടെ ഉദരത്തില് വചനം മാംസമെടുക്കാന് ആരംഭിച്ച ആദ്യദിനങ്ങളില്‍ത്തന്നെ ഒരു പ്രത്യക്ഷീകരണം നടന്നുവെന്ന് നമ്മള് തിരിച്ചറിയണം. ഏലീശ്വാമ്മയുടെ ഉദരത്തില് സ്‌നാപകയോഹന്നാന്6മാസമായപ്പോഴായിരുന്നു അത്. പരിശുദ്ധ കന്യകാമാതാവിന്റെ സന്ദര്‍ശനത്തോടെ സ്‌നാപകയോഹന്നാന് എന്ന ഗര്‍ഭസ്ഥശിശു ”സന്തോഷത്താല് കുതിച്ചുചാടി” എന്ന് നമ്മള് വായിക്കുന്നുണ്ടല്ലോ (ലൂക്കാ 1,44). ആ കുതിച്ചുചാട്ടം ഒരു കുമ്പിട്ടാരാധനയായി മനസ്സിലാക്കാവുന്നതേയുള്ളൂ. മറിയത്തിന്റെ ഉദരത്തില് ഉരുവാകാന് തുടങ്ങിയ യേശുവിനെ കുമ്പിട്ടാരാധിച്ച സ്‌നാപകഭ്രൂണം! ഐന്‍കെരെമിേലക്ക് 167 കിലോമീറ്ററുകള് താണ്ടി അമ്മ കഷ്ടപ്പെട്ടു ‘തിടുക്കത്തില്’ പോയത് തന്റെ ഉദരത്തില് ഉരുവാകുന്ന ദൈവത്തെ വെളിപ്പെടുത്താന്‍വേണ്ടിയാണ്. അതെ, ഉദരത്തിലെ ഭ്രൂണങ്ങള്‍ക്കുപോലും പരിശുദ്ധ അമ്മ എപ്പിഫനിയുടെ മാതാവാണ്.\nമുന്‍കൈയെടുത്ത് മകനുമായി എല്ലാം പറഞ്ഞൊരുക്കി ”അവന് പറയുന്നതുപോലെ ചെയ്യുവിന്” എന്നു നിര്‍ദേശിച്ച് മാറിനിന്ന കാനായിലെ അമ്മ കുടുംബങ്ങളില് എപ്പിഫനിയുടെ മാതാവാണ്. കാനായിലാണല്ലോ ഈശോ തന്റെ ദൈവത്വം ആദ്യത്തെ അടയാളത്തിലൂടെ വ്യക്തമാക്കിയത്. കാനായിലും ഒരു കുമ്പിട്ടാരാധനയുണ്ട്. ആ പദങ്ങള് പ്രയോഗിച്ചിട്ടില്ല എന്നേയുള്ളൂ. ”അവന്റെ ശിഷ്യന്മാര് അവനില് വിശ്വസിച്ചു” എന്ന പരാമര്‍ശത്തില് എല്ലാമുണ്ട്.\nപണ്ട് തന്റെ കൈളില് ശിശുവിനെ വഹിച്ച് ജ്ഞാനികള്‍ക്കു കാണിച്ചുകൊടുത്ത എപ്പിഫനിയുടെ മാതാവ് ഇന്ന് ദൈവവും ലോകരക്ഷകനുമായ തന്റെ പുത്രനിലേക്ക് എന്നെയും നിങ്ങളെയും പ്രത്യേകമാംവിധം കൈപിടിച്ചു നടത്തുന്നു. കന്യകാമാതാവ് ഈശോയെ ലോകത്തിന് വച്ചുനീട്ടി പറയുന്നു: ”ഇതാ നമ്മുടെ ദൈവം. വരുവിന്, അവിടത്തെ ആരാധിക്കുവിന്”.\nയേശുവിന്റെ ദൈവത്വത്തിനെതിരേയുള്ള പ്രചാരണങ്ങള് ചില കോണുകളില്‍നിന്നു ശക്തമായി നടക്കുന്ന ഇക്കാലത്ത് നമുക്കു പ്രത്യേകം അമ്മയുടെ സഹായം തേടാം: എപ്പിഫനിയുടെ മാതാവേ, അവിടത്തെ തിരുപ്പുത്രനെ ഞങ്ങള്‍ക്കും ലോകംമുഴുവനും പരിചയപ്പെടുത്തണമേ! പ്രത്യക്ഷീകരണത്തിന്റെ അമ്മേ, അവിടത്തെ തിരുപ്പുത്രന്റെ ദൈവത്വത്തിന് ഞങ്ങളെയും സാക്ഷികളാക്കി മാറ്റണമേ!\nപിന്‍കുറിപ്പ്: എപ്പിഫനി തിരുനാളായിരുന്നു (പ്രത്യക്ഷീകരണത്തിരുനാള്) ഇക്കഴിഞ്ഞ ജനുവരി 6-ന്. ഈശോയുടെ മാമോദീസയോടും ജ്ഞാനികളുടെ സന്ദര്‍ശനത്തോടും കാനായിലെ അദ്ഭുതത്തോടും ബന്ധപ്പെടുത്തി വ്യത്യസ്ത സഭകളുടെ പാരമ്പര്യങ്ങളില് എപ്പിഫനിയെ പരിഗണിക്കുന്നുണ്ട്. ഈശോയുടെ മനുഷ്യാവതാരസംബന്ധിയായി ‘എപ്പിഫാനെയിയ’ എന്ന ഗ്രീക്കുപദം 2തിമോ 1,10 ഉപയോഗിച്ചിട്ടുണ്ട്. അവിടത്തെ വീണ്ടുംവരവു സൂചിപ്പിക്കാന് 1തിമോ 6,14; 2തിമോ 4,1.8; തീത്തോ 2,13; 2തെസ്സ 2,8 എന്നിവയിലും ഈ പദം കാണാവുന്നതാണ്.


കണ്ണൂര് വിമാനത്താവളം: റഡാര് പരിശോധനാ പരീക്ഷണപ്പറക്കല് ഇന്ന്\nSun Feb 17 2019 23:28:47 GMT+0530 (IST)\nകണ്ണൂര്: കണ്ണൂര് അന്താരാഷ്ട്ര വിമാനത്താവളം യാഥാര്‍ഥ്യമാവാന് ഒരു ചുവടുകൂടി. റഡാര് സംവിധാനത്തിന്റെ കാര്യക്ഷമതാ പരിശോധനയ്ക്കായി പരീക്ഷണവിമാനം ഇന്ന് വിമാനത്താവളത്തിലെത്തും. വിമാനത്താവളത്തില് ഘടിപ്പിച്ച ഡോപ്ലര് വെരി ഹൈ ഫ്രീക്വന്‍സി ഒംനി റേഞ്ച് (ഡിവിഒആര്) റഡാര് ഉപകരണം കാലിബ്രേഷനിലൂടെ പ്രവര്‍ത്തനക്ഷമമാക്കും.\nഎയര്‍പോര്‍ട്ട്‌സ് അതോറിറ്റി ഓഫ് ഇന്ത്യയുടെ ഡ്രോണിയര് വിമാനമാണ് പരിശോധനയുടെ ഭാഗമായി ആകാശത്ത് വട്ടമിട്ട് പറക്കുക. നാവിഗേഷന് ടെസ്റ്റിന് ശേഷം വിമാനത്താവളത്തിന് എയര്‍പോര്‍ട്ട് അതോറ്റി അംഗീകാരം നല്‍കും. പദ്ധതിപ്രദേശത്ത് സ്ഥാപിച്ച ദിശയും ദൂരവും അളക്കുന്നതിനുള്ള ഉപകരണത്തിന്റെ പ്രവര്‍ത്തനവും പരിശോധിക്കും. ഒന്നര കോടിയിലേറെ രൂപ ചെലവഴിച്ചാണ് ഇതു സ്ഥാപിച്ചത്. ഒരു പൈലറ്റും മൂന്ന് സാങ്കേതിക വിദഗ്ധരുമടങ്ങിയ സംഘമാണ് ഡ്രോണിയര് വിമാനത്തിലുണ്ടാവുക. വിമാനങ്ങള്‍ക്ക് തടസ്സമുണ്ടാക്കുന്ന കെട്ടിടങ്ങള് സംബന്ധിച്ചും പരിശോധന നടത്തും. പരിശോധനാ നടപടികള് പൂര്‍ത്തിയാവുന്നതോടെ വ്യോമയാന വകുപ്പിന്റെ അനുബന്ധ ലൈസന്‍സുകളും വൈകാതെ ലഭിക്കും.\nനാവിഗേഷന് നടപടികള് ഇതിനകം കിയാല് പൂര്‍ത്തീകരിച്ചു. റണ്‍വേയില് വിമാന ഇറക്കുന്നതിനുള്ള പരീക്ഷണ പറക്കല് ഒരുവര്‍ഷം മുമ്പ് പദ്ധതിപ്രദേശത്ത് നടത്തിയിരുന്നു. മാര്‍ച്ച് അവസാനത്തോടെ വിമാനത്താവളം പുര്‍ണ പ്രവര്‍ത്തനസജ്ജമാക്കാനുള്ള ഒരുക്കത്തിലാണ് അധികൃതര്.


Janmabhumi| ഐശ്വര്യ രാജേഷ് നായികയായെത്തുന്ന 'ഡ്രൈവര് ജമുന' ഫസ്റ്റ് ലുക്ക് പുറത്തിറങ്ങി\nMay 05, 2022, 05:29 p.m.\nനടി ഐശ്വര്യ രാജേഷ് പ്രധാന കഥാപാത്രത്തില് എത്തുന്ന ഏറ്റവും പുതിയ ചിത്രം 'ഡ്രൈവര് ജമുന' യുടെ ഫസ്റ്റ് ലുക്ക് പോസ്റ്റര് പുറത്തിറങ്ങി. ചിത്രത്തില് ഒരു മുഴുനീള ഡ്രൈവറുടെ വേഷത്തില് ആണ് ഐശ്വര്യ എത്തുന്നത്. ഫസ്റ്റ് ലുക്കിലെ ഐശ്വര്യ രാജേഷിന്റ ഗെറ്റപ്പിന് വലിയ പ്രശംസനീയമായ പ്രതികരണമാണ് കിട്ടികൊണ്ടിരിക്കുന്നത്.\nഒരു ഔട്ട്- ആന്‍ഡ് ഔട്ട് റോഡ് മൂവി ആയിട്ട് ഒരുങ്ങുന്ന ഈ ചിത്രം ഒരു വനിതാ ക്യാബ് ഡ്രൈവറുടെ ഒരു ദിവസത്തില് സംഭവിക്കുന്ന നാടകീയ സംഭവങ്ങളെ ചുറ്റിപ്പറ്റിയാണ് പറയുന്നത്. കിന്‍സ്ലിന് സംവിധാനം ചെയ്യുന്ന ഈ ചിത്രം 18 റീല്‍സിന്റെ ബാനറില് എസ്പി ചൗത്താരിയാണ് നിര്‍മ്മിക്കുന്നത്. ചിത്രത്തിന്റെ ഷൂട്ടിങ് ഇപ്പോള് അവസാന ഘട്ടത്തില് ആണ്. തമിഴിന് പുറമെ തെലുങ്ക്, മലയാളം, കന്നഡ തുടങ്ങിയ ഭാഷകളില് പുറത്തിറങ്ങും.\nഐശ്വര്യയെ കൂടാതെ, ഈ ചിത്രത്തില് ആടുകളം നരേന്, ശ്രീരഞ്ജനി,' അഭിഷേക്, 'രാജാ റാണി' ഫെയിം പാണ്ഡ്യന്, കവിതാ ഭാരതി, പാണ്ടി, മണികണ്ഠന്, രാജേഷ്, തുടങ്ങി നിരവധി താരങ്ങള് അ ണിനിരക്കുന്നുണ്ട്. ഗോകുല് ബിനോയ് ആണ് ഛായാഗ്രഹണം, ജിബ്രാന് സംഗീതവും, ഡോണ് ബാല (കല) & ആര് രാമര് എഡിറ്റിങ്ങും നിര്‍വഹിക്കുന്നു. പിആര്‍ഒ- ശബരി,യുവരാജ്.


Ab de Villiers breaks on South Africa’s World Cup squad controversy - Malayalam MyKhel\n» ഞാന് അങ്ങിനെ ചെയ്തിട്ടില്ല; ഒടുവില് വെളിപ്പെടുത്തലുമായി എബി ഡിവില്ലിയേഴ്‌സ്\nUpdated: Friday, July 12, 2019, 17:28 [IST]\nജോഹന്നസ്ബര്‍ഗ്: ലോകകപ്പില് ഏറ്റവും നിരാശാജനകമായ പ്രകടനങ്ങളിലൊന്ന് ദക്ഷിണാഫ്രിക്കയുടേതായിരുന്നു. അവസാനത്ത ലീഗ് മത്സരത്തില് ഓസ്‌ട്രേലിയയെ തോല്‍പ്പിച്ചതൊഴിച്ചാല് ദക്ഷിണാഫ്രിക്ക ലോകകപ്പില് നിരാശപ്പെടുത്തി. മികച്ച പേസര്‍മാരുള്ള ടീമിന് പ്രതീക്ഷിച്ച നിലവാരം പുലര്‍ത്താന് കഴിയാത്തതും ബാറ്റ്‌സ്മാന്മാര് പരാജയപ്പെട്ടതുമാണ് തിരിച്ചടിയായത്.\nസൂപ്പര് ബാറ്റ്‌സ്മാന് എബി ഡിവില്ലിയേഴ്‌സിന്റെ അപ്രതീക്ഷിത വിരമിക്കലും ടീമിനെ ബാധിച്ചു. ലോകകപ്പ് തുടക്കത്തില് ടീമിനുവേണ്ടി കളിക്കാന് ആഗ്രഹമുണ്ടെന്ന് താരം വെളിപ്പെടുത്തിയത് വിവാദമായിരുന്നു. പരിശീലകനും ക്യാപ്റ്റനും ഇക്കാര്യം നിരസിച്ചു. മാത്രമല്ല, ലോകകപ്പിന് മുന്‍പുതന്നെ ഡിവില്ലിയേഴ്‌സ് ടീമില് എത്താന് ആഗ്രഹമുണ്ടെന്ന് അറിയിച്ചതായും ക്യാപ്റ്റന് വെളിപ്പെടുത്തി.\nഇപ്പോഴിതാ, സെമിയിലെത്താതെ ടീം നാട്ടിലേക്ക് മടങ്ങിയതിന്റെ പിന്നാലെ ഇക്കാര്യത്തില് വിശദീകരണം നല്‍കിയിരിക്കുകയാണ് ഡിവില്ലിയേഴ്‌സ്. താനൊരിക്കലും ലോകകപ്പില് കളിക്കാമെന്ന ഓഫര് വെച്ചിട്ടില്ലെന്ന് ഡിവില്ലിയേഴ്‌സ് പറഞ്ഞു. ലോകകപ്പില് കളിക്കാണമെന്ന ആഗ്രഹവും താന് പുലര്‍ത്തിയിട്ടില്ല. തനിക്കുവേണ്ടി വാതില് തുറന്നുവെച്ചിരിക്കുകയാണെങ്കില് മാത്രം എന്നാണ് താന് പറഞ്ഞിരുന്നതെന്ന് താരം വ്യക്തമാക്കി.\nഇക്കാര്യത്തില് ആരെയെങ്കിലും വിളിക്കുകയോ ആരെങ്കിലും തന്നെ വിളിക്കുകയോ ചെയ്തിട്ടില്ല. താന് വിരമിക്കുമ്പോള് വാതില് എപ്പോഴും തുറന്നുകിടക്കുമെന്നണ് അറിയിച്ചിരുന്നത്. അതുകൊണ്ടുമാത്രമാണ് യെസ് പറഞ്ഞതും. അന്താരാഷ്ട്ര ക്രിക്കറ്റില്‍നിന്നും വിരമിച്ചത് പണമുണ്ടാക്കാനാണെന്ന ആരോപണം തെറ്റാണ്. ഒട്ടേറെ ലീഗുകളില് കളിക്കാനുള്ള അവസരം താന് കുടുംബത്തിനായി ഒഴിവാക്കുകയാണ് ചെയ്തതെന്നും ഡി വില്ലിയേഴ്‌സ് പറഞ്ഞു.\nRead more about: ab de villiers south africa icc world cup 2019 world cup 2019 world cup cricket icc odi ഐസിസി ലോകകപ്പ് 2019 ലോകകപ്പ് 2019 ലോകകപ്പ് ക്രിക്കറ്റ് ഐസിസി ഏകദിനം എബി ഡിവില്ലിയേഴ്‌സ് ദക്ഷിണാഫ്രിക്ക\nStory first published: Friday, July 12, 2019, 17:25 [IST]


തിരിച്ചടിയായത് കെ സുരേന്ദ്രൻ നടത്തിയ വൺമാൻ ഷോ; സ്ഥാനാർത്ഥി നിർണയത്തിൽ കൂടിയാലോചനകൾ ഉണ്ടായില്ല; സ്റ്റാഫിനെ നിയമിക്കാൻ മാനദണ്ഡമായത് സമുദായ സ്നേഹം; നേതൃമാറ്റം വേണമെന്ന ആവശ്യവുമായി നേതാക്കൾ; സംസ്ഥാന ബിജെപിയിൽ പൊട്ടിത്തെറി രൂക്ഷം – Media Mangalam\nതിരുവനന്തപുരം: നിയമസഭാ തെരഞ്ഞെടുപ്പിലെ നാണംകെട്ട തോൽവിക്ക് പിന്നാലെ നേതൃമാറ്റം ആവശ്യപ്പെട്ട് ബിജെപി നേതാക്കൾ. കഴിഞ്ഞ തവണ രണ്ടാം സ്ഥാനം നേടിയ മഞ്ചേശ്വരം, കാസർകോട്, തൃശൂർ, പാലക്കാട്, മലമ്പുഴ, ചാത്തന്നൂർ, വട്ടിയൂർക്കാവ്, കഴക്കൂട്ടം എന്നിവിടങ്ങളെക്കൂടാതെ ആറ്റിങ്ങലിലും നേമത്തും കൂടി രണ്ടാമതായെങ്കിലും 12 സീറ്റ് വരെ ജയിക്കുമെന്ന് വിലയിരുത്തിയ ബിജെപി നേതൃത്വത്തെ ഈ തോൽവി വൻ പ്രതിസന്ധിയിലാക്കിയിരിക്കുകയാണ്. സംസ്ഥാന നേതൃത്വത്തെ ഉടച്ചുവാർക്കണമെന്ന ആവശ്യം ബിജെപിയിൽ ഉയർന്നുകഴിഞ്ഞു.\nbjp k surendran mt ramesh sobha surendran എം ടി രമേശ് കെ സുരേന്ദ്രൻ പരാജയം പൊട്ടിത്തെറി ബിജെപി വി മുരളീധരൻ ശോഭ സുരേന്ദ്രൻ\nലോകം കോവിഡില് നിന്ന് മുക്തി നേടാന് കോട്ടക്കകം അഭേദാശ്രമത്തില് 'മഹാധന്വന്തരി 'നടത്തുന്നു; ഹോമത്തില് പങ്കെടുക്കാന് ഭക്ത ജനങ്ങള്‍ക്ക് ഇപ്പോള് വിളിക്കാം


അംഗവൈകല്യം ബാധിച്ച് നടക്കാന് പോലും കഴിയാത്ത അജേഷിന് താങ്ങായി സ്നേഹസ്പര്‍ശം\nപ്രായപൂര്‍ത്തിയായ മകനേയും തോളിലേറ്റി ദിവസേന കോളജിലേക്ക് പോകുന്ന ഒരമ്മയുടെ ദുരിതം മീഡിയവണ് സ്‌നേഹസ്പര്‍ശത്തിലൂടെയാണ് പ്രേക്ഷകരറിയുന്നത്. ദുരിതം വാര്‍ത്തയായതോടെ നിരവധി പേരാണ് സഹായവുമായെത്തിയത്.\n09 Aug, 2018 at 08:32 AM\nഅംഗവൈകല്യം ബാധിച്ച് നടക്കാന് പോലും കഴിയാത്ത ആലപ്പുഴ കഞ്ഞിപ്പാടം സ്വദേശി അജേഷിന് പുതിയ വീടൊരുങ്ങുന്നു. മീഡിയവണ് സ്‌നേഹ സ്പര്‍ശത്തിലൂടെ അജേഷിന്റെ ദുരിതമറിഞ്ഞ ആലപ്പുഴ എസ്ഡി കോളജിലെ കൊമേഴ്‌സ് പൂര്‍വ വിദ്യാര്‍ഥി കൂട്ടായ്മയാണ് അജേഷിനായി വീടൊരുക്കുന്നത്.\nപ്രായപൂര്‍ത്തിയായ മകനേയും തോളിലേറ്റി ദിവസേന കോളജിലേക്ക് പോകുന്ന ഒരമ്മയുടെ ദുരിതം മീഡിയവണ് സ്‌നേഹസ്പര്‍ശത്തിലൂടെയാണ് പ്രേക്ഷകരറിയുന്നത്. അജേഷിന്റേയും അമ്മയുടേയും ദുരിതം വാര്‍ത്തയായതോടെ നിരവധി പേരാണ് സഹായവുമായെത്തിയത്. ആലപ്പുഴ എസ് ഡി കോളജിലെ കൊമേഴ്‌സ് പൂര്‍വ വിദ്യാര്‍ഥി കൂട്ടായ്മയായ മൈറ്റി കൊമേഴ്‌സ് അജേഷിന് വീടൊരുക്കാനുള്ള ദൗത്യം ഏറ്റെടുക്കുകയായിരുന്നു. കഞ്ഞിപാടത്തുവച്ചുനടന്ന ചടങ്ങില് മൈറ്റി കോമേഴ്‌സ് പ്രസിഡന്റ് ഡോക്ടര് കെ ആര് രാമചന്ദ്രന്‍പിള്ള അജേഷിന്റെ 'അമ്മ അജിതക്ക് വീട് വച്ച് നല്‍കുന്നതിനുള്ള സമ്മതപത്രം കൈമാറി.\nവീടിന്റെ പണി ഉടന് ആരംഭിക്കുമെന്നും മൈറ്റി കോമേഴ്‌സ് ഭാരവാഹികള് അറിയിച്ചു. സ്‌നേഹസ്പര്‍ശം വഴി മീഡിയവണ് സ്വരൂപിച്ച ധനസഹായം മീഡിയവണ് എക്‌സിക്യൂട്ടീവ് പ്രൊഡ്യൂസര് ജ്യോതി വെള്ളല്ലൂര് ചടങ്ങില് വച്ച് കൈമാറി. മൈറ്റി കോമേഴ്‌സ് സെക്രട്ടറി ദാമുചന്ദ്രന്, എക്‌സിക്യൂട്ടീവ് അംഗങ്ങളായ ഡോ. ആര്. ഉണ്ണികൃഷ്ണന്, രാജുസ്വാമി, മോഹനകുമാര്, ദേവരാജന് തുടങ്ങിയവരും ചടങ്ങില് സംബന്ധിച്ചു.


ജവാന് മുതല് ജോണി വാക്കര് വരെ: ബെവ്കോയുടെ പേരിൽ വ്യാജ ആപ്പും | Fake App\nജവാന് മുതല് ജോണി വാക്കര് വരെ: ബെവ്കോയുടെ പേരിൽ വ്യാജ ആപ്പും\nമനോരമ ലേഖകൻ May 17, 2020 11:42 AM IST\nബവ്റിജസ് കോര്‍പറേഷൻ ഓണ്‍ലൈന് മദ്യവില്‍പന തുടങ്ങിയെന്ന വ്യാജേന തട്ടിപ്പ്. ഇത് സംബന്ധിച്ച് തെറ്റിദ്ധരിപ്പിക്കുന്ന നിരവധി പോസ്റ്റുകൾ വാട്സാപ്പിലും ഫെയ്സ്ബുക്കിലും പ്രചരിക്കുന്നുണ്ട്. ലോക്ഡൗണില് മദ്യം കിട്ടാതെ വലയുന്നവരെ ലക്ഷ്യമിട്ടാണ് വ്യാജ ആപ്പുകളും വെബ്സൈറ്റുകളും പ്രവർത്തിക്കുന്നത്. എത്തി പോയി ആപ്പ് - BEVCO online app എന്നതാണ് ആപ്പിന്റെ ലിങ്ക് സഹിതം പ്രചരിക്കുന്ന ഒരു വാട്സാപ് സന്ദേശം.\nഎന്നാൽ, ഈ ആപ് വഴി ആർക്കെങ്കിലും മദ്യം കിട്ടിയതായി ആരും പറഞ്ഞുകേട്ടില്ല. എന്താണ് ഈ ആപ്പിനു പിന്നിലുള്ളവരുടെ ലക്ഷ്യമെന്നതും അറിയില്ല. ആപ്പിന് താഴെയുളള കമന്റുകളെല്ലാം നെഗറ്റീവ് ആണ്. എന്നാൽ, ബെവ്കോയുടെ പേരിലാണ് ഈ ആപ് മിക്ക സ്ഥലങ്ങളിലും ഷെയർ ചെയ്തിരിക്കുന്നത്.\nബവറിജസ് കോർപ്പറേഷൻ അഥവാ ബെവ്കോയുടെ പേര് ചേർത്തു നേരത്തെ തന്നെ വ്യാജ വെബ്സൈറ്റുകളും പുറത്തുവന്നിരുന്നു. കോര്‍പറേഷന്‍റെ പേരും ലോഗോ ചേർത്തിട്ടായിരുന്നു വെബ്സൈറ്റ് പ്രചരിച്ചിരുന്നത്. ജവാന് മുതല് ജോണി വാക്കര് വരെ ബെവ്കോയിൽ ലഭിക്കുന്ന ഏതാണ്ടെല്ലാ ബ്രാന്‍ഡ് മദ്യത്തിന്റെയും വില സഹിതം സൈറ്റില് ഡിസ്പ്ലേ ഉണ്ട്. വാങ്ങാന് ഉദ്ദേശിക്കുന്ന കുപ്പിക്ക് നേര്‍ക്ക് ക്ലിക്ക് ചെയ്താല് നേരെ വിലാസം നല്‍കാനുള്ള പേജിലേക്ക്. ശേഷം പണം ഒടുക്കാനുള്ള അവസരം. കാഷ് ഓണ് ഡെലിവറി സൗകര്യവും ഉണ്ട്.\nആവേശക്കാർ പക്ഷേ, രൊക്കം തുക ഓടുക്കാൻ തയാറായാൽ പോയത് തന്നെ. ബുക്കിങ് പൂര്‍ത്തിയായാല് വിശ്വാസ്യത ഉറപ്പിച്ച് ഇ മെയിലും എസ്എംഎസും വരും. പക്ഷേ മദ്യം മാത്രം വരില്ല. തട്ടിപ്പ് ശ്രദ്ധയില് പെട്ടതോടെ വിഷയം പരിശോധിക്കാൻ ശ്രമിച്ച എക്സൈസ് വിജിലന്‍സ് എസ്.പി. കെമുഹമ്മദ് ഷാഫി ഓണ്‍ലൈനിൽ ബുക്കു ചെയ്‌തു. പക്ഷേ പണം കൊടുത്തില്ല, ക്യാഷ് ഒാൺ ഡെലിവറി കൊടുത്തു. അതിന് മെസേജായി രസീത് വന്നു.\nലോക്ക്ഡൗണിന്റെ തുടക്കത്തിൽ ഓണ്‍ലൈന് മദ്യവില്‍പന തുടങ്ങാൻ സർക്കാർ പദ്ധതിട്ടിട്ടെങ്കിലും നടപടിക്രമങ്ങൾ പൂർത്തിയക്കാനായില്ല. ഇതിന്‍റെ ചുവട് പിടിച്ചാണ് മദ്യപരെ പ്രലോഭിപ്പിച്ച് പോക്കറ്റ് ചോർത്താനുള്ള ഓണ്‍ലൈന് തരികിട.\nEnglish Summary: BEVCO fake application and website


സംസ്ഥാനത്ത് മൂന്ന് വാഹനാപകടങ്ങളിലായി ഇന്ന് മരിച്ചത് ആറുപേർ |– News18 Malayalam\nSIX PEOPLE DIED TODAY IN KERALA DUE TO ROAD\nസംസ്ഥാനത്ത് മൂന്ന് വാഹനാപകടങ്ങളിലായി ഇന്ന് മരിച്ചത് ആറുപേർ\nസംസ്ഥാനത്ത് ഇന്ന് മൂന്ന് വാഹനാപകടങ്ങളിലായി ആറുപേർ മരിച്ചു.\nമലപ്പുറം: സംസ്ഥാനത്ത് ഇന്ന് മൂന്ന് വാഹനാപകടങ്ങളിലായി ആറുപേർ മരിച്ചു. മലപ്പുറത്തെ കൂട്ടിലങ്ങാടി, എറണാകുളം തൃപ്പൂണിത്തുറ, ആലപ്പുഴ എരമല്ലൂർ എന്നിവിടങ്ങളിലായി ഉണ്ടായ വാഹനാപകടങ്ങളിലാണ് മൂന്നുപേർ മരിച്ചത്.\nമലപ്പുറം കൂട്ടിലങ്ങാടിയിൽ ടാങ്കർ ലോറിയും ഗുഡ്‌സ് ഓട്ടോറിക്ഷയും കൂട്ടിയിടിച്ചുണ്ടായ അപകടത്തിൽ മൂന്നുപേർ മരിച്ചു. പരിക്കേറ്റ മൂന്നുപേർ ചികിത്സയിലാണ്. പശ്‌ചിമബംഗാൾ സ്വദേശികളായ ശബീറലി, സൈദുൽ ഖാൻ, സാദത്ത് എന്നിവരാണ് മരിച്ചത്. നിയന്ത്രണം തെറ്റിയ ടാങ്കർ പെട്രോൾ പമ്പിൽ നിന്നും ഇറങ്ങിയ ഗുഡ്‌സുമായി കൂട്ടി ഇടിക്കുകയായിരുന്നു.\nഎറണാകുളം തൃപ്പൂണിത്തുറ ഉദയംപേരൂരില് കെ.എസ്.ആർ.ടി.സി ബസും കാറും കൂട്ടിയിടിച്ച് അങ്കമാലി സ്വദേശികളായ സി.ആർ. എ.നായർ, പങ്കജാക്ഷിയമ്മ എന്നിവർ മരിച്ചു. ആലപ്പുഴ എരമല്ലൂരിൽ ബൈക്ക് ഓട്ടോയിൽ തട്ടി റോഡിൽ വീണ യുവാവ് ബസ് കയറി മരിച്ചു. അശ്വരാജ് ആണ് മരിച്ചത്.\nFirst published: April 16, 2019, 15:24 IST


രേഷ്മ ഒഴിവാക്കാന് ശ്രമിച്ചു; പ്രതികാരമായി കൊല: അനുവിന്റെ കുറ്റസമ്മതക്കുറിപ്പ് - Keralabhooshanam Daily രേഷ്മ ഒഴിവാക്കാന് ശ്രമിച്ചു; പ്രതികാരമായി കൊല: അനുവിന്റെ കുറ്റസമ്മതക്കുറിപ്പ്\nHome/NEWS/BREAKING NEWS/രേഷ്മ ഒഴിവാക്കാന് ശ്രമിച്ചു; പ്രതികാരമായി കൊല: അനുവിന്റെ കുറ്റസമ്മതക്കുറിപ്പ്\nരാജകുമാരി (ഇടുക്കി): പള്ളിവാസല് പവര്‍ഹൗസിനു സമീപം പ്ലസ് ടു വിദ്യാര്‍ഥിനി കുത്തേറ്റു മരിച്ച സംഭവത്തില് പ്രതിയെന്നു സംശയിക്കുന്ന ബന്ധുവായ യുവാവിന്റെ കുറ്റസമ്മതക്കുറിപ്പ് പൊലീസ് കണ്ടെടുത്തു. വണ്ടിപ്പാറയില് രാജേഷ്–ജെസി ദമ്പതികളുടെ മകള് രേഷ്മ(17)യെ കൊലപ്പെടുത്തിയ കേസില് പൊലീസ് അന്വേഷിക്കുന്ന നീണ്ടപാറ വണ്ടിപ്പാറയില് അരുണ്(അനു–28) താമസിച്ചിരുന്ന രാജകുമാരിയിലെ വാടകമുറിയില് നിന്നാണ് 10 പേജുള്ള കത്ത് പൊലീസിനു ലഭിച്ചത്. അരുണ് സുഹൃത്തുക്കള്‍ക്ക് എഴുതിയ കത്താണിതെന്ന് പൊലീസ് പറഞ്ഞു.\nവര്‍ഷങ്ങളായി രേഷ്മയുമായി അടുപ്പത്തിലായിരുന്നുവെന്നും രേഷ്മയ്ക്ക് മറ്റൊരു പ്രണയം തുടങ്ങിയപ്പോള് ഏതാനും ആഴ്ചകളായി തന്നെ ഒഴിവാക്കാന് ശ്രമിച്ചതായും കത്തിലുണ്ട്. പ്രതികാരമായി രേഷ്മയെ ഇല്ലായ്മ ചെയ്യുമെന്നും അതിനു ശേഷം തന്നെയും ആരും കാണില്ലെന്നും കത്തില് പറയുന്നു.\nകൊലപാതകത്തിനു ശേഷം ആത്മഹത്യ ചെയ്യാനായിരുന്നു അരുണിന്റെ നീക്കമെന്ന് അന്വേഷണ ഉദ്യോഗസ്ഥര് പറഞ്ഞു. മൊബൈല് ഫോണിലെ സിം ഉള്‍പ്പെടുന്ന ഭാഗം കൊലപാതകം നടന്ന സ്ഥലത്തു നിന്ന് ഇന്നലെ പൊലീസിനു ലഭിച്ചു. ഫോണ് ഒടിച്ചുകളഞ്ഞതാണെന്ന് പൊലീസ് പറയുന്നു. ഫോണിന്റെ ബാറ്ററിയും പിന്‍ഭാഗവും ശനിയാഴ്ച ഇവിടെ നിന്നു കണ്ടെത്തിയിരുന്നു.\nകൂടുതല് തെളിവുകള്‍ക്കായി അന്വേഷണ ഉദ്യോഗസ്ഥരും ഡോഗ് സ്‌ക്വാഡും വീണ്ടും പരിശോധന നടത്തി. ഇന്നലെ പരിശോധന നടത്തിയ പൊലീസ് നായ ഇവിടെ നിന്നു പോയത് പ്രധാന റോഡിലേക്കാണ്. പ്രതി സംഭവത്തിനു ശേഷം റോഡിലേക്ക് കയറി രക്ഷപ്പെട്ടതാകാമെന്നാണ് പൊലീസിന്റെ നിഗമനം.\nരേഷ്മയുടെ ഹൃദയത്തിനേറ്റ ആഴത്തിലുള്ള മുറിവാണ് മരണകാരണമെന്ന് പോസ്റ്റ്‌മോര്‍ട്ടം നടത്തിയ ഡോക്ടര്‍മാര് അറിയിച്ചതായി പൊലീസ് പറഞ്ഞു. ഇടതു കൈക്കും കഴുത്തിനും മുറിവുണ്ട്. ഉളി പോലുള്ള ആയുധമാണ് കൊലപാതകത്തിന് ഉപയോഗിച്ചതെന്നാണ് സംശയം. മരപ്പണിക്കാരനായ അരുണ് ചെറിയ ഉളി എപ്പോഴും കയ്യില് കരുതിയിരുന്നതായി സുഹൃത്തുക്കള് പറയുന്നു. രാജകുമാരിയില് എത്തിയിട്ടു മാസങ്ങളായെങ്കിലും ഇയാള്‍ക്ക് ഇവിടെ ആരുമായും അടുത്ത ബന്ധമില്ല.\nപോസ്റ്റ്‌മോര്‍ട്ടത്തിനു ശേഷം കോവിഡ് മാനദണ്ഡങ്ങള് പാലിച്ച് രേഷ്മയുടെ സംസ്‌കാര ചടങ്ങുകള് കോതമംഗലം വടാട്ടുപാറയിലെ കുടുംബവീട്ടില് നടത്തി. രേഷ്മ പഠിച്ചിരുന്ന ബൈസണ്‍വാലി ഗവ.ഹയര് സെക്കന്‍ഡറി സ്‌കൂള്4ദിവസത്തേക്ക് അടച്ചിടാന് ആരോഗ്യ വകുപ്പ് നിര്‍ദേശം നല്‍കി. സ്‌കൂളും പരിസരവും അണുവിമുക്തമാക്കി. രേഷ്മയോടൊപ്പം2ബാച്ചുകളിലായി 80 വിദ്യാര്‍ഥികളാണ് പ്ലസ് ടു വിഭാഗത്തില് ഉണ്ടായിരുന്നത്. രോഗലക്ഷണങ്ങള് ഉള്ള വിദ്യാര്‍ഥികളെയും അധ്യാപകരെയും കോവിഡ് പരിശോധനയ്ക്ക് വിധേയരാക്കാന് ആരോഗ്യ വകുപ്പ് നടപടി സ്വീകരിച്ചു.


ഓക്‌സ്ഫഡ് യൂനിവേഴ്‌സിറ്റിയുടെ കോവിഡ് വാക്‌സിന് ട്രയലില് മലയാളിയും | Malayalam News\nഓക്‌സ്ഫഡ് യൂനിവേഴ്‌സിറ്റിയുടെ കോവിഡ് വാക്‌സിന് ട്രയലില് മലയാളിയും\nലണ്ടന്-ലോകം വലിയ പ്രതീക്ഷയോടെ കാണുന്ന ബ്രിട്ടനിലെ കൊറോണ വാക്‌സിന് ട്രയലില് പങ്കാളിയായി യുകെ മലയാളിയും. ഓക്‌സ്ഫഡ് യൂണിവേഴ്‌സിറ്റിയുടെ കോവിഡിനെതിരായ പോരാട്ടത്തില് പീറ്റര്‍ബറോയിലെ എബ്രാഹാം കോവേലില് (റെജി) ആണ് പങ്കാളിയായത്. വാക്‌സിന് പരീക്ഷണത്തിനായി അദ്ദേഹം വളണ്ടിയറായി മാറി. പീറ്റര്‍ബറോയിലെ വീട്ടില് നിന്നും 50 മൈല് കാറോടിച്ച് കുടുംബസമേതം കേംബ്രിഡ്ജില് ആഡംബ്രൂക്കിലെ ട്രയല് സെന്ററിലെത്തിയാണ് വാക്‌സിന് ഏറ്റുവാങ്ങിയത്. കേംബ്രിഡ്ജ് ആന്‍ഡ് പീറ്റര്‍ബറോ എന്‍എച്ച്എസ് ട്രസ്റ്റിന്റെ ഹണ്ടിംഗ്ടണ് സൈറ്റിലാണ് തിരുവല്ല ഓതറ സ്വദേശിയായ എബ്രഹാം ജോലി ചെയ്യുന്നത്.\nമനുഷ്യര് മരിച്ചുവീഴുമ്പോള് നിസഹായമായി നോക്കി നിള്‍ക്കേണ്ടി വരുന്ന ലോകത്തിന് തന്നാലാവുന്ന ഒരു ചെറിയ സഹായമാണ് ചെയ്തതെന്ന് റെജി പറഞ്ഞു. ജോലി ചെയ്യുന്ന എന്‍എച്ച്എസ് ട്രസ്റ്റില് നിന്നാണ് വാക്‌സിന് ട്രയലുമായി ബന്ധപ്പെട്ട് ഇ മെയില് റെജിയ്ക്ക് ലഭിക്കുന്നത്. തുടര്‍ന്ന് അദ്ദേഹം ഓണ്‍ലൈന് ചോദ്യാവലി പൂര്‍ത്തിയാക്കി വാക്‌സിന് ശരീരത്തില് സ്വീകരിക്കുന്നതിന് താത്പര്യം അറിയിച്ച് ട്രയല് സെന്ററിലേയ്ക്കയച്ചു. തന്റെ കുടുംബത്തിന്റെ പൂര്‍ണ പിന്തുണ ഇക്കാര്യത്തില് ഉണ്ടായതായി അദ്ദേഹം പറഞ്ഞു. രണ്ടാഴ്ച മുമ്പ് റെജിക്ക് ട്രയല് വാക്‌സിന് മുന്നോടിയായുള്ള ബ്‌ളഡ് ടെസ്റ്റ് നടത്തിയിരുന്നു. ഇതു സംബന്ധമായ സമ്മതപത്രവും നല്‍കി. ഇതുവരെ കോവിഡ് ബാധിച്ചിട്ടില്ല എന്നു തെളിഞ്ഞതിനെ തുടര്‍ന്ന് ട്രയലിന് ക്വാളിഫൈ ചെയ്തതായി ക്ലിനിക്കല് ടീം റെജിയെ അറിയിച്ചു.\nInternational Covid vaccine OXFORD malayali


Follow us:2019-05-25 05:31:45\nSanthosh Pandalam 17-Mar-2019\nപത്തനംതിട്ട: നരിയപുരം മുണ്ടുവേലി മേമ്മുറിയില് മത്തായിച്ചയന്‍റെ മകന് M.M. സ്കറിയ (77) ചില മണിക്കുറുകള്‍ക്ക് മുമ്പ് സ്വഭവനത്തില് മരണപ്പെട്ടു. തന്‍റെ ഭാര്യ കഴിഞ്ഞ ചില നാളുകള്‍ക്ക് മുമ്പ് രോഗബാധിതായായി മരിച്ചതിനുശേഷം ഏക മകളോടൊപ്പം കാനഡയില് പോയിരിക്കുകയായിരുന്നു താന്. ചില ദിവസങ്ങള്‍ക്കു മുമ്പ് താന് നാട്ടില് കടന്നുവന്നു ജീവിതം നയിക്കവേ ആയിരുന്നു മരണപ്പെട്ടത് എന്ന് പറയപ്പെടുന്നു.\nതിങ്കളാഴ്ചരാവിലെ 10 മണിക്ക് സംസ്ക്കാരം.


ജോലി ചെയ്യുന്നതിന്റെ മാഹാത്മ്യം – JEEVANAADAM official newspaper of Roman catholics (latin rite) of Kerala, owned by KRLCBC\nചിലരിങ്ങനെയാണ്, ശരീരമനങ്ങി ജോലി ചെയ്യില്ല. മെയ്യനങ്ങി എന്തെങ്കിലുമൊക്കെ ജോലികളിലേര്‍പ്പെട്ടാല് അത് അന്തസിന് കുറവാണെന്ന ചിന്ത. അല്പമെന്തെങ്കിലും വീട്ടിലുണ്ടായാല് പിന്നെയൊരു ചെറിയ ധനികനാണെന്ന ധാരണയാണ്. ഈ മിഥ്യാധാരണ അഥവാ ഇഗോ തന്നെ തടസം. മാതാപിതാക്കള് ഉണ്ടാക്കിവച്ചിരിക്കുന്നതിന്റെ പങ്കുപറ്റി അധികം ബുദ്ധിമുട്ടാതെ മുന്നോട്ടുപോകാം. മലയാളികളെപ്പറ്റിത്തന്നെയാണ് ഞാന് പറഞ്ഞുവരുന്നതെന്ന് മനസിലായിക്കാണുമല്ലോ. പ്രത്യേകിച്ച് ഇന്നത്തെ ചെറുപ്പക്കാരായ മലയാളികള് അങ്ങനെയാണ്. അവരില് അധ്വാനശീലം നഷ്ടപ്പെട്ടുപോകുന്നുവെന്നതാണ് കേരളത്തിന്റെ ഏറ്റവും വലിയ ദുര്‍വിധി.\nഎഴുപതുകളുടെ ആരംഭത്തില് വൈദ്യപഠനത്തിനായി ഞാന് ജര്‍മനിയില് പോകുന്നത് അതിസാഹസികമായിട്ടാണ്. മെഡിസിന് അഡ്മിഷന് ലഭിച്ചു. എന്നാല് ജീവിക്കാനായി കൈയില് പണമൊന്നുമില്ല. അന്ന് ഇന്ത്യയില് നിന്ന് വിദേശത്തേയ്ക്ക് പണം കൊണ്ടുപോകാന് അനുവാദമില്ല. ജര്‍മന് യൂണിവേഴ്‌സിറ്റികളില് അന്ന് പഠിക്കാന് ഫീസില്ലയെന്നത് വലിയ കാര്യം. എന്നാല് താമസിക്കാനും ഭക്ഷണത്തിനും പുസ്തകങ്ങള്‍ക്കും മറ്റും പണം വേണം. ഞാന് ഗസ്റ്റായി താല്‍ക്കാലികമായി താമസിക്കുന്ന ജര്‍മന് കുടുംബത്തിന്റെ വസതിയിലെ എന്റെ ചെറിയ മുറിയുടെ ജനാലയിലൂടെ എപ്പോഴും പുറത്തേക്ക് നോക്കിയിരിക്കുക വളരെ ആനന്ദപ്രദമായിരുന്നു. ആപ്പിള് മരങ്ങളും പീച്ച് ചെടികളും പൂക്കളും നിറഞ്ഞ ഉദ്യാനമാണ് എന്റെ മനസിന് കുളിര്‍മ നല്‍കുന്നത്. വീടിന്റെ പരിസരം മനോഹരമായി സൂക്ഷിക്കാന് ജര്‍മന്‍കാരെ കണ്ടുപഠിക്കണം. മഞ്ഞുപെയ്യുന്ന ഒരു ശിശിരനാളില് അതിരാവിലെ ഞാന് ജനാലയിലൂടെ പുറത്തേക്ക് നോക്കിയപ്പോള് കണ്ട കാഴ്ച എന്നെ വിസ്മയിപ്പിച്ചു. ഏതാണ്ട് പത്ത് വയസുള്ള ഒരു ബാലന് സൈക്കിളില് വന്ന് ഓരോ വീട്ടിലും പത്രങ്ങള് വിതരണം ചെയ്യുകയാണ്. വീട്ടുകാരോട് അന്വേഷിച്ചപ്പോള് പറഞ്ഞത്, അടുത്തുള്ള വീട്ടിലെ കുട്ടിയാണ്. സ്‌കൂളില് പോകുന്നതിനുമുമ്പ് എല്ലാ വീടുകളിലും പത്രം വിതരണം ചെയ്യുകയാണ്. അങ്ങനെ കിട്ടുന്ന പണം പോക്കറ്റ് മണിയാണ്. സ്വകാര്യ ചെലവുകള്‍ക്കായി ചെറുപ്പം മുതലേ അധ്വാനിച്ചു തുടങ്ങുന്നു. മാതാപിതാക്കളെ എല്ലാറ്റിനും ആശ്രയിക്കില്ല. ഏറെ അഭിമാനത്തോടെ കുട്ടികള് അത് ചെയ്യുന്നു. മാതാപിതാക്കളും അതിനെ പിന്തുണയ്ക്കുന്നു. അതാണ് ജര്‍മന്‍കാരുടെ അധ്വാനശീലത്തിന്റെ തുടക്കം. നമ്മുടെ നാട്ടിലെ സ്ഥിതി ഒന്നാലോചിച്ചുനോക്കൂ..\nവൈദ്യപഠനത്തിനുള്ള പണം ജോലി ചെയ്തുതന്നെ ഉണ്ടാകണമെന്ന വാശി എനിക്കുണ്ടായി. അന്ന് ജര്‍മനിയില് യൂണിവേഴ്‌സിറ്റി വിദ്യാര്‍ഥികള്‍ക്ക് അവധിക്കാലത്ത് ജോലി ചെയ്യാനുള്ള അനുമതി ലഭിക്കും. അങ്ങനെ ജോലി തേടി അലഞ്ഞ് അവസാനം ചെന്നുപെട്ടത് ഒരു ബിയര് ഫാക്ടറിയിലാണ്. മ്യൂണിക്കില് നിന്ന് ഒരു മണിക്കൂര് ട്രെയിന് ദൂരത്തിലുള്ള ലാന്റ്ഷൂട്ട് നഗരത്തിലെ ഒരു ബിയര് ഫാക്ടറി. ആജാനബാഹുക്കളായ ജര്‍മന്‍കാരോടൊപ്പമാണ് ചെറിയവനായ ഞാന് ജോലി ചെയ്യേണ്ടത്. നാട്ടില് വച്ചാണെങ്കില് ജോലി ചെയ്ത് ശീലമില്ല. എത്ര തണുപ്പിലും രാവിലെ ആറുമണിക്ക് ഫാക്ടറി ജോലി തുടങ്ങും. മെഷീനില് നിന്ന് ബിയര് നിറച്ച് പുറത്തേക്ക് വേഗത്തില് വരുന്ന കുപ്പികളില് ലേബലുകള് ഒട്ടിക്കുകയാണ് എന്റെ ജോലി. അതിന് പ്രത്യേക സംവിധാനമുണ്ട്. ഞാനത് കൃത്യമായി പ്രവര്‍ത്തിപ്പിക്കണമെന്നുമാത്രം. തെറ്റാന് പാടില്ല. കേള്‍ക്കുമ്പോള് എളുപ്പമാണെങ്കിലും കുപ്പികള് നമ്മുടെ സൗകര്യത്തിന് നിന്നുതാരത്തതുകൊണ്ട് വളരെ വേഗത്തല് ചെയ്യണം. (ചാര്‍ളി ചാപ്ലിന്റെ ഒരു പഴയകാല ചിത്രം, ഓര്‍മ്മിക്കുക) ആദ്യം ഞാന് ഏറെ കഷ്ടപ്പെട്ടു, പിന്നെ സാവധാനം പരിചയപ്പെട്ടു. അവസാനം എക്‌സ്‌പേര്‍ട്ടായി. പഠിക്കാനാവശ്യമായ പണത്തിന് മാത്രമായിട്ടാണ് ജോലി ചെയ്തു തുടങ്ങിയതെങ്കിലും പിന്നീട് ജോലി ചെയ്യുകയെന്നത് എനിക്ക് ഹരമായി മാറി. വിദ്യാര്‍ഥിയായിരിക്കുമ്പോള് തന്നെ ജോലിചെയ്ത് പണമുണ്ടാക്കി പഠനം നടത്തുന്നതിന്റെ മാഹാത്മ്യം എനിക്കന്ന് മനസിലായി. നാട്ടില് സുഖിച്ച് പഠിച്ച് നടന്ന ഞാന് ജര്‍മനിയില് ചെന്നപ്പോഴാണ് അധ്വാനത്തിന്റെ മഹത്വം തിരിച്ചറിഞ്ഞത്. പിന്നീട് പരിമിതമായ സ്‌കോളര്‍ഷിപ് കിട്ടിയശേഷവും അവധിക്കാലത്തും ചിലപ്പോള് ക്ലാസുള്ളപ്പോഴും സ്ഥിരമായി ജോലി ചെയ്യുമായിരുന്നു. മെയില് നഴ്‌സായി മ്യൂണിക്കിലെ വിവിധ ആശുപത്രികളില് നൈറ്റ് ഡ്യൂട്ടി ചെയ്തു. രാത്രി നൈറ്റ് ഡ്യൂട്ടിയും പകല് വൈദ്യപഠനവും. അങ്ങനെ കഷ്ടപ്പെട്ട് വൈദ്യപഠനം പൂര്‍ത്തിയാക്കിയപ്പോഴാണ് ഡോക്ടര്‍മാരുടെ മാഹാത്മ്യം എനിക്ക് ബോധ്യമായത്.\nജോമ ചരിത്ര സെമിനാര് ഡിസംബര് 13,14 തിയതികളില്\nജോണ് ഓച്ചന്തുരുത്ത് മെമ്മോറിയല് അക്കാദമി ഓഫ് ഹിസ്റ്ററി (JOMA)യുടെ ആഭിമുഖ്യത്തില് ‘ഹോര്‍ത്തൂസ് മലബാറിക്കൂസും മത്തേവൂസ് പാതിരിയും: ഔഷധാരാമത്തിലെ വീണ്ടെടുപ്പ് ‘ എന്ന വിഷയത്തെ ആസ്പദമാക്കി വെബിനാര് നടത്തുന്നു.\nപെട്രോൾ-ഡീസൽ വർദ്ധന KLCA പ്രതിഷേധിച്ചു.\nരാജ്യത്ത് കോവിഡ്- 19 മഹാമാരി മൂലം ജനങ്ങൾ ഏറെ സാമ്പത്തീക പ്രതിസന്ധികളിലൂടെ കടന്നു പോകുന്ന അവസരത്തിൽ തുടർച്ചയായി പത്താം ദിവസവും പെട്രോൾ ഡീസൽ വില വർധിപ്പിച്ച തിനെതിരെ\nപ്രോലൈഫ് മെഗാ മെസേജ് ഷോ ജീവന്റെ ഉത്സവം – ബിഷപ് ഡോ. പോള് ആന്റണി മുല്ലശേരി\nകൊല്ലം: ദൈവവുമായി ബന്ധപ്പെട്ട് മനുഷ്യന് ജീവിക്കുമ്പോഴും ചിന്തിക്കുമ്പോഴും ജീവന്റെ സമൃദ്ധി അവിടെ രൂപപ്പെടുകയാണണെന്നും ദൈവദാനമാണ് ജീവനെന്നു നാം തിരിച്ചറിയാത്തപ്പോഴാണ് ഭ്രൂണഹത്യ, ആത്മഹത്യ, മദ്യപാനം, മയക്കുമരുന്നുകള്, കൊലപാതകം, ദയാവധം


Mukta in Kamals Goal - Malayalam Filmibeat\nഫുട്ബോള് കഥാപാത്രമാകുന്ന ഗോള്\nഊട്ടിയില് ചിത്രീകരണം ആരംഭിച്ച കമലിന്റെ പുതിയ ചിത്രത്തിന്റെ പേര് ഗോള് എന്നാണ്. ഫുട്ബോളും ഈ ചിത്രത്തിലെ ഒരു കഥാപാത്രമാണ്. കഥയെ മുന്നോട്ട് നയിക്കുന്ന ഒരു കഥാപാത്രം. അതുകൊണ്ടാണ് ചിത്രത്തിന് ഇങ്ങനൊരു പേര്.\nകൗമാര മനസുകളുടെ കഥ പറയുന്ന ഗോള് ഊട്ടിയിലെ ഷെപ്പേഡ് സ്കൂളിലാണ് ചിത്രീകരിക്കുന്നത്. അച്ഛന് ഉറങ്ങാത്ത വീട് എന്ന ചിത്രത്തിലൂടെ സിനിമയില് അരങ്ങേറ്റം കുറിക്കുകയും തമിഴ് ചിത്രം താമരഭരണിയിലൂടെ പേരെടുക്കുകയും ചെയ്ത മുക്തയാണ് ചിത്രത്തിലെ നായിക. മറ്റൊരു നായിക മുബൈയിലെ പരസ്യമോഡലായ അക്ഷയ ആണ്. ചെന്നൈയിലെ എഞ്ചിനീയറിംഗ് കോളജ് വിദ്യാര്‍ത്ഥി രഞ്ജിത്ത് നായകനാവുന്നു.\nഇവര്‍ക്കാപ്പം മുകേഷ്, റഹ്മാന്, സലിംകുമാര്, ക്യാപ്റ്റന് രാജു, കുഞ്ചന്, അംബികാമോഹന് തുടങ്ങിയ പ്രമുഖതാരങ്ങളുമുണ്ട്. നൃത്തവും സംഗീതവും നിറഞ്ഞുനില്‍ക്കുന്ന ചിത്രത്തില് സ്പോര്‍ട്സിന് ഏറെ പ്രാധാന്യമുണ്ട്.\nകലവൂര് രവികുമാറാണ് ചിത്രത്തിന് തിരക്കഥ രചിച്ചിരിക്കുന്നത്. ഗിരീഷ് പുത്തഞ്ചേരിയും വയലാര് ശരത്ചന്ദ്രവര്‍മയും എഴുതിയ ഗാനങ്ങള്‍ക്ക് ഈണമിടുന്നത് വിദ്യാസാഗറാണ്. ഛായാഗ്രഹണം പി.സുകുമാര്.


നസ്രിയ തനിക്ക് കുഞ്ഞനുജത്തിയാണെന്ന് പൃഥ്വിരാജ് – Tip of India News\nനസ്രിയ തനിക്ക് കുഞ്ഞനുജത്തിയാണെന്ന് പൃഥ്വിരാജ്. അഞ്ജലി മേനോന് സംവിധാനം ചെയ്യുന്ന മൈ സ്റ്റോറി എന്ന ചിത്രത്തിലാണ് പൃഥ്വിയ്ക്കൊപ്പം നസ്രിയ അഭിനയിക്കുന്നത്. നസ്രിയയെ പരിചയപ്പെട്ടതുമുതല് ഇത്പോലൊരു കുഞ്ഞനുജത്തിയെ വേണമെന്ന ആഗ്രഹമാണ് മനസ്സ് നിറയെ എന്ന് പൃഥ്വിരാജ് വ്യക്തമാക്കി.\nപാര്‍വതിയും പൃഥ്വിയുമാണ് ചിത്രത്തിലെ കേന്ദ്രകഥാപാത്രങ്ങള്. ബാംഗ്ലൂര് ഡെയ്സിനു ശേഷം നസ്രിയയും പാര്‍വതിയും അഞ്ജലി മേനോനും ഒന്നിക്കുന്ന ചിത്രമാണ് മൈസ്റ്റോറി. വളരെ പ്രത്യേകതയുള്ള സിനിമയാണ് മൈസ്റ്റോറിയെന്ന് പൃഥ്വി പറയുന്നു.\n‘എനിക്ക് ഒരുപാട് മനസ്സിലാക്കാന് കഴിയുന്ന സംവിധായികയാണ് അഞ്ജലി മേനോന്. അവര്‍ക്ക് എന്നേയും. പാര്‍വതി എന്‍റെ നല്ലൊരു സുഹൃത്ത് കൂടിയാണ്. ഞങ്ങള് ഒരുപാട് സിനിമകളില് ഒന്നിച്ച് പ്രവര്‍ത്തിച്ചു’ – പൃഥ്വി പറയുന്നു.


"അമിതചിന്ത ആസ്വാദനത്തിന് ഹാനികരം..’ സിനിമ തുടങ്ങും മുമ്പേ എഴുതിക്കാണിക്കുന്ന ഈ ആപ്തവാക്യം മനസിലേക്കിട്ട് "ഫ്രഞ്ച് വിപ്ലവം' കണ്ടു തുടങ്ങിയാലും നിങ്ങൾ ചിന്തിച്ചു മരിക്കും. അത് അല്ലേലും അങ്ങനെയാണ്, എന്ത് ചെയ്യരുതെന്ന് പറയുന്നോ, അത് ചെയ്യാനൊരു വ്യഗ്രത മനുഷ്യ മനസിന് കൂടുതലാണ്.\nനവാഗത സംവിധായകൻ കെ.ബി.മജു പ്രേക്ഷകർക്ക് കാഴ്ചകൾക്കിടയിലൂടെ കുറച്ച് ലഹരി കൊടുക്കാനാണ് ഫ്രഞ്ച് വിപ്ലവത്തിലൂടെ ശ്രമിച്ചിരിക്കുന്നത്. ഈ ലഹരി തലയ്ക്ക് പിടിച്ചാൽ പിന്നെ നിങ്ങൾ ഒരു വിചിത്ര ലോകത്ത് എത്തിപ്പെടും. ഇതെന്താടോ, ഈ ലോകത്തുള്ളവരെല്ലാം നിർത്താതെ കലപില കൂട്ടിക്കൊണ്ടിരിക്കുന്നതെന്ന് ചോദിച്ചാൽ ഒറ്റ ഉത്തരമേയുള്ളു- എല്ലാം സംവിധായകന്‍റെ ലീലാവിലാസങ്ങൾ.\nഎ.കെ.ആന്‍റണി സർക്കാരിന്‍റെ ചാരായ നിരോധനം കൊണ്ട് കൊച്ചുകടവ് ഗ്രാമനിവാസികൾക്കുണ്ടായ ബുദ്ധിമുട്ടുകളാണ് സംവിധായകൻ ചിത്രത്തിൽ കാട്ടിത്തരുന്നത്. ആവശ്യത്തിന് ചളിയും പിന്നെ കുറച്ച് ചിരിയും തള്ളുമെല്ലാം ഫ്രഞ്ച് വിപ്ലവത്തിന്‍റെ വീര്യം കൂട്ടിയിട്ടുണ്ട്.\nഇതൊരു വല്ലാത്ത പരീക്ഷണമാണ്, അതുകൊണ്ടുതന്നെ പലർക്കും അത്ര ദഹിച്ചുകൊള്ളണമെന്നില്ല. ആവിഷ്കാരത്തിൽ ഇത്തിരി നാടകീയതയെല്ലാം കലർത്തി സത്യനേയും (സണ്ണിവെയ്ൻ) സംഘത്തേയും സംവിധായകൻ അഴിച്ചുവിട്ടിരിക്കുകയാണ്. ചാരായവും പ്രണയവും ഇത്തിരി അടിപിടിയും പൊടിക്ക് അവിഹിതവുമെല്ലാം ഫ്രഞ്ച് വിപ്ലവത്തിൽ സ്ഥാനം പിടിച്ചിട്ടുണ്ട്.\nഒരുപാട് പ്രണയ ലേഖനങ്ങൾ കണ്ടിട്ടുള്ള പ്രേക്ഷകർക്കിടയിലേക്ക് വേറിട്ടൊരു പ്രണയ ലേഖനവുമായാണ് സംവിധായകന്‍റെ വരവ്. അത്തരമൊരു പുതുമ എന്തായാലും കാഴ്ചക്കാരെ തൃപ്തിപ്പെടുത്തുമെന്നതിൽ സംശയമില്ല. നായകനുണ്ടാവുന്പോൾ എന്തായാലും നായികയും ഉണ്ടായിരിക്കുമല്ലോ.\nഅതേ, ഫ്രഞ്ച് വിപ്ലവത്തിലുമുണ്ടൊരു നായിക. തന്‍റേടവും കുറുന്പും ഇത്തിരി കൂടുതലായതിനാൽ തന്നെ ഈ നായികയെ (ആര്യ) എല്ലാവർക്കും ബോധിക്കും. ആദ്യം ചാരായം പിന്നെ പ്രണയം പിന്നാലെ ഓരോരോ നൂലാമാലകൾ, ഇങ്ങനെയാണ് ഫ്രഞ്ച് വിപ്ലവത്തിന്‍റെ പോക്ക്.\nസുശീലനായി എത്തിയ ലാൽ ഒരിക്കൽ കൂടി തന്‍റെ അഭിനയപാടവം പ്രേക്ഷകർക്ക് കാട്ടിത്തരുന്നുണ്ട്. എന്നാൽ സമാനമായ വേഷങ്ങൾ ലാൽ നിരവധി തവണ ചെയ്തിട്ടുള്ളതു കൊണ്ടാകാം, ഫ്രഞ്ച് വിപ്ലവത്തിലെ സുശീലനിൽ വലിയ പുതുമയൊന്നും തോന്നില്ല.\nപ്രണയ നൂലാമാലകളിലൂടെ പോയി ചിത്രത്തിന്‍റെ ആദ്യപകുതി അവസാനിക്കുന്പോഴേക്കും സംഗതി സംവിധായകന്‍റെ കൈവിട്ടുപോയെന്ന് തോന്നും. എന്നാൽ രണ്ടാം പകുതിയിൽ യഥാർഥ വിപ്ലവം വരാനിരിക്കുന്നതേ ഉണ്ടായിരുന്നുള്ളു. നായകന്‍റെ കൂട്ടുകാരായി എത്തിയവരുടെ കുസൃതികളും വേലത്തരങ്ങളുമെല്ലാം ഏവരെയും ചിരിപ്പിക്കുമെന്ന കാര്യത്തിൽ സംശയമില്ല. ഓട്ടോ ഡ്രൈവറായി എത്തിയ വിഷ്ണു ഗോവിന്ദനാകട്ടെ നിമിഷനേരം കൊണ്ട് പ്രേക്ഷകരെ ചിരിപ്പിച്ചു കൈയിലെടുത്തു.\nഅളിയന്മാരായി എത്തിയ അരിസ്റ്റോ സുരേഷും നോബിയും തങ്ങളുടെ വേഷം കൈയടക്കത്തോടെ ചെയ്തിട്ടുണ്ട്. പരീക്ഷണ ചിത്രമായതുകൊണ്ടുതന്നെ പാട്ടും പരീക്ഷണ വഴിയേയാണ് കടന്നു പോകുന്നത്.\nസണ്ണിവെയ്ന് വെല്ലുവിളി ഉയർത്തുന്ന കഥാപാത്രമൊന്നുമല്ല സത്യൻ. അതുകൊണ്ടുതന്നെ അധികം ആയാസപ്പെടാതെ സത്യനെ വൃത്തിയായി സണ്ണി കൈകാര്യം ചെയ്തിട്ടുണ്ട്. പേരിനോട് നീതി പുലർത്തിയാണ് ചിത്രം ക്ലൈമാക്സിലേക്ക് അടുക്കുന്നത്.\nനായകനും പ്രതിനായകനും അവർക്ക് പിന്നാലെ കൂടുന്നവരുമെല്ലാം ഒടുവിൽ ഒരു സംഗതിക്കായി അലഞ്ഞുതിരിഞ്ഞ് നടക്കുന്ന കാഴ്ച കാണേണ്ടത് തന്നെയാണ്. നിരനിരയായി എത്തുന്ന കഥാപാത്രങ്ങൾ സ്ഥാനത്തും അസ്ഥാനത്തും കോമഡി പറഞ്ഞ് പ്രേക്ഷകരുടെ ക്ഷമ പരീക്ഷിക്കുന്നുണ്ടെങ്കിലും ഈ പരീക്ഷണ ചിത്രം അമിത ചിന്തകൾ ഇല്ലാതെ കണ്ടിരുന്നാൽ ഇഷ്ടപ്പെട്ടേക്കാം.\nപെഗാസസിൽ പുതിയ വെളിപ്പെടുത്തൽ; ജസ്റ്റിസ് അരുൺ മിശ്രയുടെ ഫോണും ചോ‍ർത്തി\nഇന്ത്യയുടെ അഭിമാനം..! ഐഎൻഎസ് വിക്രാന്ത് സമുദ്ര പരീക്ഷണം തുടങ്ങി\nഒരു സമുദായത്തെ മറയാക്കി തടിച്ചു കൊഴുത്ത കൊള്ളസംഘമാണ് ലീഗെന്ന് ഡിവൈഎഫ്ഐ


ഗര്‍ഭകാലത്ത് സ്ത്രീകള് യോഗ ചെയ്യുന്നത് കൊണ്ടുള്ള ഗുണങ്ങള് ഇവയാണ് | yoga|pregnent lady\nJun 7, 2018, 11:52 pm IST\nഒരു സ്ത്രീ ഗര്‍ഭകാലത്ത് യോഗ ചെയ്യാന് പാടുണ്ടോ എന്ന സംശയത്തിനാണ് ഇവിടെ ഉത്തരം നല്‍കുന്നത്. ഗര്‍ഭിണികളും യോഗങ്ങള് ചെയ്തിരിക്കണം. ചെറിയരീതിയിലുള്ള വ്യായാമങ്ങള് ഗര്‍ഭിണികളുടെ മാനസികോല്ലാസത്തിനു നല്ലതാണ്. ഗര്‍ഭസ്ഥശിശുവിന്റെ ആരോഗ്യത്തിനും സുഖപ്രസവത്തിനും ശരിയായ യോഗാഭ്യാസങ്ങളും വ്യായാമങ്ങളും ആവശ്യമാണ്.\nഗര്‍ഭസ്ഥശിശുവിന് അത് ഏറെ പ്രയോജനകരമാകും. ചിന്തകളും ശരീരവും മറന്നുകൊണ്ട് ഏകാഗ്രമായ ധ്യാനാവസ്ഥയിലാണ് ഗര്‍ഭസ്ഥശിശു. കഠിനമായ യോഗാസനങ്ങള് ഗര്‍ഭിണികള് ചെയ്യരുത്. ചില ലഘുവായ വ്യായാമമുറകള് ഗര്‍ഭകാലത്തെ അസ്വസ്ഥതകള് അകറ്റാനും സുഖപ്രസവത്തിനും സഹായകമാണ്.\nലഘുയോഗാസനങ്ങളായ ഏകപാദാസനം, താടാസനം, പ്രാണായാമം, സേതുബന്ധാസനം എന്നിവ ലളിതമായരീതിയില് ചെയ്യുകയാണ് നല്ലത്. പ്രാണായാമവും ആസനവ്യായാമങ്ങളും കൂടാതെ ദിവസേനെ പത്ത് മിനിറ്റ് ധ്യാനിക്കുവാനും ഗര്‍ഭിണികള് സമയം കണ്ടെത്തണം. ഗര്‍ഭപാത്രവുമായി ബന്ധപ്പെട്ട പ്രശ്‌നമുള്ളവര്, രോഗികള്, നേരത്തെ ഗര്‍ഭം അലസിയവര് എന്നിവര് ഡോക്ടറുടെ നിര്‍ദ്ദേശങ്ങള് പാലിച്ചുവേണം യോഗ ചെയ്യാന്. യോഗാസനങ്ങള്‍ക്കു പുറമേ ഒരുമണിക്കൂര് നടത്തവും ഗര്‍ഭിണികള് ചെയ്യേണ്ടതുണ്ട്.\nyoga pregnent lady\nബ്രാന്‍ഡിങ് കേരള സമ്മിറ്റ്: രജിസ്‌ട്രേഷന് തുടങ്ങി\nദേവിപൂജയിൽ നാരങ്ങാ വിളക്കിന്‍റെ പ്രസക്തി\nദുബായ് എക്‌സ്‌പോയിൽ സ്ത്രീകൾക്ക് സൗജന്യ യോഗ പരിശീലനം: വിശദ വിവരങ്ങൾ അറിയാം\nNov 9, 2021, 06:22 pm IST\nയോഗ പ്രശസ്തനാക്കിയതോടെ കുത്തഴിഞ്ഞ ജീവിതവും പെണ്ണുകേസും , ആനന്ദ ഗിരിയുടെ അറസ്റ്റില് ഞെട്ടലോടെ വിശ്വാസികള്\nSep 23, 2021, 04:20 pm IST\nയോഗയ്ക്കിടെ കാൽ വഴുതി വീണ് മുതിർന്ന കോൺഗ്രസ് നേതാവ് ഓസ്‌കാര് ഫെര്‍ണാണ്ടസ് ഗുരുതരാവസ്ഥയിൽ\nJul 21, 2021, 07:51 am IST


ന്യൂഡല്‍ഹി: മുതിര്‍ന്ന ജഡ്ജിമാരെ ഒഴിവാക്കി സുപ്രീംകോടതി പുതിയ ഭരണഘടനാ ബെഞ്ചിന് രൂപം നല്‍കി . ചീഫ് ജസ്റ്റിസ് ദീപക് മിശ്രയാണ് തീരുമാനമെടുത്തത്. ആധാര്, ശബരിമല, സ്വവര്‍ഗരതി തുടങ്ങിയ കേസുകളാണ് പരിഗണിക്കുന്നത്. എ.കെ.സിക്രി, എ.എം.ഖാന്‍വില്‍ക്കര്, ഡിവൈ ചന്ദ്രചൂഡ്, അശോക് ഭൂഷണ് എന്നിവരാണ് ബെഞ്ചിലുള്ളത്. വാര്‍ത്താസമ്മേളനം നടത്തിയ നാല് ജഡ്ജിമാരും ബെഞ്ചിലില്ല.\nസുപ്രിം കോടതിയിലെ പ്രശ്നങ്ങള് ചായക്കോപ്പയിലെ കൊടുങ്കാറ്റാണെന്നും വിഷയം പരിഹരിച്ചെന്നും നേരത്തെ അറ്റോര്‍ണി ജനറല് കെകെ വോണുഗോപാല് അഭിപ്രായപ്പെട്ടിരുന്നു. രാവിലെ കോടതി നടപടിക്രമങ്ങള് തുടങ്ങുന്നതിന് മുന്‍പ് പതിവുപോലെയുള്ള ചായസത്കാരത്തിനിടയ്ക്ക് ജഡ്ജിമാര് പരസ്പരം കൂടിക്കാഴ്ച നടത്തിയെന്നും ഇതില് പ്രശ്നങ്ങള് പരിഹരിച്ചെന്നുമാണ് എജി വ്യക്തമാക്കിയത്.


A look back to KM Mani's budgets - Malayalam Goodreturns\n» കെ.എം മാണിയുടെ ബജറ്റുകളിലേയ്ക്ക് ഒരു തിരിഞ്ഞു നോട്ടം; അവസാന ബജറ്റ് സംഭവബഹുലം\nകെ.എം മാണിയുടെ ബജറ്റുകളിലേയ്ക്ക് ഒരു തിരിഞ്ഞു നോട്ടം; അവസാന ബജറ്റ് സംഭവബഹുലം\nPublished: Wednesday, April 10, 2019, 9:58 [IST]\n12 hrs ago കൊറോണ മഹാമാരിയ്ക്കിടയിലും മികച്ച നേട്ടം വാഗ്ദാനം ചെയ്യുന്ന മൂന്ന് നിക്ഷേപ മാർഗങ്ങൾ\n12 hrs ago എണ്ണയില് ഇന്ത്യയുടെ ഗതിയെന്ത്...? കാത്തിരിക്കണം മുക്കാല് വര്‍ഷം; എന്നാല് ശരിയാകുമോ?\n13 hrs ago പ്രധാനമന്ത്രി വയാ വന്ദന യോജന പെൻഷന് ഓൺലൈനായും ഓഫ്‌ലൈനായും അപേക്ഷിക്കേണ്ടത് എങ്ങനെ?\n13 hrs ago സമ്പദ്‌വ്യവസ്ഥയും ഓഹരി വിപണിയും തമ്മിലുള്ള ബന്ധമെന്ത്? സാമ്പത്തിക വിദഗ്ധരുടെ നിരീക്ഷണങ്ങൾ\nഅന്തരിച്ച മുന് മന്ത്രിയും കേരളാ കോണ്‍ഗ്രസ് (എം) ചെയര്‍മാനുമായിരുന്ന കെ.എം മാണിയ്ക്ക് റെക്കോർഡുകൾ നിരവധിയാണ്. എന്നാൽ ഇവയിൽ ഏറ്റവും പ്രധാനപ്പെട്ട ഒന്നാണ് ഏറ്റവും കൂടുതല് തവണ ബജറ്റ് അവതരിപ്പിച്ച ധനമന്ത്രി എന്ന് റെക്കോഡ്. അദ്ദേഹത്തിന്റെ ബജറ്റുകളിലെ ചില പ്രധാന ഏടുകൾ ഇവയാണ്.\nകേരളാ രാഷ്ട്രീയത്തിലെ അതികായനായിരുന്ന കെ.എം മാണിയുടെ റെക്കോർഡുകൾ ഇതാ..\nഏറ്റവും കൂടുതല് കാലം ധനവകുപ്പ് കൈകാര്യം ചെയ്ത വ്യക്തി\nഏറ്റവും കൂടുതല് കാലം നിയമസഭാംഗം (51 വര്‍ഷം)\nഏറ്റവും കൂടുതല് തവണ നിയമസഭാംഗം (13 തവണ)\nഏറ്റവും കൂടുതല് തവണ ബജറ്റ് അവതരിപ്പിച്ച ധനമന്ത്രി\nആദ്യമായി കർഷക പെൻഷൻ അനുവദിച്ചത് കെ.എം മാണിയുടെ 1980ലെ ബജറ്റിലാണ്. ഇതോടെയാണ് കേരളത്തിൽ ക്ഷേമ പെൻഷനുകൾക്ക് തുടക്കമായത്. വക്കീലൻമാർക്കും വക്കീൽ ഗുമസ്തൻമാർക്കും പെന്‍ഷന് അനുവദിച്ചതും കെ.എം മാണിയുടെ ബജറ്റിലാണ്.\n2011ലെ കാരുണ്യ പദ്ധതി കെ.എം മാണിയുടെ കൈയൊപ്പ് പതിഞ്ഞ പദ്ധതിയാണ്. കേരളത്തില് സാമ്പത്തികമായി പിന്നോക്കം നില്‍ക്കുന്ന കുടുംബങ്ങളിലെ അംഗങ്ങള്‍ക്ക് ചില രോഗങ്ങള്‍ക്ക് സര്‍ജറി ഉള്‍പ്പെടെയുള്ള ചികിത്സക്ക് ധനസഹായം ലഭ്യമാക്കുക എന്ന ലക്ഷ്യത്തോടെ നടപ്പാക്കുന്ന പദ്ധതിയാണ് കാരുണ്യ ബെനവലന്റ് ഫണ്ട്. സംസ്ഥാന ഭാഗ്യക്കുറി വകുപ്പ് നടപ്പാക്കി വരുന്ന കാരുണ്യ, കാരുണ്യ പ്ലസ് എന്നീ പ്രതിവാര ഭാഗ്യക്കുറികളില് നിന്നുള്ള വരുമാനമാണ് ഈ പദ്ധതിക്ക് വേണ്ടി നീക്കി വച്ചിരിക്കുന്നത്.\nറവന്യു അദാലത്തുകൾക്ക് തുടക്കം\nറവന്യുമന്ത്രി എന്ന നിലയിൽ അദ്ദേഹമാണ് കേരളത്തിലാദ്യമായി റവന്യൂ അദാലത്തുകൾക്ക് തുടക്കമിട്ടത്. സംസ്ഥാനത്ത് കുടിവെളളം, വൈദ്യുതി എന്നിവ എത്തിക്കാൻ തുടങ്ങി വച്ച പല പദ്ധതികളും മാണി ബജറ്റിൽ അവതരിപ്പിച്ചിരുന്നതാണ്.\n1986-87ലെ ബജറ്റിലാണ് മാണി രാജ്യത്തെ ആദ്യ മിച്ച ബജറ്റ് അവതരിപ്പിച്ചത്. ഇത് അക്കാലത്ത് ഏറെ വിവാദമുണ്ടാക്കിയിരുന്നു. 15 കോടിയുടെ മിച്ച ബജറ്റ് ആണ് അന്ന് അദ്ദേഗം അവതരിപ്പിച്ചത്.\nപതിമൂന്ന് ബജറ്റുകള് അവതരിപ്പിച്ച മാണിയുടെ അവസാന ബജറ്റ് അവതരണം മലയാളികൾ മറക്കാനിടയില്ല. ബാർ കോഴ ആരോപണത്തിൽ പ്രതിപക്ഷം സഭയ്ക്കുള്ളിൽ തീർത്ത പ്രതിഷേധം മറികടന്നായിരുന്നു കെ.എം മാണിയുടെ അവസാനത്തെ ബജറ്റ് അവതരിപ്പിച്ചത്. കേരള നിയമസഭയുടെ ചരിത്രത്തില് ബജറ്റ് വായിച്ചവതരിപ്പിക്കാതെ പാസാക്കേണ്ടി വന്നത് മാണിയുടെ അവസാനത്തെ ബജറ്റ് അവതരണ വേളയിലായിരുന്നു.\nപലിശ നിരക്ക് കുറയ്ക്കാൻ ധനമന്ത്രി ബാങ്കുകളോട് വീണ്ടും ആവശ്യപ്പെട്ടതായി റിപ്പോർട്ട്\nധനമന്ത്രിയും ബാങ്ക് സിഇഒമാരുമായുള്ള യോഗം മാറ്റി വച്ചു\nസംസ്ഥാനങ്ങൾക്ക് വേണ്ടത് അഭിനന്ദനമല്ല, പണമാണെന്ന് തോമസ് ഐസക്ക്\nകൊറോണ പ്രതിസന്ധി മറികടക്കാനുള്ള നടപടികള് ധനകാര്യ മന്ത്രി ഇന്ന് പ്രഖ്യാപിച്ചേക്കും\nമുൻ ധനമന്ത്രി അരുൺ ജയ്റ്റ്ലിയുടെ നില അതീവ ഗുരുതരം\n2019-20യൂണിയന് ബജറ്റിന് രൂപം നല്‍കിയത് ഇവരാണ്\nകേന്ദ്ര സര്‍ക്കാര് ധനകാര്യ സ്ഥാപനങ്ങളുടെ നിയന്ത്രണം ആര്‍ബിഐക്ക് കൈമാറും:നിര്‍മ്മല സീതാരാമ�\nആദ്യ ബജറ്റിന് മുന്നോടിയായി ധനമന്ത്രി നിര്‍മല സീതാരാമന് മന്‍മോഹന്‍സിംഗുമായി കൂടിക്കാഴ്ച നട�\nRead more about: finance minister budget ബജറ്റ് ധനമന്ത്രി\nA look back to KM Mani's budgets\nKM Mani, former chairman of the Kerala Congress (M) and former Minister of State, has many records.Here are some important points of his budgets.\nStory first published: Wednesday, April 10, 2019, 9:58 [IST]


സെവാഗ്, മോഹന്‍ലാല്, അക്ഷയ് കുമാര്; 2019 ലോക്‌സഭാ തെരഞ്ഞെടുപ്പില...\nസെവാഗ്, മോഹന്‍ലാല്, അക്ഷയ് കുമാര്; 2019 ലോക്‌സഭാ തെരഞ്ഞെടുപ്പില് പ്രമുഖരെ അണിനിരത്താന് ബി.ജെ.പി\n2019 ലോക്‌സഭാ തെരഞ്ഞടുപ്പില് കലാ-കായിക രംഗത്ത് നിന്നും പ്രമുഖരെ സ്ഥാനാര്‍ത്ഥികളാക്കാനുള്ള സാധ്യത പരിശോധിച്ച് ബി.ജെ.പി.\n16 Sep, 2018 at 05:15 AM\n2019 ലോക്‌സഭാ തെരഞ്ഞെടുപ്പില് കലാ-കായിക-സാംസ്കാരിക രംഗത്ത് നിന്നും പ്രമുഖരെ സ്ഥാനാര്‍ത്ഥികളാക്കാനുള്ള സാധ്യത പരിശോധിച്ച് ബി.ജെ.പി. ഇത്തരത്തില് മോഹന്‍ലാലിന്റെ പേര് നേരത്തെ സജീവമായിരുന്നു. ബോളിവുഡില് നിന്ന് അക്ഷയ് കുമാര്, മാധുരി ദീക്ഷിത്ത്, മുന് ഇന്ത്യന് ഓപ്പണര് വീരേന്ദര് സെവാഗ് എന്നിവരുടെ പേരുകളാണ് ഇപ്പോള് ഉയര്‍ന്നുവരുന്നത്. പേര് വെളിപ്പെടുത്താല് താല്‍പര്യപ്പെടാത്ത ഒരു നേതാവിനെ ഉദ്ധരിച്ച് ഒരു ദേശീയ മാധ്യമമാണ് ഇക്കാര്യം റിപ്പോര്‍ട്ട് ചെയ്യുന്നത്.\nBJPMohanlalAkshay KumarVirender Sehwag2019 General Polls


രാവിലെയും വൈകുന്നേരവും പഴക്കടയിൽ ഹാജർ; മലയണ്ണാൻമാർ നസീമക്ക് മക്കളെ പോലെ | Malabar Giant Squirrel and its tale of unusual friendship\nരാവിലെയും വൈകുന്നേരവും പഴക്കടയിൽ ഹാജർ; ടുട്ടു അണ്ണാൻ സൂപ്പറാ!\nമനോരമ ലേഖകൻ June 28, 2019 03:24 PM IST\nനസീമ ബീഗം ടുട്ടുവിനൊപ്പം\nരാവിലെ നസീമ ബീഗം പഴക്കട തുറക്കുമ്പോൾ വിശേഷങ്ങളുമായി ആദ്യമെത്തുന്നത് ടുട്ടുവെന്ന് നസീമ വിളിക്കുന്ന മലയണ്ണാനാണ്. കൂനൂർ സിംസ് ഉദ്യാനത്തിന്റെ കവാടത്തിന് മുമ്പിലാണ് നസീമയുടെ പഴക്കട. ഉദ്യാനത്തിന്റെ സമീപത്തുള്ള ഉയർന്ന മരത്തിലാണ് ടുട്ടുവിന്റെ വാസം. ടുട്ടുവിനെ കൂടാതെ പേരില്ലാത്ത3അണ്ണാറക്കണ്ണൻമാർ കൂടി ഇവിടെയുണ്ട്. രാവിലെയും വൈകുന്നേരവും ഇവർ പഴക്കടയിലെത്തും നസീമയുടെ അനുവാദമില്ലാതെ പഴങ്ങൾ തൊടില്ല.\nനസീമ മുറിച്ചു നൽകുന്ന പഴങ്ങൾ മാത്രമെ കഴിക്കുയുള്ളു. ബട്ടർ ഫ്രൂട്ട്, സീതപ്പഴം എന്നിവയോടാണ് താൽപര്യം. കടയിലെത്തിയാൽ ചെമ്പൻ നിറമുള്ള വാലുയർത്തി നസീമയോടു കുറച്ചു നേരം കലഹിക്കും. നസീമയും അണ്ണാൻമാരുമായുള്ള സ്നേഹ പ്രകടനം കാണാൻ ഉദ്യാനത്തിലേക്ക് വരുന്ന സഞ്ചാരികളും കാത്തിരിക്കും. ഇവർ കടയിലെത്തിയാൽ പിന്നെ ക്യാമറ ഫ്ലാഷ് മിന്നും. നസീമയ്ക്ക് മാത്രമെ ടുട്ടുവിൻറെ ദേഹത്ത് സ്പർശിക്കാൻ അനുവാദമുള്ളൂ. മറ്റാരെയും അടുപ്പിക്കാറില്ല.\nനസീമക്ക് അണ്ണാൻമാർ മക്കളെ പോലെയാണ്. മലയണ്ണാൻ വംശനാശ ഭീഷണി നേരിടുന്ന ജീവിയാണ്. നീലഗിരി ജില്ലയിൽ ഗൂഡല്ലൂർ,പന്തല്ലൂർ കൂനൂർ, കോത്തഗിരി പ്രദേശങ്ങളിലാണ് ഇവയെ കണ്ടു വരുന്നത്. ഇപ്പോൾ ഇവയുടെ എണ്ണം വർധിച്ചിട്ടുണ്ട് ഉയർന്ന മരങ്ങളിലാണ് ഇവ കൂട് കൂട്ടുന്നത്. മനുഷ്യരുമായി അപൂർവ്വമായി മാത്രമേ കൂട്ടുകൂടാറുള്ളു.


പവന്റെ കരച്ചിൽ പൊലീസ് കേട്ടു; കട്ടോണ്ടു പോയ നെല്ലിച്ചെടിക്ക് പകരം ഒട്ടേറെ ചെടികൾ സമ്മാനമായി നൽകി – News18 Malayalam\nപവന്റെ കരച്ചിൽ പൊലീസ് കേട്ടു; കട്ടോണ്ടു പോയ നെല്ലിച്ചെടിക്ക് പകരം ഒട്ടേറെ ചെടികൾ സമ്മാനമായി നൽകി\n"വീട്ടിലെ നെല്ലി ചെടി ആരോ മുറിച്ചു കൊണ്ടു പോയി, ഇത് ചെയ്ത ദുഷ്ടനെ പിടികൂടണം," പോലീസിന് കഴിഞ്ഞ ദിവസം ലഭിച്ച ഒരു പരാതിയാണ് ഇത്\nLast Updated : August 27, 2020, 14:31 IST\n"വീട്ടിലെ നെല്ലി ചെടി ആരോ മുറിച്ചു കൊണ്ടു പോയി, ഇത് ചെയ്ത ദുഷ്ടനെ പിടികൂടണം." പോലീസിന് കഴിഞ്ഞ ദിവസം ലഭിച്ച ഒരു പരാതിയാണ് ഇത്. ഫോണിന്റെ മറുവശത്ത് പൊട്ടിക്കരഞ്ഞ് പരാതിക്കാരനായ ആറാം ക്ലാസുകാരൻ. നായരമ്പലം കുടുങ്ങാശേരി ലൊബേലിയ ഹയർ സെക്കൻഡറി സ്കൂൾ വിദ്യാർത്ഥിയായ പവൻ നാഷ് ആണ് നെല്ലി ചെടി മോഷണം പോയതായി പോലീസിൽ പരാതി നൽകിയത്.\nകുട്ടികളുടെ പ്രശ്നങ്ങൾ പരിഹരിക്കുന്നതിനുള്ള പോലീസിന്റെ പദ്ധതിയായ ചിരിയുടെ നമ്പറിലേക്കാണ് ഫോൺകോൾ ആദ്യമെത്തിയത്. ഗൗരവം മനസ്സിലാക്കിയ പൊലീസ് പരാതി പിന്നീട് എറണാകുളം പോലീസ് സ്റ്റേഷനിലേക്ക് കൈമാറി. പരിസ്ഥിതി ദിനത്തോടനുബന്ധിച്ച് സ്ക്കൂളിൽ നിന്ന് ലഭിച്ചതാണ് പവന് നെല്ലി ചെടി. രണ്ടു വർഷമായി വീട്ടുമുറ്റത്ത് നട്ടു വളർത്തി പരിപാലിച്ചു വരികയായിരുന്നു.\nപരാതി ലഭിച്ചയുടൻ തന്നെ ഞാറക്കൽ പോലീസ് പവനെ ഫോണിൽ ബന്ധപ്പെട്ട് കാര്യങ്ങൾ തിരക്കി. കാണാതെ പോയ നെല്ലി ചെടിക്ക് പകരം രണ്ട് നെല്ലിത്തൈകളും പേര, സീതപ്പഴം, പുളി തുടങ്ങിയവയുടെ തൈകളുമായി പവന്റെ വീട്ടിൽ എ.എസ്.ഐ. പി.എം. ഗോപിയുടെ നേതൃത്വത്തിൽ പോലീസുകാർ എത്തി. ആരോ മുറിച്ചെടുത്ത പഴയ നെല്ലി ചെടിക്ക് സമീപം തന്നെ പുതിയൊരെണ്ണം നട്ടുപിടിപ്പിച്ചു.\nപവന് നെല്ലി ചെടി തന്നെ സംഘടിപ്പിച്ചു നൽകാൻ ഒരല്പം ബുദ്ധിമുട്ടിയെങ്കിലും പരാതിക്കാരന്റെ സന്തോഷത്തിന് മുൻപിൽ അത്തരം ബുദ്ധിമുട്ടുകൾ ഒന്നുമല്ലെന്നും എ.എസ്.ഐ. ഗോപി പറയുന്നു. കൂടുതൽ ചെടികൾ ആവശ്യമുണ്ടെങ്കിൽ ബന്ധപ്പെടാനും പോലീസ് പവനോട് പറഞ്ഞിട്ടുണ്ട്.\nഎസ്പിസി കേഡറ്റ് ആയ ചേച്ചി പവിത്രയുടെ അധ്യാപകനായ ഹരികുമാറാണ് ചിരിയുടെ നമ്പർ നൽകി പവനോട് പരാതി നൽകാൻ നിർദ്ദേശിച്ചിരുന്നത്. എ.എ. നാഷിന്റെയും ദിവ്യയുടെയും മകനാണ് പവൻ. പോലീസിന്റെ ജനകീയ പ്രവർത്തനങ്ങൾ കോവിഡ് കാലത്തും തുടരുന്നതിന്റെ തെളിവാണ് പവന്റെ അനുഭവം.\nFirst published: August 27, 2020, 14:05 IST\nkerala policeschool studentsstolen plantviral


നഗര യാത്രികരെ ലക്ഷ്യമിട്ട് 'ക്ലിഖുമായി' ഹോണ്ട | honda launched new scooter cliq | Madhyamam\nHomechevron_rightHot Wheelschevron_rightAuto Newschevron_rightനഗര യാത്രികരെ...\ndate_range 21 Jun 2017 9:56 PM GMT\nനഗര യാത്രികരെ ലക്ഷ്യമിട്ട് 'ക്ലിഖുമായി' ഹോണ്ട\nകഴിഞ്ഞ വർഷമാണ് 'നവി' എന്ന കുഞ്ഞൻ സ്കൂട്ടർ ഹോണ്ട വിപണിയിലെത്തിക്കുന്നത്. പുതിയ രൂപഭാവങ്ങളുമായി അവതരിപ്പിക്കപ്പെട്ട നവി അത്ര ക്ലച്ച് പിടിച്ചില്ല. നവിയിൽ ഉണ്ടായ തിരിച്ചടിയിൽ നിന്ന് പാഠമുൾക്കൊണ്ടാണ് ക്ലിഖുമായി ഹോണ്ട എത്തുന്നത്. നവിയുടെ അതേ പ്ലാറ്റ്ഫോമിലാണ് ഹോണ്ട ക്ലിഖിനെയും അണിയിച്ചൊരുക്കുന്നത്. നഗര യാത്രികരെയാണ് പുതിയ സ്കൂട്ടറിലൂടെ പ്രധാനമായും ലക്ഷ്യമിടുന്നത്.\nഇന്ത്യൻ വിപണിയിൽ കളമറിഞ്ഞ് കളിക്കാൻ തന്നെയാണ് ഹോണ്ടയുടെ തീരുമാനം. അതിനായി കുറഞ്ഞ വിലയിൽ സ്കൂട്ടർ പുറത്തിറക്കുക എന്ന തന്ത്രമാണ് ഹോണ്ട സ്വീകരിക്കുന്നത്. 42,499 രൂപയാണ് ക്ലിഖിെൻറ വില. രാജസ്ഥാനിലെ തപുകര നിർമാണ കേന്ദ്രത്തിലാണ് സ്കൂട്ടറിെൻറ നിർമാണം ഹോണ്ട പൂർത്തീകരിച്ചിരിക്കുന്നത്. ആദ്യ ഘട്ടത്തിൽ രാജസ്ഥാൻ വിപണിയിലെത്തുന്ന ക്ലിഖ് വൈകാതെ തന്നെ മറ്റ് വിപണികളിലേക്കും എത്തും.\nപുതിയ ഡിസൈനിലാണ് ഹോണ്ട സ്കൂട്ടറിനെ അണിയിച്ചൊരുക്കിയിരിക്കുന്നത്. എന്നാൽ ഇൗ ഡിസൈൻ എത്രത്തോളം ആളുകളെ ആകർഷിക്കുമെന്ന് കണ്ടറിയണം. ബോഡി പാനലുകളുടെ വലിപ്പം കുറച്ചത് സ്കൂട്ടറിെൻറ വില കുറക്കുന്നതിന് കമ്പനിയെ സഹായിച്ചിട്ടുണ്ട്. ഡിയോയുമായി സാമ്യം പുലർത്തുന്നതാണ് ഹെഡ്ലൈറ്റിെൻറ ഡിസൈൻ. ഹാൻഡിൽബാറിൽ പുതുമകളൊന്നും നൽകിയിട്ടില്ല.\nവലിയ ഫ്ലോറും സീറ്റുമാണ് സ്കൂട്ടറിെൻറ പ്രധാന പ്രത്യേകതകളായി ഹോണ്ട അവകാശപ്പെടുന്നത്ത്. റിയർ ഗ്രാബ് റെയിലിനോട് ചേർന്ന് ലഗേജ് കരിയർ എക്സ്ട്രാ ഫിറ്റിങായി ഘടിപ്പിക്കാനുള്ള സൗകര്യവും ഹോണ്ട നൽകുന്നുണ്ട്. തരക്കേടില്ലാത്ത സ്റ്റോറേജ് സീറ്റിനടിയിലും നൽകുന്നുണ്ട്. മൊബൈൽ ചാർജ് ചെയ്യുന്നതിനുള്ള സോക്കറ്റും സീറ്റിനടിയിൽ ഘടപ്പിച്ചിരിക്കുന്നു.\nഡിസ്ക് ബ്രേക്ക് ക്ലിഖിൽ ലഭ്യമല്ല. മുൻ പിൻ ടയറുകൾക്ക് സുരക്ഷയൊരുക്കുന്നത് ഡ്രം ബ്രേക്കുകളാണ്. ഹോണ്ടയുടെ കോംബി ബ്രേക്കിങ് സിസ്റ്റവും ഉൾക്കൊള്ളിച്ചിരിക്കുന്നു. ആക്ടീവയുടെ ലൈറ്റിൽ ഉപയോഗിച്ചിരിക്കുന്ന 110 സി.സി എൻജിനാണ് ക്ലിഖിലും. ഹോണ്ട ഇക്കോ ടെക്നോളജിയും സ്കൂട്ടറിൽ ഉൾക്കൊള്ളിച്ചിട്ടുണ്ട്. 8 ബി.എച്ച്.പി പവറും 5500 ആർ.പി.എമ്മിൽ9എൻ.എം ടോർക്കും സ്കൂട്ടറിൽ നിന്ന് ലഭിക്കും. 102 കിലോയാണ് ആകെ ഭാരം 3.5 ലിറ്ററാണ് ടാങ്ക് കപ്പാസിറ്റി.\nNews Summary - honda launched new scooter cliq


അന്നാ കരേനിന - വിക്കിപീഡിയ\n(അന്ന കരേനിന എന്ന താളിൽ നിന്നും തിരിച്ചുവിട്ടതു പ്രകാരം)\nലിയോ ടോൾസ്റ്റോയ് എഴുതിയ വിഖ്യാത റഷ്യൻ നോവൽ . പത്തൊമ്പതാം നൂറ്റാണ്ടിലെ റഷ്യൻ സാമൂഹിക ജീവിതത്തിന്റെ പശ്ചാത്തലത്തിൽ ചില കുടുംബങ്ങളുടെ കഥകൾ കൂട്ടിയിണക്കിയതാണ് ഇതിവൃത്തം. പത്തൊൻപതാം നൂറ്റാണ്ടിലെ തന്നെ മറ്റൊരു പ്രശസ്ത നോവലായ ഗുസ്താവ് ഫ്ലോബേറിന്റെ (Gustav Flaubert)മദാം ബോവറിയെപ്പോലെ, സ്നേഹരഹിതമായ ഒരു വിവാഹത്തിന്റെ ബന്ധനം സൃഷ്ടിച്ച ശൂന്യതയിൽ വിവാഹേതരപ്രണയത്തിലേക്കും അവിശ്വസ്തതയിലേക്കും തള്ളിനീക്കപ്പെട്ട ഒരു സ്ത്രീയുടെ കഥയാണ് നോവൽ പറയുന്നത്.\n“ സന്തുഷ്ടകുടുംബങ്ങളെല്ലാം ഒരേ മട്ടാണ്, എന്നാൽ ഓരോ അസന്തുഷ്ടകുടുംബവും അസന്തുഷ്ടമായിരുക്കുന്നത് അതിന്റെ പ്രത്യേക വഴിക്കാണ് ”\nഎന്ന പ്രശസ്തമായ വാക്യത്തിൽ തുടങ്ങുന്ന നോവൽ, കുടുംബബന്ധങ്ങളിലെ പ്രതിസന്ധികളെ പിന്തുടരുന്നതിനൊപ്പം ജീവിതത്തിന്റെ അർത്ഥത്തിനും സാമൂഹ്യനീതിക്കും വേണ്ടിയുള്ള അന്വേഷണത്തിന്റെ കഥയും പറയുന്നുണട്. തീവണ്ടിക്കുമുൻപിൽ ചാടിയുള്ള കഥാനായിക അന്നയുടെ ആത്മഹത്യയിലാണ് അന്നാ കരേനിനയുടെ പ്രസിദ്ധമായ ദുരന്തസമാപ്തി.\nപീറ്റേഴ്സ് ബർഗിലെ ഒരുയർന്ന ഉദ്യോഗസ്ഥന്റെ ഭാര്യയായ അന്നാ കരേനിന മോസ്‌കോവിൽ വച്ച് വ്രോൺസ്കി എന്നൊരാളുടെ കാമുകിയായിത്തീർന്നു. അവരുടെ അവിഹിതബന്ധം അന്നയുടെ കുടുംബജീവിതം തകർത്തു. ഒടുവിൽ വോൺസ്കിയിൽ ദുശ്ശങ്ക തോന്നിയ അവൾ ആത്മഹത്യ ചെയ്തു. ഈ ദുരന്തകഥയ്ക്ക് സമാന്തരമായി ലെവിൻ എന്നൊരാളുടെ ആദർശപൂർണമായ കുടുംബജീവിതത്തിന്റെ കഥയും അവതരിപ്പിച്ചിരിക്കുന്നു. പരസ്പരം സ്‌നേഹിക്കുകയും തെറ്റുകൾ പൊറുക്കുകയും ചെയ്യുന്ന മനുഷ്യാത്മാക്കളാണ് ആ കുടുംബത്തിലുള്ളത്. ലെവിന്റെ കഥയിൽ ടോൾസ്റ്റോയിയുടെ ജീവിതകഥ പ്രതിഫലിക്കുന്നതായി കരുതപ്പെടുന്നു.\nവിശ്വസാഹിത്യത്തിലെ ഏറ്റവും മഹത്തായ സൃഷ്ടികളിലൊന്നായി കരുതപ്പെടുന്ന `അന്ന കരേനിന' ലോകത്തിലെ മിക്കവാറും എല്ലാ ഭാഷകളിലും വിവർത്തനം ചെയ്യ പ്പെട്ടിട്ടുണ്ട്. പിന്നീടുണ്ടായ ആത്മീയ പ്രതിസന്ധിയുടെ അവസാനം പഴയതരം കഥകൾ എഴുതുന്നത് നിർത്തിയപ്പോൾ ടോൾസ്റ്റൊയി പറഞ്ഞത്, തനിക്ക് എഴുതാനുണ്ടായിരുന്നതൊക്കെ, അന്നാ കരേനിനയിൽ എഴുതിയിട്ടുണ്ട് എന്നാണ്. ഹോളിവുഡിന്റെ ഇഷ്ടകഥകളിലൊന്നായ അന്നാ കരേനിന, പലവട്ടം അവിടെ ചലച്ചിത്രവൽ‍ക്കരിക്കപ്പെട്ടിട്ടുണ്ട്. അതിന്റെ ഏറെ പ്രശസ്തമായ ചലചിത്രാവിഷ്കരണങ്ങളിലൊന്നിൽ അന്നയായി അഭിനയിച്ചത് പ്രഖ്യാത നടി ഗ്രെറ്റ ഗാർബോ ആയിരുന്നു. 2007 ജനുവരിയിൽ അമേരിക്കയിലെ ടൈം മാസിക അന്നാ കരേനിന, യുദ്ധവും സമാധാനവും എന്നിവയെ എല്ലാക്കാലത്തേയും ഏറ്റവും നല്ല പത്തു നോവലുകളിൽ യഥാക്രമം ഒന്നാമത്തേതും മൂന്നാമത്തേതും ആയി വിലയിരുത്തി.\n൧ ^ "Happy families are alike; but every unhappy family is unhappy in its own way" എന്ന് ആംഗലം.\n↑ Books and Writers Lev Tolstoi\n↑ Gret Books Index അന്നാ കരേനിന ഓൺലൈൻ\nഈ ലേഖനത്തിലെ വിഷയത്തെ സംബന്ധിക്കുന്ന കൃതി വിക്കിഗ്രന്ഥശാലയിലെ Anna Karenina എന്ന താളിലുണ്ട്.\n"https://ml.wikipedia.org/w/index.php?title=അന്നാ_കരേനിന&oldid=1840353" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 20:48, 29 സെപ്റ്റംബർ 2013.


തിരുവനന്തപുരം സ്വർണക്കടത്ത് കേസ്: കസ്റ്റംസ് ഓഫീസർ ബി രാധാകൃഷ്ണൻ അറസ്റ്റിൽ | Customs officer B Radhakrishnan arrested in Thiruvananthapuram gold smuggling case – News18 Malayalam\nHome » photogallery » crime » CUSTOMS OFFICER B RADHAKRISHNAN ARRESTED IN THIRUVANANTHAPURAM GOLD SMUGGLING CASE\nതിരുവനന്തപുരം സ്വർണക്കടത്ത് കേസ്: കസ്റ്റംസ് ഓഫീസർ ബി രാധാകൃഷ്ണൻ അറസ്റ്റിൽ\nസിബിഐ ഓഫീസിലേക്ക് പോകുന്ന വഴിയാണ് പൊലീസ് രാധാകൃഷ്ണനെ നാടകീയമായി അറസ്റ്റ് ചെയ്തത്....\n| December 12, 2019, 16:50 IST\nതിരുവനന്തപുരം സ്വര്‍ണക്കടത്ത് കേസിലെ പ്രധാന പ്രതികളിലൊരാളായ കസ്റ്റംസ് ഓഫീസര് ബി രാധാകൃഷ്ണന് പിടിയില്. കൊച്ചിയിലെ സിബിഐ ഓഫീസിലേക്ക് വരുമ്പോഴാണ് രാധാകൃഷ്ണനെ പൊലീസ് അറസ്റ്റ് ചെയ്യുന്നത്. രാധാകൃഷ്ണന് അടക്കമുള്ള പ്രതികള്‍ക്കെതിരെ ഡയറക്ടറേറ്റ് ഓഫ് റവന്യു ഇന്റലിജന്‍സിന്റെ നിര്‍ദ്ദേശപ്രകാരം കരുതല് തടങ്കല് ഉത്തരവ് വന്നിരുന്നു. അതിന് ശേഷം ഈ കേസില് അന്തരിച്ച വയലിനിസ്റ്റ് ബാലഭാസ്‌കറിന്റെ കോര്‍ഡിനേറ്ററായ പ്രകാശ് തമ്പി, സെറീന ഷാജി, അഡ്വ. ബിജു എന്നിവര് ഈ ഉത്തരവുപ്രകാരം പൂജപ്പുര സെന്‍ട്രല് ജയിലായിരുന്നു.\nഉത്തരവ് വന്നതിന് ശേഷം വിഷ്ണു സോമസുന്ദരം, ബി രാധാകൃഷ്ണന് എന്നിവര് ഒളിവില് പോയിരുന്നു. രാധാകൃഷ്ണന്റെ പങ്കിനെക്കുറിച്ച് സിബിഐ പ്രത്യേകം കേസെടുത്ത് അന്വേഷണം തുടങ്ങുകയും അദ്ദേഹത്തിന്റെ വീട്ടിലെത്തി നോട്ടീസ് നല്‍കുകയും ചെയ്തിരുന്നു. ഈ കേസില് ചോദ്യം ചെയ്യലിന് ഹാജരാകുന്നതിനായി കൊച്ചിയിലെ സിബിഐ ഓഫീസിലേക്ക് വരുന്ന വഴിക്കുവെച്ചാണ് രാധാകൃഷ്ണനെ കരുതല് തടങ്കല് ഉത്തരവ് പ്രകാരം പോലീസ് അറസ്റ്റ് ചെയ്യുന്നത്. ഇദ്ദേഹത്തെ പൂജപ്പുര സെന്‍ട്രല് ജയിലിലേക്ക് മാറ്റി.\nകരുതല് തടങ്കല് ഉത്തരവ് പ്രകാരമാണ് അറസ്റ്റെന്നതിനാല് കുറഞ്ഞത് ഒരുവര്‍ഷത്തോളം ജയിലില് നിന്ന് പുറത്തിറങ്ങാന് രാധാകൃഷ്ണന് സാധിക്കില്ല. അതിനാല് ഒളിവിലിരിക്കെ കരുതല് തടങ്കല് ഒഴിവാക്കാന് രാധാകൃഷ്ണന് ശ്രമിച്ചിരുന്നു. ഇതിനിടെയാണ് സിബിഐ കേസെടുക്കുന്നത്. ചോദ്യം ചെയ്യലിന് ഹാജരാകണമെന്നും അല്ലെങ്കില് അറസ്റ്റ് വാറണ്ട് പുറപ്പെടുവിക്കുമെന്നും സിബിഐ നോട്ടീസ് നല്‍കിയതോടെയാണ് രാധാകൃഷ്ണന് സിബിഐ ഓഫീസിലേക്ക് പോയത്. ഈ യാത്രക്കിടെയാണ് നാടകീയമായി പൊലീസ് രാധാകൃഷ്ണനെ അറസ്റ്റ് ചെയ്യുന്നത്.\nകഴിഞ്ഞ ഒരുവര്‍ഷത്തിനിടെ 705 കിലോ സ്വര്‍ണം തിരുവനന്തപുരം വിമാനത്താവളം വഴി കടത്താനായി പ്രതികള്‍ക്ക് കൂട്ടുനിന്നത് ബി. രാധാകൃഷ്ണനാണെന്ന് ഡിആര്‍ഐ കണ്ടെത്തിയിരുന്നു. പ്രതികള് സ്വര്‍ണവുമായി വന്നിരുന്ന സമയത്തെല്ലാം എക്‌സ് റെ പരിശോധന ബി. രാധാകൃഷ്ണനാണ് നിയന്ത്രിച്ചിരുന്നത്. ഈ കാലയളവിലാണ് പ്രതികള് വിമാനത്താവളത്തില് നിന്ന് സ്വര്‍ണവുമായി കടന്നുപോയത്.\nWorld AIDS Vaccine Day | ഇന്ന് ലോക എയ്ഡ്‌സ് വാക്‌സിൻ ദിനം: വാക്‌സിനു പിന്നിൽ പ്രവർത്തിക്കുന്നവരെ ആദരിക്കാം


ഹോം ഗ്രൗണ്ടില് ജയിക്കാന് ബാംഗ്ലൂര്; വീഴ്‌ത്താന് മുംബൈയുടെ തന്ത്രങ്ങളിങ്ങനെ\nFirst Published 28, Mar 2019, 11:00 AM IST\nരാത്രി എട്ടിന് ബെംഗളൂരു ചിന്നസ്വാമി സ്റ്റേഡിയത്തിലാണ് മത്സരം. ഈ എഡിഷനില് തോറ്റ് തുടങ്ങിയ ടീമുകളാണ് മുംബൈയും ബാംഗ്ലൂരും.\nബെംഗളൂരു: ഐപിഎല്ലില് മുംബൈ ഇന്ത്യന്‍സ് ഇന്ന് റോയല് ചലഞ്ചേഴ്സ് ബാംഗ്ലൂരിനെ നേരിടും. രാത്രി എട്ടിന് ബെംഗളൂരു ചിന്നസ്വാമി സ്റ്റേഡിയത്തിലാണ് മത്സരം. ഈ എഡിഷനില് തോറ്റ് തുടങ്ങിയ ടീമുകളാണ് മുംബൈയും ബാംഗ്ലൂരും. മുംബൈ, ഡല്‍ഹിക്ക് മുന്നില് വീണപ്പോള് ബാംഗ്ലൂരിന് ചെന്നൈയുടെ കരുത്ത് മറികടക്കാനായില്ല.\nഹോം ഗ്രൗണ്ടില് ആദ്യ മത്സരത്തിനിറങ്ങുന്ന ബാംഗ്ലൂര് ഉറ്റുനോക്കുന്നത് വിരാട് കോലിയുടെയും എ ബി ഡിവിലിയേഴ്‌സിന്‍റെയും ബാറ്റുകളെയാണ്. ചെന്നൈയ്ക്കെതിരെ ഇരുവരും തുടക്കത്തിലെ വീണപ്പോള് സ്‌കോര് 70ല് ഒതുങ്ങി. ബൗളര്‍മാര് പൊരുതിനോക്കിയത് കോലിക്ക് ആശ്വാസമാണ്. ഇന്ത്യന് താരങ്ങളെ കൂടുതല് ആശ്രയിച്ച് മുന്നേറാനാണ് ബാംഗ്ലൂരിന്‍റെ തീരുമാനം.\nകോലിയുടെ തന്ത്രങ്ങള്‍ക്ക് രോഹിത് ശര്‍മ്മയുടെ മറുപടിയിങ്ങനെ. ജസ്‌പ്രീത് ബുംറയുടെ പരുക്ക് മാറിയതും ലങ്കന് പേസര് ലസിത് മലിംഗ ടീമിനൊപ്പം ചേര്‍ന്നതും മുംബൈയ്ക്ക് കരുത്താവും. രോഹിത്തിനൊപ്പം ക്വിന്‍റണ് ഡി കോക്ക്, പാണ്ഡ്യ സഹോദരന്‍മാര്, യുവ്‌രാജ് എന്നിവരുടെ പ്രകടനവും നിര്‍ണായകമാവും. ഐപിഎല്ലില് ഇരു ടീമും ഏറ്റുമുട്ടിയത് 25 തവണ. 16ല് മുംബൈയും ഒന്‍പതില് ബാംഗ്ലൂരും ജയിച്ചു.\nLast Updated 28, Mar 2019, 11:00 AM IST\nipl 2019 Match 7\nRCB vs MI Player Analysis\nIPL Todat Match\nറോയല് ചലഞ്ചേഴ്‌സ് ബാംഗ്ലൂര്- മുംബൈ ഇന്ത്യന്‍സ്\nഅവസാന ഓവറില് മുംബൈ ഇന്ത്യന്‍സ്; ആര്‍സിബിക്ക് രണ്ടാം തോല്‍വി


സൗദി അറേബ്യയിലേക്ക് സൈന്യത്തെ വിന്യസിക്കാനൊരുങ്ങി അമേരിക്ക\nസൗദി അറേബ്യയിലേക്ക് സൈന്യത്തെ വിന്യസിക്കാനൊരുങ്ങി അമേരിക്ക. മേഖലയിലെ തങ്ങളുടെ താല്‍പ്പര്യങ്ങള് സംരക്ഷിക്കുന്നതിനായാണ് സൈന്യത്തെ സൌദിയിലേക്ക് അയക്കുന്നത് എന്ന് അമേരിക്ക വ്യക്തമാക്കി. ഇറാന് – അമേരിക്ക സംഘര്‍ഷം രൂക്ഷമാവുന്നതിനിടെയാണ് അമേരിക്കയുടെ പുതിയ നീക്കം.\nഅമേരിക്കന് താല്‍പ്പര്യങ്ങള്‍ക്കെതിരായ ഭീഷണി നിലനില്‍ക്കുന്നതിനാലാണ് സൗദി അറേബ്യയിലേക്ക് സൈന്യത്തെ അയക്കാന് തീരുമാനിച്ചത് എന്നാണ് ട്രംപ് ഭരണകൂടത്തിന്റെ വിശദീകരണം. സൗദി ഭരണാധികാരിയായ സല്‍മാന് രാജാവ് അമേരിക്കയുടെ നീക്കം അംഗീകരിച്ചിട്ടുണ്ട്. മേഖലയിലെ സുരക്ഷയും സ്ഥിരതയും ശക്തിപ്പെടുത്തുക എന്നതും തങ്ങളുടെ ലക്ഷ്യമാണെന്ന് അമേരിക്ക പറയുന്നു.\nവ്യോമസേന ഉള്‍പ്പടെയുള്ള 500 ലധികം സൈന്യത്തെ വിന്യസിക്കാനാണ് അമേരിക്ക തീരുമാനിച്ചതെന്നാണ് റിപ്പോര്‍ട്ടുകള്. പ്രിന്‍സ് സുല്‍ത്താന് ബേസിലാണ് സൈന്യത്തെ വിന്യസിക്കുക. എഫ് 22 എന്ന അമേരിക്കയുടെ രഹസ്യ ആയുധവും ബേസിലേക്ക് അയക്കുമെന്നാണ് സൂചനകള്.\n2003 ല് ഇറാഖ് യുദ്ധം അവസാനിച്ചതിന് ശേഷം അമേരിക്കന് സൈന്യത്തിന് സൗദിയില് താവളമൊരുക്കാന് ഭരണകൂടം അനുവദിച്ചിട്ടില്ല. 1991 ല് കുവൈറ്റിലേക്ക് ഇറാന് കടന്നുകയറാന് ശ്രമിച്ചതിന് പിന്നാലെയാണ് അമേരിക്കന് സൈന്യം സൗദിയില് താവളം ആരംഭിച്ചത്.


India ൽചെലവേറിയ ഡയാന ഓഫ് ലണ്ടൻ ഐ ലിനേഴ്‌സ് | PriceDekho.com\nExpensive ഡയാന ഓഫ് ലണ്ടൻ ഐ ലിനേഴ്‌സ് ൽ _ചൊഉംത്ര്യ്_നമെ_വില\nExpensive ഡയാന ഓഫ് ലണ്ടൻ ഐ ലിനേഴ്‌സ്India 2019 ൽ\nവാങ്ങുക ചെലവേറിയ India ൽ ഐ ലിനേഴ്‌സ് ന് 19 Aug 2019 പോലെ Rs. 585 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ ഡയാന ഓഫ് ലണ്ടൻ എയേലിൻെറ ഡയാന ഓഫ് ലണ്ടൻ ഷൂട്ടിംഗ് സ്റ്റാർ വാട്ടർപ്രൂഫ് എയേലിനെര൯ഹോട് സ്റ്റാർ ൧2ജിഎം ൧2G9ഹോട് സ്റ്റാർ Rs. 440 വിലയുള്ള.\nവില ഡയാന ഓഫ് ലണ്ടൻ ഐ ലിനേഴ്‌സ്\n3 രൂപ അധികമായി ലഭിക്കില്ല ഡയാന ഓഫ് ലണ്ടൻ ഐ ലിനേഴ്‌സ് ഉണ്ട്. 351. ഉയർന്ന നിരക്കുള്ള ഉൽപ്പന്നം India ൽ Rs. 585 ലഭ്യമായ ഡയാന ഓഫ് ലണ്ടൻ സൂപ്പർ ഫ ഇന്റെൻസ് റിച്ച ബ്ലാക്ക് ലിംർ൧ബ്ലാക്ക് ൧0മല ൧ മല ൧ ബ്ലാക്ക് ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.\nഡയാന ഓഫ് ലണ്ടൻ സൂപ�... Rs. 585\nഡയാന ഓഫ് ലണ്ടൻ ഷൂട�... Rs. 445\nഡയാന ഓഫ് ലണ്ടൻ ഷൂട�... Rs. 440\nഡയാന ഓഫ് ലണ്ടൻ സൂപ�... Rs. 327\nടോപ്പ്Diana-of-london ഐ ലിനേഴ്‌സ്\nപുതിയDiana-of-london ഐ ലിനേഴ്‌സ്\nഡയാന ഓഫ് ലണ്ടൻ ഷൂട്ടിംഗ് സ്റ്റാർ വാട്ടർപ്രൂഫ് എയേലിനെര൪മേഗാ സ്റ്റാർ ൧2ജിഎം ൧2G4മെഗാ സ്റ്റാർ\n- ഷെഡ് Maroon\nഡയാന ഓഫ് ലണ്ടൻ ഷൂട്ടിംഗ് സ്റ്റാർ വാട്ടർപ്രൂഫ് എയേലിനെര൯ഹോട് സ്റ്റാർ ൧2ജിഎം ൧2G9ഹോട് സ്റ്റാർ\n- ഷെഡ് 9-Hot star\nഡയാന ഓഫ് ലണ്ടൻ സൂപ്പർ ലോങ്ങ് വെയർ എയേലിനെര൭ബ്ലാക്‌സ്റ് ബ്ലാക്ക് ൧2ജിഎം ൧2G7ബ്ലാക്‌സ്റ് ബ്ലാക്ക്


തദ്ദേശ തെരഞ്ഞെടുപ്പ് ഒന്നാം ഘട്ടം: സംസ്ഥാനത്ത് കനത്ത പോളിംഗ്, ഇതുവരെ നടന്നത് 61.31ശതമാനം\nതദ്ദേശ തെരഞ്ഞെടുപ്പിന്റെ ആദ്യഘട്ട വോട്ടെടുപ്പിൽ ഇന്ന് തിരുവനന്തപുരം, കൊല്ലം, പത്തനംതിട്ട, ആലപ്പുഴ, ഇടുക്കി ജില്ലകളാണ് പങ്കെടുക്കുന്നത്.\n8 Dec 2020 4:41 AM GMT\nതദ്ദേശ തെരഞ്ഞെടുപ്പിന്റെ ആദ്യഘട്ടവോട്ടെടുപ്പിൽ പങ്കെടുക്കുന്ന തിരുവനന്തപുരം, കൊല്ലം, പത്തനംതിട്ട, ആലപ്പുഴ, ഇടുക്കി ജില്ലകളിൽ കനത്ത പോളിങ്ങാണ് രേഖപ്പെടുത്തിയതെന്ന് ഉച്ച വരെയുള്ള കണക്കുകൾ. കൊവിഡ് പശ്ചാത്തലത്തിൽ നടക്കുന്ന ഈ വോട്ടെടുപ്പിൽ ജനങ്ങൾ പങ്കെടുക്കുമോ എന്ന സംശയമാണ് ഇതോടെ അസ്ഥാനത്തായിരിക്കുന്നത്.\nഅഞ്ച് ജില്ലകളിലെ 395 തദ്ദേശ സ്ഥാപനങ്ങളിലായി 6910 ഡിവിഷനുകളിലാണ് തെരഞ്ഞെടുപ്പ് നടക്കുന്നത്. പ്രദേശങ്ങളിൽ ഇതുവരെ റിപ്പോർട്ട് ചെയ്തിരിക്കുന്ന പോളിംഗ് കണക്കുകൾ വളരെ ഉയർന്നതാണ്.\nതിരുവനന്തപുരത്ത് 58 ശതമാനം പോളിംഗ് നടന്നുവെന്നാണ് കണക്കുകൾ സൂചിപ്പിക്കുന്നത്. കൊല്ലത്ത് പോളിംഗ് 62.06 ശതമാനവും, പത്തനംതിട്ടയിൽ 60.98 ശതമാനവുമാണ് പോളിംഗ് . ആലപ്പുഴയിൽ 64.79 ശതമാനം പോളിംഗ് നടന്നപ്പോൾ ഇടുക്കിയിൽ 63.35 ശതമാനമാണ് പോളിംഗ് ഉണ്ടായിട്ടുള്ളത്.\nകോർപ്പറേഷൻ തിരിച്ചുള്ള പോളിംഗ് കണക്കുകൾ എടുത്താൽ തിരുവനന്തപുരത്ത് 48.99 ശതമാനം പോളിംഗ് നടന്നപ്പോൾ, കൊല്ലത്ത് 52.71 ശതമാനമാണ് പോളിംഗ് ഉണ്ടായിട്ടുള്ളത്.\nതദ്ദേശ തെരഞ്ഞെടുപ്പിന്റെ ആദ്യഘട്ട വോട്ടെടുപ്പിൽ ഇന്ന് തിരുവനന്തപുരം, കൊല്ലം, പത്തനംതിട്ട, ആലപ്പുഴ, ഇടുക്കി ജില്ലകളാണ് പങ്കെടുക്കുന്നത്. കാല്‍ലക്ഷത്തോളം സ്ഥാനാര്‍ത്ഥികളാണ് ആദ്യഘട്ടത്തില് ജനവിധി തേടുന്നത്. രാവിലെ ഏഴ് മണി മുതലാരംഭിച്ച പോളിംഗ് അവസാനിക്കുന്നത് വൈകിട്ട് ആറുമണിയോടെ ആണ്. കൊവിഡ് സാഹചര്യം കണക്കിലെടുത്താണ് വോട്ടിംഗ് സമയക്രമത്തിൽ മാറ്റങ്ങൾ വരുത്തിയിട്ടുള്ളത്.


മൂന്ന് വയസുകാരനെ കൊലപ്പെടുത്തിയത് കഴുത്തില് ഷാള് മുറുക്കി; അമ്മയുടെ ബന്ധുക്കള്‍ക്കും പങ്കെന്ന ആരോപണവുമായി പിതാവിന്റെ കുടുംബം - Media Malayalam (മീഡിയ മലയാളം)\nHome Crime മൂന്ന് വയസുകാരനെ കൊലപ്പെടുത്തിയത് കഴുത്തില് ഷാള് മുറുക്കി; അമ്മയുടെ ബന്ധുക്കള്‍ക്കും പങ്കെന്ന ആരോപണവുമായി പിതാവിന്റെ കുടുംബം\nപ്രൈവറ്റായി പ്ലസ് ടു പഠിക്കുന്നതിന് ഇടയിലാണ് ഇരുപത് കാരനുമായി ആസിയ പ്രണയത്തിലാവുന്നത്. ഭർത്താവും കുട്ടിയുമുണ്ടെന്ന് മറച്ചു വച്ചായിരുന്നു ബന്ധം. എന്നാൽ ഇയാൾ കുഞ്ഞിന്റെ കാര്യം അറിയുകയും വിവാഹത്തിൽനിന്ന് ഒഴിയാൻ ശ്രമിക്കുകയും ചെയ്തു. ഇതോടെ കുട്ടിയെ ഒഴിവാക്കാനാണ് ആസിയ കൊലപാതകം നടത്തിയതെന്ന് പൊലീസ് വ്യക്തമാക്കി. നിലവിൽ അമ്മയെ മാത്രമാണ് കസബ പൊലീസ് പ്രതി ചേർത്തിട്ടുള്ളത്\nfamily with allegations of involvement of the mother's relatives\nMurder ofathree-year-old boy\nwithashawl tied around his neck; The father's\nPrevious articleപോപ്പുലര് ഫ്രണ്ട് നേതാവിനെ എന്‍ഫോഴ്‌സ്‌മെന്റ് ഡയറക്ടറേറ്റ് അറസ്റ്റ് ചെയ്തു\nNext articleകെ സ്വിഫ്റ്റ് മൂന്നാമതും ഇടിച്ചു; അപകടത്തിൽപെട്ട് ഗ്ലാസും റിയർവ്യൂ മിററും തകർന്നു


എന്നെ ആരാച്ചാരാക്കൂ... നിര്‍ഭയ കേസിലെ പ്രതികളെ ഞാൻ കൊന്നുതരാമെന്ന് രാഷ്ട്രപതിക്ക് കത്തെഴുതി യുവാവ് - Pravasishabdam\nHome News National എന്നെ ആരാച്ചാരാക്കൂ… നിര്‍ഭയ കേസിലെ പ്രതികളെ ഞാൻ കൊന്നുതരാമെന്ന് രാഷ്ട്രപതിക്ക് കത്തെഴുതി യുവാവ്\nഎന്നെ ആരാച്ചാരായി നിയമിക്കൂ…ഞാൻ നിര്‍ഭയ കേസിലെ പ്രതികളെ തൂക്കിക്കൊല്ലാമെന്ന് രാഷ്ട്രപതിക്ക് കത്തെഴുതി ഷിംല സ്വദേശി. രവികുമാർ എന്നയാളാണ് രാഷ്ട്രപതി രാംനാഥ് കോവിന്ദിന് കത്തയച്ചതെന്ന് വാർത്താ ഏജൻസിയായ എ.എൻ.ഐ. റിപ്പോർട്ട് ചെയ്തു.\nനിർഭയ കേസിലെ പ്രതികളുടെ ശിക്ഷ നടപ്പാക്കാൻ വേണ്ടിയാണ് താൻ താത്കാലിക ആരാച്ചാരാകാൻ തയ്യാറായതെന്നാണ് രവികുമാർ പറയുന്നത്. തന്നെ തിഹാർ ജയിലിലെ താത്കാലിക ആരാച്ചാരായി നിയമിച്ചാൽ നിർഭയ കേസിലെ പ്രതികളെ ഉടൻതന്നെ തൂക്കിക്കൊല്ലാമെന്നും കത്തിൽ പറയുന്നു.\nനിർഭയ കേസിലെ പ്രതികളുടെ വധശിക്ഷ നടപ്പിലാക്കാനുള്ള തീയതി അടുത്തിരിക്കെ തിഹാർ ജയിലിൽ ആരാച്ചാർ ഇല്ലെന്ന റിപ്പോർട്ടുകൾ നേരത്തെ പുറത്തുവന്നിരുന്നു. ഇതിനുപിന്നാലെയാണ് ആരാച്ചാരാകാൻ തയ്യാറാണെന്ന് അറിയിച്ച് ഹിമാചൽ സ്വദേശി രംഗത്തെത്തിയത്.\nഹൈദരാബാദിലെ മൃഗഡോക്ടറെ ബലാത്സംഗം ചെയ്ത് കൊന്ന സംഭവം ചര്‍ച്ചയായിരിക്കെ ആറ് വര്‍ഷം മുമ്പ് ഡല്‍ഹിയില് നടന്ന നിര്‍ഭയ കേസിലെ പ്രതികളുടെ വധശിക്ഷ നടപ്പിലാക്കേണ്ട സമയം അടുക്കുന്നു. ഒരു മസത്തിനുള്ളില് പ്രതികളുടെ വധശിക്ഷ നടപ്പിലായേക്കുമെന്നാണ് തീഹാര് ജയില് അധികൃതര് നല്‍കുന്ന സൂചന.\nഈ സാഹചര്യത്തില് ആരാച്ചാര് ലഭ്യമല്ലാത്തതാണ് ജയില് അധികൃതരെ പ്രതിസന്ധിയിലാക്കിയിരിക്കുന്നത്. ഏതാനും ദിവസങ്ങള്‍ക്കുള്ളില് ഏത് നിമിഷവും വധശിക്ഷ നടപ്പിലാക്കുന്നതിനുള്ള ബ്ലാക്ക് വാറണ്ട് വരാം. അതുകൊണ്ടുതന്നെ ആരാച്ചാര്‍ക്ക് വേണ്ടിയുള്ള അന്വേഷണത്തിലാണ് തീഹാര് ജയില് അധികൃതര്.\nകൂടുതല് സമയം അനുവദിക്കുന്നില്ലെങ്കില് വിനയ് ശര്‍മ്മയുടെ ദയാഹര്‍ജിയില് രാഷ്ട്രപതിയുടെ തീരുമാനം വന്നാല് ഉടന് വധശിക്ഷയുടെ നടപടികള് തുടങ്ങും. രാഷ്ട്രപതി തീരുമാനം എടുത്തുകഴിഞ്ഞാല് കോടതി ബ്ലാക്ക് വാറണ്ട് പുറപ്പെടുവിക്കും. തുടര്‍ന്ന് പ്രതികളുടെ ബന്ധുക്കളെ വിവരം അറിയിക്കും.\nനിര്‍ഭയ കേസിലെ പ്രതികളുടെ കാര്യത്തില് ഈ നടപടികളെല്ലാം ഒരു മാസത്തിനകം പൂര്‍ത്തിയാകും. ഒരു മാസത്തിനുള്ളില് വധശിക്ഷ നടപ്പിലാക്കേണ്ട സാഹചര്യത്തില് മറ്റ് ജയിലുകളില് നിന്ന് അടക്കം ആരാച്ചാര്‍മാരെ സംഘടിപ്പിക്കാനുള്ള നീക്കത്തിലാണ് തീഹാര് ജയില് അധികൃതര്.\nരാജ്യത്തെ അവസാനത്തെ ആരാച്ചാര് യു.പിയില് നിന്നുള്ള വ്യക്തിയാണ്. ഇയാളുടെ ഗ്രാമത്തിലും തീഹാര് ജയില് അധികൃതര് അന്വേഷിക്കുന്നുണ്ട്. പാര്‍ലമെന്റ് ആക്രമണക്കേസിലെ പ്രതി അഫ്‌സല് ഗുരുവിന്റെ വധശിക്ഷയാണ് തീഹാര് ജയിലില് അവസാനമായി നടപ്പിലാക്കിയത്. അന്ന് ജയില് ഉദ്യോഗസ്ഥരില് ഒരാള് തന്നെയാണ് ആരാച്ചാരായത്.\nPrevious articleഅവിവാഹിതയായ മകള് പ്രസവിച്ച കുഞ്ഞിനെ മുത്തശ്ശി 30000 രൂപയ്ക്ക് വിറ്റു\nNext articleസിസ്റ്റര് ലൂസി കളപ്പുരയ്ക്കലിന് എതിരെ പി സി ജോർജ്